
STROLIC FURLAN 


pal 
1969 


1968 
Societàt Filologjche Furlane 
UDIN 








Chest Strolic lu a cumbindt 
Meni, che ur è agrát a duc 
chei che j an dade une man 
(e ce man!) cun lavérs, cun 
ideis e conseis. 


| 1969 


| (de nassude di Crist) 


al 6682 dal Cìrcul Julian; 
how". al 2722 del fondazion di Rome; 
PR ps al 5729573 dai Abos. . . 
al 1388-1389 dai Maometans. 


FIESTIS VARIABILIS: I Non di Jesu (2 di zenár). 

Sacre Famée (12 di zenár); 
Setuagjesime (2 di fevrar); 
Prin di Quaresime (20 di fevrar); 
Pasche Majér (6 d'avril); 

La Sense (15 di maj); 

| Pasche di Rosis (25 di maj); 

| Santissime Trinitát (1 di jugn); 
Corpus Domini (5 di jugn); 
Prime d'Avent (30 di novembar). 


FIESTIS DI PRECET: dutis lis domèniis; il prin dal an; 
Pasche Tafanie (6 di zenàr); Sant Josef (19 di marz); 

| la Sense (15 di maj); Corpus Domini (5 di jugn); Sanz 
Pieri e Pauli (29 di jugn); Madone d'avost (15 d'avost); 

Fieste dai Sanz (1 di novembar); Madone di dicembar 


(8 di dicembar); Nadál (25 di dicembar). 


| 











FIESTIS NAZIONALS: Liberazion (25 d'avril); Fieste dal 
Lavér (1 di maj); Fieste de Republiche (2 di jugn); 
Fieste de Unität Naziondl (4 di novembar). 


SOLENITAZ ZIVILS: Conciliazion (11 di fevrar); Insure- 
zion di Napuli (28 di setembar); Sant Franzesc e Sante 
Catarine di Siene (4 di utubar). 


ECLIS: 
di soreli — nuje ce viodi in Europe; 


di lune — ai 20 di marz; 
— ai 23 di setembar. 





Cinquantagn jurlane 


Duc’ d san che la Filologjche tal ’69 *e finis cin- 
quantagn, ma pòs a’ pénsin ch'e a l'etát di une fru- 
tine. Parcè che par un omp vé cinquant'agn al dl di 
séi avonde indenant su la strade de vite, ma par une 
int chei agn a’ son pòs: a’ son juste un prinzipi. 

Si sa che il Friál al à mil agn e no dome cinquan- 
te, e che la Filologjche 'e je si une istituzion furlane 
ma no je il Fridl; ma si sa ancje che un Fridl senze 
istituzions al pò séi dome preistorie e che la storie `e 
scomenze cu lis istituzions. 

Chei furlans che tal *19 si cjatarin te biele, verde 
Gurizze a creá la lôr prime istituzion, vué nus par di 
véju duc denant dai vói e di viodju maraveáz e sca- 
turiz di nassi tal contest di un mont culturdl bielzà 
madressát. Nus pdr di capi la lôr pére di scred un fessi 
minudìn e indèul jenfri di vitis bielzà di tant timp 
dispatussadis e ben saldis; e nus par di sinti dentri di 
nó ché vitute resinte a voglá di ca e di là, cul pinsir 
di no rivé a resisti e a cressi. Ma chel fessi al jere nas- 
sút, dopo une gravidinze di amôr e di dolór de nestre 
tiare durade mil agn: al jere une vite ch'e veve dirit 
al so timp. 

Nol è stát fazzil il vivi in chesc’ prins agn. A'nd'è 
stäz int ch'a puarinavin la Filologjche come une aca- 

demie di vieluz impassionáz di antigais: e invezzit chet 
d lavoravin a meti adun, cun memòriis e tradizions, 
lis lidris dal nestri jessi. A’ disevin ancje che il Furlan 
al 2 pós agn di vite, e invezzit al è deventát une len- 
ghe. E po i gjenitórs che no lu insègnin e la int che 
si vergògnin a fevelálu, tigninlu come une fevele di 
puars, di sclapezocs, di contadins: ma vué, tanc’ ch'a 
tòrnin a impardlu, tanc’ che si vergògnin di séisi ver- 
gognáz, parce che un omp ch'al si falsifiche al piart 
il so valór. Vué, s'a'nd'è puars e contadins ch'a piardin 
la lôr lenghe, ¿nd'? ancje studiáz che la quistin. La 
cuistin duc’ chei ch'a son in cundizion di capi che 
la nobiltát dal omp ’e je prin di dut tal jessi sé e no 
une imitazion di altris. 

Vué la nestre int 'e scomenze a cjapá cussienzie 
di sé. E al è bielzà datr a passa ancje il timp des pue- 
rilitàz retorichis: dal « Furlans fevelait furlan », dal 
« che tu cressis marilenghe » e « salt onest lavoradór ». 
Si scomenze a cjalási atór cun plui inteligjenze, a co- 
gnossi lis nestris pecjs, a slargjá la visudl, a sintisi pre- 
sinz tal mont senze sbisiums di grandezzis, ma ancje 
senze complès di inferioritát. 

L'impuartant al è savé séi e imparà a séi simpri 
miór. Séi omps tra i omps a di, tal arc dal vivi, une 
nestre peraule sclete, vere, ch'e pò séi dome furlane. 


LELO CJANTON 





VIARTURE 


A cjatà un Strolic, ué, nol è fàzzil. Il mistir, in 
sè e par sè, nol dà di vivi, e alore il Strolic, par podé 
tird indenant, bisugne ch'al fasi ale altri; ma  póc 
di alc altri, parceche se no nol è timp di fé i siei 
studis e i siei càlcui. L'ideál al sarès che il Strolic lu 
fasès un statál (nol pò jéssi a vore sot paron, se no 
al scugnarès lavorá). E po un bon Strolic al varès di 
jéssi libar e indipendent di ogni Partit par dî senze 
remission dut ce ch'al sa, al varès di jéssi sclet par 
fasi capi, nol varès di vé famèe di sistemá, al varés 
di jéssi puar par cognossi la miserie, stimát dai siórs 
par podé jentrá tal lór ambient, ami dai predis par- 
ceche si sa che lis previsions a’ garantissin, senze pus- 
sibilitàt di dubi, che in Italie, fin al 2190, a’ coman- 
daran chei. 

Un omp cussì al è indifizzil cjatálu, e al è par 
chel che, di agn in ca, i Strolics d' son stáz duc’ aven- 
tizis e mai nissun di lór al è rivát a passé "di ruolo”. 
E al è pecját, parceche un bon Strolic, aspert, onest, 
libar, precis, al podarès jéssi la salvezze di une int 
e une spine tal chr dai puliticanz, dai conformisc', dat 
catolics di misdì e un quart, di dute ché int che lis stu- 
die dutis par cred dificultáz a chei ch'e an buine vo- 
lontát di lavorá. 


RIEDO PUPPO 





Zenàr 





ZEN A R 


Il 1969 al sarà un an di pas. Cul '68 l'Italie e 
à spazziz duc’ i cinquantenaris: des vitorits e des ba- 
tostis, des ritiradis e des avanzadis, des rotis e des 
comedadis. 

Cul prin di zenár i patreoz professionisc e 1 
granc organizzadórs di comemorazions a vignaran 
metáz a libertát e a scugnaran torni a vore. Ma cui 
ju fasarà plui lavorál 

Cumo, fin che no ven un'altre uere, no si fasaran 
plus fiestis. 

La propueste dal on. Gavete, di få subit un'altre 
uere par podé vé aniversaris di celebri, no vignarà 
cjapade nancje in cunsiderazion. 

Il timp al sarà biel, senze néf e senze ploe. 

I siórs no podaran sid, i puars no podaran lamen- 
tisi e i "Enti" di beneficenze e il "Soccorso inverna- 
le” no varan nuje di lavór e si mangjaran 1 déz di ràbie. 

La Filologiche 'e convocará un consei straorde- 
nari par scoltà i òrdins di Ciceri pal ‘69. 


RP, 

PRIN DAL AN 
SS. Non di Jesü 
Sante Gjenoefe 
Sant Aquilin 
SANTE MELIE 


PASCHE TAFANIE 
Sant Luzian 

Sant Massimo 

Sant Julian 

Sant Pauli rimit 
Sante Onorade 
SACRE FAMEE 


Batisim di Jest 

Beit Duri di Pordenon 

Sant Mauro 

Sant Tizian 

Sant Antoni abat 

Sante Priscje 

SECONDE DOPO TAFANIE 


Sanz Fabian e Bastian 
Sante Gnés 

Sant Vizenz 

Sposalizi de Madone 

Sant Babile 

Conversion di Sant Pauli 
TIARZE DOPO TAFANIE 


Sante Vire 

Sant Valeri 

Sant Franzesc di Sales 
Sante Savine 

Sant Zuan Bosco 

Defanie 


e Signór, come i tre Rès de Pefanie 
ch’a stan culá dai quadris a cjalámi, 
no ái áur, jo, di pojáti devant vie ». 
«La tó misérie dami! ». 





« No ai nancje, jo, Signor, 
l'incens dal nasebon agrát e pûr, 
e ni la mire che ti an dade lór ». 
«Fi gno, dami il to cúr! ». 


(Trad. di Ment) 

(jamesot blane 


Sentát, cul cjáf tignüt-sü da la man zampe, volant e 
savualtant cjartis e cjartis, al pàr ch'al polsi il miedi, ma cun 
tun «compermesso» dit sot vòs si viarz la puarte e 'e jentre 
blancje, lizere tai siei véi come ale di pavèe une muinie: « Siòr 
primari 'e je un'altre visite: une femine dai coldirez... Mi 
par ch’e sédi indenant... ». 

«Ma no ise finide cheste matine cui contadins! 'O od ài 
visitäz plui di vinc’ e no nd ere un, un di númar, ch'al vés 
propit bisugne; e duc’ a’ vuèlin vé la ricete, a’ vuèlin vé il 
ripós...! 'O ’nd’ ài une sglonfe... ». 

«J vòl pazienze, siór primari... >. 

«Si, si, tante pazienze; e la de preparade? ». 

« No à bisugne dal sigúr... 'e à muse di jéssi tant pulidine, 
'e je tant creanzose, ma 'e je tant patide, e intrigade a tira 
flát, e no si lemente, puarine: 'e fevele, po, un talian miscli- 
zat di furlan e di napoletan che si stente a capile... >. 

« Avonde, avonde... Ae cjolt invezzi note de sò famte, 
dal so stat passat... >. 

«Si, eco ca la cartele ». 

«Che la fasi jentrà ». 

'E jere une femine sui quarante, un póc tracagnote, ben 
vistude: un biel cordon d’aur cun tune cròs di coral j incur- 
nisave l'imbocjadure dal cuel; sui cjavei neris al veve un pòc 

neveat, ma a’ jerin cjavei rúspis, squasi brusáz; e su la muse 
secje, segnade di qualchi ruje, a’ lusivin come perlis doi vói 
neris che a' dàvin une dignitàt e une vite a ché persone in 
patiment e fruzzade dal lavòr, come ch'a pandevin lis sòs mans 
sutilis ma induridis dai cai. 

"E jere nassude in tun paisut spiardüt de Calabrie. "E 
veve apene cognossút so pari e sò mari e 'e jere stade tirade 
sù da siei barbis, e cun lòr 'e veve tant lavorát; ma, muarz 
ancje chei, 'e à scugnüt vivi in cjase di siei cusins par une 
bocjade, e cuissà ce ch'a pratindevin di jé in plui dal lavór... 
Mälvidude da lis cusinis mitudis in gjelosie, stufe di ché vite 
senze un fin, une dì, dade dongje un pocje di robe tune valîs, 
senze visà nissun, 'e je partide pa la Svuizzare e si è logade 
tun albergo a fà la sopressadòrie.. Ma no j plaseve ché vite, 
sole fra tanc' foresc'; e let sul giornál dai talians chest avis: 
« Vèdul cun doi fis, ben puartant e bon paron al cir par mari- 
dási une femine di mieze etát sane e lavoradòrie... », si è mi- 
tude in corispondenze e si è maridade dopo qualchi més tal 
pais di ... 

Ma ce tant lavór in ché famèe! Lis faturis di cjase, i fru- 
taz di smondeá, lis vacjs di molzi; e scugnî dà une man 
ancje in campagne! 

Quant, po, che si è sintude a gambià stàt, là che i siei di 
cjase no podevin capi ciartis robis, che a jé no j domandavin 
che lavór, a jé j è parút che la só maternitát rivade sul tramont 
de só zoventút j vés fat tocjà il cil. 

Il miedi la visita: muje di mal, dut al veve il so cors just; 
ma `e veve bisugne di nudrisi, di no sfadiási, se no la salût 
'e sarès lade di miez e, dade l'etòt, il part al podeve gam- 
biási tune gran malore. 

« Siorute — j disè il miedi — che stéi contente che dut 
al larà ben. Eco ca la ricete: si trate di vitaminis e di tignî 
libar il cuarp, ma la sò plui gran midisine 'e je ché di mangià 
fuart... ae capit? ». 

«Si, siór dotór; ma cemút si fásial? Gno marît al vòl 
che dutis lis faturis a’ séin fatis... ». 

«Ma jé no ise contente dal so ståt? >. 

«Oh, siór dotór, co 'o sint qualchi cjosse a movisi dentri 
di me, mi pár che la mé vite ’e deventi dute un lusór, dute 
une dolcezze... >. 

«E alore, pal so ben, che mi ubidissi, siorute benedete. 
'O fevelarai jo cun so marít ». 

«Nò nò, siór dotòr, 'o di pore che si inrabii, e j vuei 
miòr, di lavorà màncul, ma tant màncul, e di polsà, di polsà 
tant ben». 

«Che si fidi di me; e la prei di dî al so omp che senze 
fal lu spieti culì doman a lis dîs». 

«Mi raccomandi, siór dotòr; e grazie tant >. 

Il miedi al veve capît ben l'imbroi di ché puarete che j 
veve fat strenzi e indulzi il cür. 

Tal doman a lis dis in pache la muinie 'e à fat jentrà in 
ambulatori Checo, l’omp di ché femine. Al jere un contadinot 
de Basse, alt di stature, ben plantát, muse di salút; ma si 
capive dal so fevelá che al voleve sávele lungje, che no j como- 
dave di sinti ciarz discors, che al veve bisugne dal lavór de 
só femine cumó ch'al jere di báti il forment, di cjamá ledan 
par meti il cinquantin, di cjariá e discjariá i cjárs dal fen... 

Il miedi, stizzát, no lu à lassát li dilunc: «Ma alore, 
véso cjolte la seconde femine sòl par imprest? ». Checo al 

sbassà il cjáf, «...par che us contenti di gnot e di di?... >». 

« Siór dotór, nissun in cjase al bramave ché gravidanze ». 

€ Oh! cussì! Ma no savéso che in chel ståt ch'e je, s'e va 
indenant strussiansi come cumò, ‘e pués piardi il frut? ». 

«Ma jo 'o ‘nd’ ài za altris doi... » j sbrissá di di. 

Alore il miedi, ch'al veve za stentàt a stratignîsi, si viesti 
di fieste e di colp al jevà sù dal so scritori e cun muse dure 
j disé: « Vergognàisi! Il vuestri cúr e il vuestri zurviel a’ son 
induriz come i cai des mans; ma us visi, e tignîjlu ben a 
mens, che di chest moment 'o cjapi la vuestre femine sot la 
mé protezion... ». A chestis peraulis Checo al alza subit il cjáf 
e tai siei vôi j è passat un lamp trist no si sa se di rabie o di 
gielosie. «Si, sot la mé protezion, us al torni a dî; e 'o ve- 
gnarai daspès in cjase vuestre, volé o no volé, a viodi cemût 
che a’ van lis robis... Ricuardàisi ch’o us ten responsabil di 
dut, e quant che al rivarà il moment just, menaile tal ospe- 
dal, tal gno repart... ». 

« Ch'al scusi, siór dotór, ma alore puèdial séi pericul? ». 

« Pò stáj Pensait ben a ce ch'o us ài dite, e par cumó 
làit cun Dio... ». 

Doi més dopo cun fadie, sudòrs, sanc e il flat stratignût, 
'e nassè un flór di frutine ch’e je stade lì par li par fà muri 
só mari, ma che veve otignút che in ché cjase di agricoltórs 
'e fos jentrade la contentezze: meràcul di une vite gnove! 

Tal ospedál, atór di un jet, no si è viodude mai tante 
fieste: un fiastri ogni dì al vignive a cambià sul scabel un 
mazzet di rosis cjapadis sù in campagne, e chel altri a lis 
undis in pont al puartave un pignatut di brit di gjaline parvie 
che al pensave ch’al fos plui sincir di chel dal ospedal. E 

Checo cumò sì al cjatave il timp di vignî dés voltis in di a 
viodi de sò more, lassant che i lavòrs in campagne lu spietas- 
sin! 

Content come une pasche une matine al si è incontrát 
dongje il jet de só femine cul miedi, e tirát fùr di sot dal jet, 
dulá che al veve, a scuindon de muinie, taponade une butilie 
di merlot, al 4 volút ch'al bevès cun lui un got. E il miedi, 
tant content di ce ch'al veve podút cumbiná di ben, ridint, 
in barbe al regolament, al beve. 


PIERI SOMEDA DE MARCO 

Prop OSIZ 


Eco, e cumò lis fiestis a’ son ladis 

sul timp che dut al mude e al mene vie: 
Nadal e Cjadalan e Pefanie, 

un jenfri di padin, a’ son passadis. 


Nus an discjolz de stufe des zornadis 
di simpri, dai pinsîrs e de fadie; 

e te lór blancje clime, dentrivie, 

nus an parút lis vìssaris mendadis. 


’O si ’erin diz, aloris, in ché clime: 
«Di uè 'ne vite gnove, plui perfete, 
cul pròssim, cui sotans e cui parons! ». 


E ’o sin restàz, invezzi, chei di prime! 
E invezzi no lassin di fà vendete! 
E in nie no si mendin! ’O sin cjavons! 


MENI 





La bolete dal puret 


La Marie di Pole ’e jere lade a Dartigne là di 
un so barbe ch’al veve di copa il purcit. 

«’Orpo — dissàl chest so barbe — ch’o si sin 
dismenteàz di gjavà la bolete par copa il purcit! Va 
tù Marie che tu sés svelte — dissal — a gjava la bo- 
lete in Cumune ». 

La Marie ’e va. 

Al rivave ancje un zovin in chel, e la Marie 
j à zedút il pas a di chest zòvin, ch'al è jentrát, cussì, 
prin di jé. E dopo ’e je jentrade ancje la Marie. 

Il secretari, ch’al jere dentri: « Sentàisi, sentaisi », 
dissal. Podopo lui al scriveve e lér doi si son sentàz 
a spietà. 

Quant che il secretari al a finît di scrivi si alze-sù 
e j dis a di chest zòvin: « Astu trós agn?» dissal. 
E chel j à dite ce agn ch'al veve. 

Podopo il secretari si volte viars de Marie: «E 
tú — dissàl — astu tròs agn? ». 

« Ce agn ce agn! — dissè je. — Ce covèntino i agn 
par gjavà la bolete dal purcit! ». 

«’Orpo — dissal alore ancje il zòvin — o jeri 
vignùt ancje jo a gjava la bolete dal purcit! ». 

« Cemút? — dissal il secretari. — E tu m'al disis 
cumò ch’o ai dut scrit, beòl di un beòl che no tu 
sés altri? ». 

Al veve za dadis-dongje lis cjartis dal matrimoni! 

Rabiòs, al a sbridinat dut. Po al contave: « Dopo 
ch’o fas il secretari — al diseve — no mi è mai to 
cjade une tal: "o sposavi doi di lôr che nancje no si 
cognossevin! >. 


M. 

LETARE SU LIS FEMINIS 


Il gno ami Pieri Pedal al dis che la femine 'e je l'unic 
nemál che no si rive a capilu. Pieri al è maridát e al cognos 
ben lis feminis; jo, vedran, a’ disin che lis cognos miór, e 
mi capite ogni tant che mi fásin i complimenz par jéssi rivát 
a resti senze crés, a no finile malamentri. 

Parcè disino simpri cussì, sigürs di no falá? Un ch'al si 
maride no podaressial invezzit finile ben? 

Jo — cun dut che lis feminis no lis cognos tant ben — 'o 
vuei scomenzá cun chest dubit, ancje par une galantarie ch'e 
pò simpri zovd sun chest discori. Nol impuarte se si trate di 
une falsetát: impuartant, cu lis feminis, al è presentási cun 
buine grazie, mostra simpatie, zontá qualchi altre falsetát, cun 
misure e cortesie. Senze falsetàz la femine no pò vivi. «La 
donna sacrifica l'essere per il parere! », al diseve un grant 
professör di Vicenze. E jo, a chest pont, 'o vuei domandi cui 
ch'al à reson: se la femine o il professor di Vicenze. 

Nissune maravèe! 'O capis che si è puartiz a pensá che 
jéssi al úl di veretát e paré, falsetát. Ma jo ur vuei tant ben 
es feminis cho intint di mostri che la lôr falsetát 'e je, in 
gjenerál, miór de nestre veretát. 

Quan'ch'a nássin, lis nestris feminis a’ son rosis. E né 
lis metin tun laip. Invezzit di cultivális par ch'a fàsin vivi 
dute la bielezze dal mont, a’ son secui che lis metin tal laip 
di une miserie tradizionál. Salacór alc al è gambidt in chesc 
ultins agn, ma il laip al è simpri chel. 

Puare frute di pais ch'e va a vore plene di sudizion e 
e cjate un paron ch'al fevele un'altre lenghe! E se il paron 

al è furlan, al è piés ancjemò: che alore al fevele par furlan 
dome a jé, indulà che ai siei amis e fintremai ai siei fis al 
fevele tun'altre lenghe. Lui al è nassüt sì furlan, ma al è lat 
indenant, al à fate strade, al è deventát un altri. Furlane 'e je 
restade dome jé, biadine! E cuss) fin ch'e je a vore: quan'ch'e 
je a cjase, 'e cjale só none vistude di neri: une vite di lavór 
di buinore fin gnot ogni di; une vite ch'e finis li, tra i grans 
de blave pes gjalinis e i grans dal Rosari. Lis feminis di une 
volte a’ puartavin un biel coredo e lu siaravin tune casse co- 
me un tesaur mistereós di tirá-fár un doman: ma il brel core- 
do al jere låt te casse no a salvási, ma a muri, cun ogni bielez- 
ze de vite e cun ogni speranze, la dì des gnozzis. Qual doman? 
Ouale bielezze? 

Dopo di vé cjalade la none, la frute 'e cjale la strade. Al 
passe un contadin ch'al sarà simpri puar e ch'al è i fis pal 
mont; al passe un militàr ch'al à ideis tal cuarp; al passe il 
plevan ch'al pense al ben di un altri mont. Sui mûrs di qual- 
chi cjasate al è scrit « Alpin jo mame» e «W il 47 classe di 
leoni — le ragazze belle li trovan tutti buoni ». Ma jé no cjo- 
lara un contadin, no cjolarà nissun dal pats, no úl vé nissun 
leon. Co al è scár, da l'ostariate di fun e di blestemis, a’ rivin 
lis vós dai viei ch'a crin di torni zovins cul contd lis lórs 
glorits di quan'ch'a jerin in uere. E al par che propit la uere 
e séi stade dut il ben ch'e an vit in te vite. 

La vite umane 'e je fate dal omp e de femine insieme: 
a’ son lér ch'a nudrissin lis oris de dì cul lavér pal avigni, 
parce che no si lavore mai pal passát. Si lavore pal ben ch'al 
à di vignt, séjal il moment de sére quan'che l'omp al torne 
a cjase e si sintaran lis vós dai fruz a clamálu, séjal pal do- 
mah dai fruz ch'a crèssin, ch'a laran a scuele e a’ deventaran 

omps. Alore la vite 'e è une storie, une biele storie di vons 
e di fis ch'e sprolungje la vite di ognidun in tun lusór ch'al 
è chel ch'al inlumine ogni dì il mont, ma ch'al nus vif den- 
tri e nus fds mo ridi di gjonde, mo sivilá apene jevdz, mo 
cjantà cun tun gust di soreli. 

Ma se no je une speranze vive, se no je une strade di in- 
vidst di ctr, nissune storie no varan lis nestris fameis. 


La veretát dai nestris omps di cjamp o di ostarie o di mi- 
grazion 'e je ché di no vé saviit ufri nuje pes rosis, für di un 
laip. E cussì cui ch'al si mostre furlan al ven tignát o par un 
puar bidt o par un grubian salvadi e maleducät. Inalore, lis 
nestris feminis, puaris rosis di laip, ce puàdino fi? A’ van a 
ciri ale di diferent, di lontan, di forest; a’ mudaran la lór len- 
ghe, 1 lórs abiz, il lôr fd; a’ scombataran par rivé a jenträ in 
tun altri mont, in tun altri vivi. E chés che no cjolaran un 
forest, a cjolaran un furlan disfurlanät come lôr, parce che 
ancje putròs omps aromai, o par istint o par no jéssi mál cja- 
láz, a’ cirin di no mostrási furlans. Omp e femine alore si fe- 
velaran doprant un repertori di frasis imparadis ben o mál a 
memorie, l'inventive 'e sarà paralitiche, la vite 'e sarà deventa- 
de teatro. 

Ma ce bielezze puèdje vé une vite cussì? 

] tocje al omp di pensáj. 

Une di, une biele massariute, cjolint un cafè, e domanda 
un sclip di sgnape, parc? che — mi à spiegát — "mi digerisce”. 
E po mi à contát che un so morós no le à cjolte, stant che 
i gjenitórs di lui si son oponáz — 'e à dit — ” perchè non 
sono sociale”. 'E intindeve di di che si è sintude calcolade co- 
me une persone di nivel inferiór a chel de famèe dal morós 

Ma ancje chés ch'e an imparát miór il talian, ce imberdeadis 
ch'a son e ce pocje grazie ch'e an! 

Dome une volte mi è capitit di cognossi une frute come 
ché fantazzine bionde che si lei sun tune "letare ai furlans” 
di Josef Marchet. Une fantazzine ch'e fevelave e fevelave, 
ch'e rideve e rideve, sclete, natural. Garantit che ché no à mai 
vit scrupulát che jéssi furlans al sei une disgrazie. Jé e jere 
parone di dut, come la lás! E jo, cun dut ch'a son passáz 
tanc' agn e che le di viodude dome une volte, 'o soi ancjemò 
inemorát. Cun dut che no la viodevi mai, par agn e agn 
'e je stade jé a tignimi vif. 'E je jé che mi ten adun cul 
so Friál, che nol è chel dai biáz e dai grubians, ma chel 
dai siei vói clárs e lusinz, chel dal so discori: dut un sun 
di peraulis viartis e maraveis inculuridis e ligriis gnovis. 

'O crét che no viodarai mai ché frute, ch'e sei lontane 
e che no tornarà plui chenti: che chest Friál nol è par jé! 
Amis, judaimi a fi un Friál gnáf, plui biel e plui dër, par 
ché la mé frute 'e torni. No us al domandi dome par me, ma 
par che dutis lis nestris rosis si daviàrzin vivint te nestre 
tiare e no vadin a muri adasi ta l'aghe di qualchi vás, là ch'a 
varan dome une vite di flapèrie e nissune resuride. Une vite, 
invezzit, 'e a di vé tantis Viartis... Pes nestris frutis, amis, no 
vino di olélu un Friál plui clár, plui seren, la che dutis lór 
a saran plui bielis, e cjaladis miór, come regjnis veris dal 
nestri cúr! 


L. C. 

Tin des Cjasis al jere a Messe, sentàt sul prin 
banc dongje so copari Jacun de Secje: si meteve sim- 
pri lì parvie ch’al jere un póc tart di orele e al voleve 
sintî, soredut, la predicje dal plevan. 

Ma in ché fieste, cui sa parcè, al veve sintùt màn- 
cul dal sòlit: juste un businament dentrivie, un sun- 
sir tanche chel di une aghe lontane ch’e colas ju... 

Alore, quant ch'al fo für de glesie, j domanda a 
so copari Jacun ce che il plevan al veve dit, ch'al veve 
tontonat tant a lunc che no la finive plui. 

« Mangjarlis, copari..», j rispuindè Jacun. 

«Ce astu dit? ». 

E Jacun, lant cu la bocje dongje de orele di Tin, 
al tornà a dij: «’O ai dit mangjariis! Il plevan al a 
dit che chest an cu ven al vignara il Gjubileo... ». 

e Poben — al murmujà Tin des Cjasis — al úl dî 
cho lu mandarin tal albergo de Linde, e cuss? a’ im- 
pararan che je ore di finîle cun chestis visitis... >. 


PIERI MENIS 

BOE: VUR AOR 


Il gnáf guvidr al comenzarà a funzioná. 1 mini- 
stros, prime di dut, a zuraran, che anzit l'on. Galan- 
tomp al proponarà di aboli il zurament parvie ch'a 
‘nd’ è di chei ch'e an za zurät dis dodis voltis, epár 
a continuin a fi simpri compagn. 

La propueste dal on. Galantomp 'e vignarà respin- 
te parceche, Se je vere ch'a fàsin ce ch'a fàsin, dopo 
vé zurát, pensait ce ch'a fasaressin se no zurassin! 


L'on. Galantomp si declararà sodisfat de rispueste 
e al zurarà ancje lui di tasé. 


Dopo il zurament il guviár si metarà subit a l'òpa- 
re, e in tune sedude sole al distrigarà dut ce ch'al a 
tignüt impegnát altris guviárs par més e més a di- 
lunc: auspici, invidá, fd "voti”, fd "passi", cjapá in 
cusiderazion. Podopo al frontarà il problema politic 
"di fondo” di dute la legislature. E li a’ saran dós lis 
ideis che si scontraran: l'on. Gjenio al sustignarà che 
a capo di ogni setór, di ogni ativitàt, di ogni "Ente" 
si à di meti un competent in chel setér, in ché ativitàt, 
in chel lavór; Pon. Odul si batarà invezzit par dimo- 
strå che in pulitiche a covèntin ideis globáls, gjene- 
ráls, prospetivis completis, sistematichis, e che par che- 
stis prospetivis, par chestis sieltis `e covente int ch'e 

sei competente in nuje, libare e viarte a dutis lis so- 
luzions. 


"E po, un'altre — al disarà Odul —: se né 'o 
metin a capo di un ministeri un competent, chel al 
scugnarà stà simpri in chel ministeri, indula che un 
incompetent al pò passi indiferent di un ministeri a 
chel altri: par lui, infati, istruzion, difese, agricolture, 
sanitát o justizie al è dut compagn...”. 

La teorie di Odul `e vignarà azetade cu la risiar- 
ve che, se par cds al vés di sbrissá tun ministeri qual- 
chi element competent, nissun nol reclamara la crisi”, 
ma il guviár al continuarà a funzioni come nuje e 
l'incident al vignarà ufizialmentri ignorät. 

L'on. Gjenio si declarará insodisfat de risoluzion 
ma content de risiarve ch'e viarz — al pensará lui — 
une sfese di speranze; podopo ancje lui al votarà a 
favor. 


R. P. 

Sant lgnazi 
SETUAGJESIME 
Sant Blás 

Sant Andrée Cursin 
Same Aghite 

Sante Dorotee 

Sant Romualt 
Sante Rite 
SESSAGJESIME 


Sant Gulielmo 
Madone de Lourdes 
Sante Lälie 

Sante Maure 

Sant Valantin 

Sant Faustin 
OUINQU AGIESIME 


Sanz Martars di Concuárdie 
Sant Simeon 

La cine 

San Elcuteri 

Sante Leonore 

Sante Margarite di Cortone 
PRIME DI QUARESIME 


Sant Matie Apuéstul 

Sant Sergio 

Sanz Feliz e Furtunit 

Sant Gabriel de Madone Dolorade 
Sant Roman 

LA FAMIGLIA ITALIANA PROVVEDUTA 


Timp indatir mi è capitàt di lei un librut di 
une dozene di paginis intitulit « La famiglia ita- 
liana provveduta », serit di un siór Giovanni Paolin, 
sépi Diu di dulà, ma furlan dal sigár. 

No soi rivdt a savé ni in ce stamparie ch'al è 
ståt fat e ni quant, ni s'al séi stat metit in vèn- 
dite, alore, e par trop. 

L'autór, presentanlu ai «benevoli lettori», ju vise 
che il libri al à un contigniit «istruttivo e ricrea- 
tivo, sempre però basato sulla wisualità morale e 
fisica della scienza » e che «consta di qualche pen- 
siero religioso, di qualche spunto ideologico basato 
sull'agricoltura, sull'edilizia, sulla fenomenologia del- 
la terra, sull'economia domestica, sulla medicina ». 
E tal butá-jú chesc' pinsirs, a secont dal lór argo- 
ment, mò si firme «L'asceta», mò «Il metereo- 
logo », mò «L'uomo igienico ». 

'O ài pensit che qualchi slambri di chesc 
e pinsirs » al merti di sei cognossát di plui di ce 
che mi risulte ch'al séi. Cussì 'o di ripuartát tre 
bocons de scriture di chest mestri Paolin: un chi 
sot, e chei altris doi plui indenant, firmáz, par 
órdin, dal mestri Paolin, tes sós qualitáz di e me- 
tereologo », di «uomo igienico» e di «asceta ». 

Stant che — come ch'o ài dit — no soi ståt 
bon di burl ni l'autór e ni il stampadér dal librut, 
nn di podút — naturál — domandáur l'autorizza- 
sion a trascrivi i tre tocs. Inalore ur domandi scuse 
cumò — ch'a séin lá ch'a séin — di vé olsát a 
fé un tant. 'O speri che perdònin la mé mancjan- 
ze, tignint presint ch'o lu di fat no par me, ma 
pai sozios de Filologjche. 








FEVRARUT PIES DI DUT 


Intorno il mese di febbraio e nelle feste circoscritte, il 
volgo ha molti proverbi: «Madonna candelora dell'inverno 
semo fora, piove o tira vento nell'inverno semo drentol ». E 
un altro proprio del Friuli: « San Mate se la giate (la glace) 
la puarte vie e se no la giate la fássl ». In questo mese come 
il solito il calendario metereologico preannunzia un freddo ac- 
compagnato dal vento, dalla bora la quale insolentemente dalla 
direzione greco tramontana soffia impetuosa, tagliando, come 
si suol dire, le orecchie alla gente, sollevando della polvere 
delle strade e scavazzando i rami degli alberi. Il sole è più 
alto che durante il mese di gennaio, comincia un po’ a scal- 
dare la terra gelida la quale si dovrà lavorare per seminare delle 
patate, degli ortaggi e del granoturco. Le giornate cominciano 
a poco a poco ad allungarsi come spinte dalla Boréa. E" in 
gioco logicamente lo Zodiaco e il segno del mese sono 1 pesci 
i quali guizzano incessantemente nell'acqua, annunciano effet 
tivamente l'approssimarsi della stagione prima, giocherà la pre- 
cipua costellazione dell'ariete che è il punto baricentrico della 
primavera. 

Dando uno sguardo superficialmente al grande sistema 
montano dove sono i ghiacciai e 1 nevai, la natura ancora 
quale buona e affettuosa madre dei viventi ci chiama al co- 
mune solazzo cioè al pattinaggio e alle gite sciistiche. Tutte 
coperte di candido tappeto o di strato cristallino esse godono 
di una caratteristica magnificenza e offrono ai gitanti grande 
ardore ed edificazione. Se anche il vento ci secca col giocare 

attorno a noi dispettoso, col soffiare quell'aria gelida e col con- 
servare la temperatura fredda ed invernale tuttavia ci allieta 
di una reminiscenza fattiva: la prossima primavera. Il febbraio 
vuole giocare d'astuzia col portare la bora, il freddo, la brina 
e anche un'ulteriore nevicata tanto per dire: adesso mi sfogo, 
arrivederci a dicembre! Questo ulteriore imperversare della sta- 
gione invernale implica molto a certe persone che credono di 
levare il soprabito o d pastrano! Guai a scherzare o pattuire 
coll'inverno morituro che è tremendo come il nascituro. E' un 
caso parodossale pur non badando al freddo non buscarsi delle 
tossi, dei raffreddori e delle laringiti. Purtroppo molti di loro 
i quali si illudevano della precoce primavera incoscientemente 
incominciarono a deporre le vesti invernali e indossarono le 
vesti primaverili, si sono trovati amaramente delusi e dovette- 
ro rifugiarsi negli ospedali o nei sanatori gravemente infermi. 
Bisogna stare molto attenti poichè il primo e l'ultimo freddo 
sono i più violenti e i più funesti. Già 1 nostri avi avevano 
sempre in bocca questo memorabile detto. 

Dunque, carissimi lettori, cautela, sagacia e prudenza; sa- 
pete che il fevrarut piés di dut non risparmia nessuno. E' come 
una falce che taglia anche il più minuscolo filo d'erba nel 
prato. E' come un torchio il quale stritola e confrange ogni 
granello d'uva. Se vogliamo che il febbraio passi anche que- 
stanno innocuo e inviolabile spetta quindi a noi la massima 
precauzione, la massima diligenza nel vestire. 

Si vede proprio che anche i nostri vecchi proverbi non 
sbagliano quasi mai, si constató che quando il giorno della Pu- 
rificazione di Maria pioveva, nevicava o imperversava furi- 
bonda la bora, era logico che il freddo continuava. Nel 1929 
la neve cadeva a fiocchi densi il 14 febbraio e il freddo era 

tale che l'acqua in casa gelava. In quell'anno fatale si sono 
riscontrati vari casi di assideramento e di congelamento. La 
pressione barometrica era talmente abbassata che il rapido corso 
dell'Isonzo si lasciò agghiacciare in modo che un'automobile 
tipo « Balilla » poteva benissimo percorrere sullo strato cristal- 
lico come su una pista velodromica. Certo che questi freddi 
intensi nel nostro Friuli sono di rado ma quando vengono si 
fanno sentire crudelmente. 


IL METEREOLOGO 

Pieri Stèula, un omp onest, di chei che raramen- 
tri si cjatin in dì di ué, une sere al molzeve la sò 
vacjute, la Viole; e cheste, ch’e scoreve di qualchi 
zornade in ca, 'e menave la code e ’e patafave saldo 
la muse di Pieri. 

Daj une, dàj dés, daj tre, fin che Pieri si stufe: 
al poe imbande scagnut e seglot, al dislazze la cen- 
gle dai bregons, la ingrope tór de code de vacje e 
la ferme sul traf adalt dal tres£f. 

Biel ch’al faseve cheste operazion, i bregons, sen- 
ze cengle, j côlin-jù fintremai sui zenói; e Pieri nol 
veve mudandis, che i puarez come lui in ché volte 
no vevin mudandis. 

E alore, la vacje cu la code paràjar e Pieri cui 
bregons jù, chest al è il spetàcul che si presente `e 
Nute, la femine di Pieri, in chel ch'e jentre te stale! 

Pieri al è senze maliziis, ma al capis dal moment 
ce ch'al pués passa tal cjáf de sò femine ch'e je re- 
stade ferme a cjalàlu su la puarte de stale. Inalore 
al devente dut ros, la vergogne j zòncje lis giambis, 
nol capis plui nuje: s'ingrampe cui braz 'tór dal cuel 
de vacje e cun vós di passion al urle: « Viole, Viole, 
dij tú cemút che je stade...! ». 

VICO BRESSAN 

larent di une volte 


Gjelmo Pistole nol veve ancjmò finîz núf agn, quanche 
so pari Meni, un vecjo fornasîr ch'al veve frujade la vite 
sui privilegjos dai Tuniuz e dai Bùldos vie per Austriis, si 
jere dezzidút a inviálu pal mont. 

No che la famée dai Pistolis `e fos stade pitoche: anzit, 
a’ contin che a Mulinis 'e gjoldeve di une vore di conside- 
razion, come une des plui bolpatis. Bolpatis, magari, par mát 
di dî; nancje di meti, ponèmo, cui Piliz o cui Tachians. Si, 
dòs vacjs te stale, ce doi ce tre purciz tal cjót, un slavin 
di gjalinis e di cunins, senze zontà razzis e ocaz, che, cu la 
roe a doi pàs, ti vignivin-sù come il fum, a la biondo dio. 
E cun chel blec di campagne, polente squasit avonde par dut 
il timp dal an; par no fevelà di un ciart roncut des bandis 
di Moric’, che, se il Signòr nol mandave tampieste, al veve 
cir di butà ancje dés botis di moro, di chel ch’al fas pivà 
lis orelis. Di no lamentàsi. Ma ancje une sdrume di canae 
di tirà-sù, e cun chei quatri carantans de galete, pajade la 
predial e il fogatic, nol jere trop ce slargjási. 

E jere l'ulime domenie di carnaval, sagre a Cuelalt, 
cun messe cjantade, prucission, fieste di bal e predicje, quan- 
che di prin matin, dopo mulzüt, il vecjo Pistole j disè al 
so Gjelmo: e Metiti la mude di fieste e lustre ben lis zù- 
culis, che uè ti meni a sagre». 

Al pizzul no j pareve vere. A sagre, d'unviár, a Cuelalt, 
lui che, gjavant San Pieri a Tarcint e la Quarte d’Avost a 

Segná, di altris sagris no 'n' veve mai viodudis. E cul cür 
che j bateve dentri come il maj dal batefiár dai Uanèi, timp 
di dî amen, al jere biel pront. 

E sù pe ribe di Segná, folpeant la nèf glazzade che cri- 
che sot i pis come un veri. E vie talpinant pai Cujéstris, cu 
lis mans te sachete e la pistagne tirade-sù su lis orelis parvie 
de criure. Tòr núf a’ rìvin te ostarie di Gnarvin. 

Ce confusion là dentri! Un sunsür di mil vós, un sglin- 
ghinà di tazzis, un cori ca e vie cun guantieris, cun doplis 
e bocái. Il fum si spant ffir de cjampane de nape, un fum 
penz ch’al nase di brusinidiz, parvie di duc’ chei metros di 
lujànie che si rustissin su la gradele, dapruf la sflameade dal 
zoc ch'al pive sul fogolár, larc come une beorcje. Intór dal 
fc, sui cjadreons come tronos, dis o dodis di lôr, cu lis 
gjambis a larc, e, fra lis gjambis, i bocái di refosc e di nostran. 

Bisugne savé che in chei timps, diferent di cumò, squasit 
duc’ i furlans a’ vevin dibisugne di lá pal mont par staronzá 
chel póc ch'e dave la campagne, ch'al vignarès a stàj par no 
scugnî meti i dinc’ su la gràtule. E cussì, subite dopo San 
Valantin, si scomenzave a parecjä il baúl, e par quant ch'a 
rivavin lis zisilis la zoventút 'e jere bielzà dute vie pes Gjar- 
màniis. 

Propit te ostarie di Gnarvin, stazion di mude dai cjavai 
dai postijons ch'a batevin la Pontebane, l'ulime domenie di 
carnaval, fieste de Madone balarine — cussì clamade, senze 
ombre di iriverenze pe nestre Sante Mari, nome parvie ch'e 
colave sul fini dal carnavál — si davin cunvigne duc’ i ca- 
puzzaz dai contornos par ingajà i lavorenz pai privilegjos. 
A 'nd' ere di Buje, di Martinaz, di Cjassá, di Trep e di Tre- 
sesin, di Nimis e di Tarcint. E li, fra un bocál e chel altri, 

un murel di lujànie e une fete di pan di sorc, si patizave 
il tratament. Un tant al mil i modons, un tant al mil i cops 
e la planele, polente e formadi tre voltis in dì, e un lòdar 
dibant par meti i uès in rie chés pocjs oris par gnot. Come 
largje concession, il dirit di semenà lidric e salate sul zoc. 

« Viödistu, Gjelmo — j disè il vecjo Pistole al so frut 
cu la muse des circostànziis — chei siórs lì a’ son chei ch'a 
proviódin a ingajà i fornasîrs pe Gjarmànie. Ti plasarèssial 
di là ancje tu pal mont a uadagnà un grum di palanchis par 
judà la famèe? Pense ben prin di rispuindi, che to pari nol 
intint di obleáti ». Ch’al sarès stat come dî: ce spiètistu a di 
di sì! Al frut no j covente la scòrie: in tun lamp al viòt e al 
capìs. Finîz i zfics cun chei de sò ete, finidis lis corsis pai 
pràz e pes Nujàriis, a nîz, a freulis e de mauzze, lis lungjs 
oris de canicule tal fresc sui clas de Tór, a trute e a gja- 
vedon. Finît par simpri. Cumò al è grant, al è deventàt un 
omp. Al glot mar, ma al cjale so pari dret in muse: «Ce- 
mit di nò, pari! — j rispuint dut in tun flòt. — Fuarze e 
salút no mancjn, e prin o dopo a di ché ’o vin di rivàj. Tant 
al val distrigási daurman! ». Un discors rút e rámpit, un di- 
scors pusitif, di chei che la zoventút di ué — otomdbii e 
motoretis, radios e televisions, fotbal e milante tananais — 
nancje no si insumie. . 

Puar Gjelmo! Al jere lát a sagre a Cuelalt! 

Chei a’ jerin agn che se un al vès vit dibisugne di là, me- 
tèmo, fin a Codroip, al sarès stàt tentàt di fà testament. Si- 
gir, parvie che il vapòr al veve tacát a cori su per Pontebane 
vadi tre o quatri agn indaúr. 

Sul treno che lu puartave in Gjarmànie, a Rosenheim, 
tredis solt disot Mónico, Gjelmo si è cjatàt a séi cun tune 

dozene di frutaz, ingajàz come lui pe fornàs dal inzignîr 
Joseph Krauss, un muc cun tun pàr di moschetis a la Kaiser, 
che nome a cjalálu ti faseve là tun cai. Tra chei frutaz al 
jere ancje Rico Ordàn di Montegná, un paston di zovin, scúr 
di piel come un pitiniz, cun ciartis mans come palis di svan- 
gje. «Sò cu la vite, pizzul, orpo da l'ombre, e nie porel — 
j disè Rico a Gjelmo, viodinlu in tun cjanton cu la muse 
suturne. — Tu vedarás che nol è chel diaul. E po, s’al vés 
di conventàti alc, in pet a mì che 'o sai la lenghe! ». 

Dut confuartàt, il nestri Gjelmo si è mitút di colp cul 
cúr in pas. 

Il lavòr, magari cussi nd, nol jere gran di cjapà sot 
gjambe. Un sfadià di continuo senze padin. Ancje dodis, 
qutuardis oris di talpinà ogni mari zornade, ch’al vignarès 
a stay di un scür a chel altri. Mil, mil e un, mil e doi — 
secont il matereál — modons e cops, cops e planelis; e cori, 
cori sflanchinant dal stampadór 'e stelaze, de stelaze al stam- 
padòr. | 

E la grèpie? Polente e formadi di barîl, tre voltis in dì. 
Une polente rúspie, dure e squasit senze sál, che Santo Picîl 
ti deve dongje tal cúchil, sun tune taulone che no fivine plui: 
par ognidun doi bárs. E di bevi, tal ploc. 

Ma duri, orcoboe, che a cjase i fènics a’ coventavin! 

Un lunis di sere, sot San Pieri, Gjelmo si jere sentàt su 
la bancje difür dal lódar, cun tune muse dure e cjamade di 
malusérie. Un ruf di polente in man, polente discolze e plui 
lámie dal solit. Rico, sentát sul plan de cariole, lu cjalave 
sot coz: cui sa ce che j suzzét usgnot al mulet che no si 
dezzît a mangjà. « Alore, pìzzul, — al tache — îsal alc che 
nol va? ». Gjelmo t'al cjale par un moment, e po si met a vai. 

«Mi an robát il formadi, squasit dute la orazion de se- 
temane >, j rispuint Gjelmut. 

«Mi pár fintremai dal impussibilt! Nol è mai capitát fra 
di nó. 'O sin puare int, ma galanzúmign, vanzeli! E, disimi, 
átu qualchi suspiet? ». 

«Mi an mutivát ch'al à di sei stat il cjan dal paron >. 

«Poben poben, sù cu la vite. A” son robis che si cum- 
binin. Intant, cjape chi un fruzzon dal gno, e doman ’o larin 
a reclamá dal inzignír. Nie pore, jo ’o sai la lenghe! ». 

Tal doman, intant da l'ore, Rico e Gjelmo si presèntin 
denant la puarte dal scritori. Tuc, tuc. « Comparmesso... >. 

«Ja!» al rugne l’inzignîr stant di dentri. 

«Gut mòrghin, bongjorno, herr Zignîr — al tache Rico 
dut tun flòt. — Il uestri cjan, hund, al 4 mangját dut il for- 
madi, kees, dal gno compagn kamarad ». 

« Was? » al rugne l’inzignîr piès di prime. 

«A 'nd' ere un chilo e un quart... ». 

« Ach verfluchte Italiener! Ich habe es nicht verstanden. 
Weg, weg!». 

E Rico, ch'al veve capit il mórghin, ti à fat dietro-front, 
tiransi daür il mulet. 

Difür, Gjelmo j A domandát: «Ce ál dit? ». 

« Po al à dit che t'al pae o che t'al torne ». 

Se nol fos stát par une code di salamp buride-für tal fonz 
dal baül e par qualchi scae di formadi che i compagns j àn 
slungjade, puar Gjelmo al varès scugnüt gloti polente di- 
scolze par dute le setemane! 


OSIRIDE SECCO 

CARNAVAI 


Il carnavál al mir, anzi: al è muart! 
a dìsin plens di dúl e di sconfuart 

i granc', che carnavái a ‘nd’ an za tane. 
Ma a’ fàlin, che, al contrari, 

no nome tant ch'al segne il calendari 
il carnaval ué al dure, 

ma al dure adiriture 

par dodis més ad an, ore par ore. 


E instès a’ fàlin Vigj e la só Store 

co d disin (tant ch'e an dite Pan passat 
sul libri ch'e 4 stampát la Sozietàt 

sul carnaval apont), 

che in ué no son plui màscaris al mont. 
Ma no la viddial, Vigj, se la int 

no je dute une màscare, al presint? 

No viòdial vie pes sagris dai pais 

i zovins, ce gjachetis? 

ce bragonuz setáz su lis polpetis? 

ce scarpis in tai pis 

cun chei tacuz a ponte, uso pulzetis? 

E lór, chés créaturis benedetis, 

no viòdial cun ce nie di cotulutis 





ch'a van atór smenansi, biadis frutis? 
cun ce bragons instès, setdz e strenz, 
a dà di viodi al mont chei ... monumenz, 
chés clapis, chei pressuz sproposetáz? 


E in mèrit ai tomáz 

che parimentri Vigj e la só Crós 

d vain che no ad è plui, o avonde pôs: 
cemüt, se tanc di ué no ‘nd’ è mai stáz? 
Se duc’ *o vin il nestri, antic o gnáf? 
Se lôr instès, ch'a vain, sal an dapráf? 


M. 

AJAR DI MARZ 


Sunsár di pez 

tal bose denant cyase: 
viarzint il barcon 

’o sint 

l'òjar di marz 

ch'al matèe 

jenfri 1 ramaz 

e al spache partiare 
Pultime néf. 


JOLANDE MAZZON 





Marz 








VIARTE 


Tal sverded 
di pràz 

e di rivái: 
sagre 

di cisignocs 
e violis. 


GIANNINO ANGELI 

MO VARO: Z 


Un tmp come il lat. Su lis culinis a’ picaran-fár 
| pestelacs e lis violis, e tai boscs a’ fluriran lis min- 
gulis di noglár. 

Duc’ a’ fevelaran dal timp e a’ disaran che un 
més di marz cussì no si è mai viodát. 


L'on. Margarite al proponarà di tirá-vie qualchi 
tasse e al mutivarà la sé richieste cun tun discors lè 
ch'al disarà che dal moment che a ogni ploade, a ogni 
temporal, a ogni taramot si à metude-sh une tasse gno- 
ve, cumò, cun chel biel soreli fár di stagjon, par coe- 
renze e par qustizie bisugnarès tirdle vie. 


Al rispuindarà il ministro des aluvions in persone, 
e si disarà obleát a sotolineá, pr senze intenzion di 
ufindi, la ingjenuitit dal on. Margarite — che paraltri 
al è un dai gnás elez —, e al invidarè il colega a mè- 
tisi in regule cu lis viodudis dal "Centro" e 1 fasarà 
capi che, s'al bastas governi cun coerenze e cun justi- 
zie, al podarès fálu qualsiasi baúl — lò che invezzit, 
par governá, `e covente une vore di abilitát. 


Il discors al sarà cussì clár e documentát che l'on. 
Margarite, di vergogne, al sbassarà par sim pri il cjáf, 
lis orelis e lis alis, e ancje lui al impararà a governá. 

In Regjon, invezzit, al deventarà simpri plui di- 
fizil governá parceche i furlans ‘a laran ogni dì plui 
alzant il cjáf, lis orelis e lis alis. 

Pecját nome che, cul rivé de Viarte, i país dal 
Friál si disvuedaran di int parvie che i emigranz a 
scugnaran parti. 


KE 

BIG va zz godg-zzr 


Sante Tunine 
SECONDE DI QUARESIME 


Sant Marin 

Sant Luzio 

Sant Andrian 

Sante Perpètue 

Sant Tomás di Aquin 
Sant Zuan di Diu 
TIARZE DI QUARESIME 


Sanz 40 Martars di Sebaste 
Sant Costantin 

Sant Grivér il grant 

Sante Cristine 

Sante Mitilde 

Sant Longin 

QUARTE DI QUARESIME 


Sant Patrizi 
Sant Ciril 
SANT JOSEF 
Sante Cläudie 
Sant Benedet 
Sante Lée 
PASSION 


Sant Gabriel Arcàgnul 
Anunziazion de Madone 
Sant Cassian 

Sant Zuan di Damasc 
Sant Sisto III Pape 
Sant Secont 

DOMENIE ULIVE 


Sant Beniamin 

ELEZIONI 


Il Conset de Filologjche al è scjadát cul 31 di dicembar 
dal an passit, e chest més di marz i sozios a’ saran clamäz 
a voti il gnüf Conse: ch'al durará par doi agn, ven a staj fin 
al 31 di dicembar dal 1970. 

Di chest Consei a’ vignaran gjaváz für il President, doi 
Vice Presidenz, un Segretari, l'Economo e i Sindics; merte 
duncje pensát cui voti, par che la Sozietät e ledi a fini in 
buinis mans. 

Par chel ch'al riuarde la nomine dal President no vares- 
sin di nasst stóriis di nissun gjènar, a reson dal fat che chel 
si lu à za, e di til paste che un altri compagn al sarès indi- 
fizzil, se no impussibil, cjatálu. 

Lis quistions a’ puedin saltà für in relazion er incarichis 
di Vice President séi par Udin che par Gurizze, e par chés 
di Segretari e di Economo, là ch'al semèe che tra i sozios — 
datir di ce che il Strolic al sa — lis viodudis a' séin diferentis 

No che chei ch'a son stáz sù fin al 31 di dicembar dal 
an passat a’ vebin mancját, Diu nus vuardi!; al è che, a ju- 
dizzi di un pòs, a' 'nd' è tanc’ ch'a varessin i numars par 
cuviarzi chei puesc: i papabii; e in particulár par deventá 
Vice Presidenz par Gurizze e par Udin. 

A’ pénsin chesc’ sozios — dafir di ce che il Strolic al sa 

— che no nome Massimo e Vigj a' séin praparáz par degna- 
mentri abadi ai doi « distrez » di Gurizze e di Udin, ma 
che ancje altris a’ 'm' séi parimentri indici» a abadáur; ch'a 


podaran vé, magari, ideis diferentis in órdin al mát di urd 
indenant il cjaruz, di instradá l'ativitát de fradae, ma che 
instes mertaressin gjaváz da l'ombrene, stant che il sisteme 
di governi, di direzi e di sorestá nol è dit ch'al séi nome un 
— chel di Vigj e di Massimo — e vonde. 


Ore il Strolic si cjate a no podé cjapd part ni par chest 
ni par chel. Al è neutro. E po al viót che duc chei che an 
un sèguit tra i sozios, e che le càriche j tégnin, e an dotis: 
un gnarf, un calór, un caratar; di mát che une sielte no la 
viót mico fàzil, parvie che votant — par esempli — pal gnarf, 
st trascure il calór e il caratar; votant pal calór st trascure il 
caratar e il gnarf; votant pal caratar si umilie il gnarf e il 
calór. E, chel che plui conte, si ven a lassá a bocje mare 1 
scartáz e i amis dai scartáz, cun conseguenzis, pe Sozietát, 
ch'al è inutil discori. 


Alore il Strolic, par che no nássin quistions ch'a torna- 
, pa q 


ressin a dan de fradae — lá che invezzi quistions no dn di 
séint — al pensarès che i sorestanz che si dis a’ podaressin 


benissin sét nomendz cul sisteme ch'o usavin di fruz tal zujá 
di platát, adula che chel ch'al veve di lá a bati sul zoc no 
jerin lis votazions a indicdlu. 


In ché volte si metèvisi in cercli; si butave toc, o par 
Zenco, o par Nejo o par Pisto; e chel che j rivave la cifre al 

contave un par un chei dal cercli cul dét, silabant par esempli 
une nènie cussì: 


LIELER 


Chel che j tocjave il «tram » j tocjave instes di stå sot 
e ld a bati sul zoc. 

Si jere fruz, e no son mai suzzedudis quistions cul siste- 
me ch'o dis. 

No viót parce ch'a varessin di nassi cumò ch'o sin für 
di pupil. 


IL STROLIC 


54 





| «misteris» dal mumi 


Il plevan, come ogni sere di cinquant'ains in ca, 
al spietave ch'e batès l'ore par jéssi-für cul rosari, quant 
che ti capite in sacrestie Ghite la Gobe, sfladassant, 
disint che il vecjo Mariut dai Cuéi al stave murint. 

e Orpo... propit cumo!... Biàt Mariut... >. 

« Siôr ch’al cori, cul ueli ‘sant... ». 

Il predi al gjave la stole e la cuete, al cjape-sú la 
borsete pronte cul ueli sant e il bombàs, e al muini, 
un vecjo ch’al servive in glesie no sai di cetant timp, 
j disè: «Toni, scomenze tú intant il rosari... che par 
chei quatri gjaz ch’o vin chi usgnot... Dopo il tem- 
poral ’o tornarai jo a finîlu». 

Difati jù pe navade, mieze tal scúr, a’ jerin sis o 
siet feminis scrufujadis sui bancs ca e là: lis solitis 
di ogni sere ch’a vignivin lì par no là a durmf cu lis 
gjalinis... 

Il plevan al partis come un seon; in tanc’ ains 
no j jere muart mai nissun senze vé vút i siei ordins: 
‘e jere ché la so braure, il so svant! 

Ma Mariut in ché sere al stentave a tira il pit, e 
cussì al à scugnút stàj dongje e preá no sai cetant timp. 

Quant che finalmentri chel biat al lè cul Signór, 
il predi al cjapà la strade di cjase. Cui si impensavial 
plui dal rosari? 

Si smaravea viodint la glesie ancjmò viarte e ti 
jentrà dentri pe puarte grande. Toni, il muini, inze- 
noglat sul bancut, al veve sunàt in chel il campanel 
par visa che al jere rivat al Gloria Patri. 

Lis feminis a’ zugnavin cul cjaf pleat sul stomi, 
come rosis flapidis, e Margarite la Russe ’e ronceave 
che si sintivile fin di für. Il plevan incuriosit si ferma 
dapit de glesie a viodi chel spetacul. 

Tròs rosaris vévino dite in dut chel timp? Il 
muini al veve diz duc’ i quindis misteris, e viodint che 
il predi nol tornave al jere lat indenant inventant lui 
gnùs misteris. Dute la sò culture sul vecjo e gnùf Te- 
stament, dut ce ch’al saveve sul Vanzeli lu veve metùt 
fùr in ché sere. Difati in chel moment al jere rivàt al... 

« Sessantunesimo mistero gaudioso, nel quale si 
contempla come, dopo tanti anni, il povero Cireneo 
sposava la Beata Veronical... ». 

Al plevan j dà-sù un tuf di sanc tal cjaf, po un 
lamp in tai vòi e une fuarze gnove che lu sburtà vie 
dret tor dal armónium, là ch'al tacà a dute fuarze la 
«marcia nuziale ». 

Il muini si volte di colp come se j vessin dade 
une sberle. Ce suzzedial? Lis vecjutis ch'a durmivin 
si svèin, e Margarite, che ronceave, cul spac, `e à fat 
saltà il banc e j scjampa un «oh!» che no si saveve 
sal jere di maravée o di spavent. 


P. M. 

A PROPOSIT... 


w Cussì jo 'o sosten che tra lis cjossis ch'a partègnin a 
un gjènar a “n° scuen séi une che dutis chés altris dal gjènar 
stes a puedin jéssi pesadis e confrontadis cun ché, e che di 
cheste si rivi a buri une misure par dutis chés altris; cussì 
come, riuart al numar, dutis lis cjossis a’ vègnin misuradis 
cul un, e si dis ch'a son di plui o di mancul secontri ch'a son 
o distantis o che si vizzìnin al un; e precis tant che come, 
riuart ai colérs, tanc' ch'a son si misùrin cul blanc, che si dis 
che o di plui o di máncul simparin secontri che o plui o 
mancul si vizzinin al blanc. E ce che si dis des cjossis ch'a 
mostrin di vé une quantitát e une qualitát, parimentri ‘o 
pensìn che al puedi séi dit di qualunche altre cjosse, fin te 
sostànzie di ognune: ven a staj che ogni cjosse, partignint a 
di un gjènar, e pués sei misurade rispiet a ce ch'al è di plui 
sclet in chel gjénar. Partant in tes nestris azions, séi púr divi- 
dudis tal gjènar, tocje cjatá chel signal ch'al océr par rivi a 
misurális. Cussi, lavorant come umign, 'o vin la virtát par 
signál (intindude in tun sens gjenerál), parvie che secont la 
virtát si lu jüdiche l'omp bon o trist; e come zitadins o vin 
la lez, e secont la lez si disilu, il zitadin, bon o trist; e come 
talians o vin ciare signdi di costum, di modis e di espressions 
par misurá lis azions dai talians. E apont i plui nóbi di 
chesc’ signdi che disferènziin lis azions dai talians no parté- 
gnin a nissune zität taliane, ma si cjàtiju in dutis: e tra chesc’ 
si pues buri-für chel « volgár » che si lave a ciri maimodant, 
chel « volgár » ch'al va nasant-bon in ogni zitát senze fermási 
in nissune. Ma al pues fé sinti il so profum plui in tune che 

no in tun'altre zitát, tant ch'e fas la plui sèmplize des sostan- 
ais, ch'e je Diu, che si manifeste tal omp plui che no tal 
nemál, tal nemál plui che no tal vegjetál, in chest plui che 
no tai mineral, in chest plui che no tal «element», e plui 
tal füc che no te tiare: e la plui semplize quantitát, ch'e je 
l'un, 'e nase-bon plui tal numar dispar che no tal pari; e il 
plui sclet dai colórs, ch'al è il blanc, al comparìs plui tal zál 
che no tal vert. 


Rivàz duncje a chel ch’o cirivin, jo ’o dis ch’al è in Italie 
un «volgare illustre », cardinal, áulic e curiál che si cjatilu 
in ogni zitàt taliane e nol pâr ch'al partegni a nissune, e 
rispiet a chest duc’ i «volgárs» dai talians a’ son misuráz, 


pesáz e metüz a confront. 


Dante, dal «De vulgari eloquentia » 


(Traduzion di Meni) 

AVI 


La Pasche ’e puartarà plui pis e plui ligrie ca di 
nò, e plui uere e plui fan tal Biafra e te Americhe latine. 

Un grant predicjadór forest al disarà che i catolics, 
par séi cristians, e” an di scugni pensá pai lôr fradis 
ch'a muèrin di fan. Ma un grant avocat, catolic pra- 
ticant, al dimostrara che un bon catolic al 4 nome il 
dové di contribui, te legalitát, a mejorá la struture de 
sozietàt atuál par favori une só pacjfiche evoluzion e 
un so gradual perfezionament ch'a garantissin, in tun 
"prossimo futuro”, la pis e il nezessari a duc’ i fradis 
dal mont. Podopo, catolics e avocat, a’ laran, i cinc 
dis di Pasche, a sid su lis montagnis dal Cadore, a vinc 
mil francs in dì. 

A Udin al vignarà inaugurát il monument ’e Re- 
sistenze: il plui biel monument dal Fridl, l'unic ch'al 
vebi mertàt protestis, discussions, lotis. 

Par chei altris 2058 faz-sù par duc’ i cjantons dal 
Fridl nissun à dit nuje. 


R. P. 

Sante Teodore 

Sant Franzese di Paule en 
Sant Pancrazi 

Sant Isidór 

Sant Vizenz Ferreri 

PASCHE MAJOR 


Pascute 

Sant Redent 

Sante Marie di Cleofe € 
Sant Denél 

Sant Leon Pape 

Sant Zenon 

DOMENIE IN BLANC 


Sant Justin 

Sant Anibale 

Sante Bernardete 9 
Sant Nicete Pape 

Sant Graldin 

Sant Espedit 

SECONDE DOPO PASCHE 


Sant Selmo 

Sante Limene 

Beade Eline Valentinis di Udin 

Sant Fedél D 
Sant Marc Vanzelist - Fieste de Liberazion 

Sant Marcelin 


TIARZE DOPO PASCHE 
Sante Valerie 

Sant Pieri mártar 

Sante Catarine di Siene 

JOSEPH 


Si clamave Joseph Strugher. Al jere nassút in Austrie, a 
Pogoriach, ma al stave di cjase a Arnoldstein, ch'al è subit di 
là dal cunfin di Tàrvis. Al lavoruzzave di mecanic e nol jere 
sposàt. 

Stant in cjase al viodeve di agn, te buine stagjon, auto- 
mòbii plens di int di ogni fate che, lassat il lavór e il mistir, 
a’ lavin a passà qualchi zornade in Italie, a gjoldi il soreli da 
l'Italie, a viodi il mår da l'Italie, a visita lis zitàz di ché biele 
tiare e i siei monumenz nomenáz in dut il mont. 

Ce tant vulintîr ch'al sarès lat in Italie ancje lui a passisi 
di chel soreli d'incjant, di ché lûs, di chel mår! Ma lui al jere 
un puarin. Nol jere paron di nuje. Al jere restàt di frut senze 
pari e mari e nol veve fradis. Di pizzul in sù al veve scugnát 
rangjási dibessól e adatàsi al dut, e nol jere nancje tant inzegnós. 

Ma la gole di là in Italie no j dave padin. Al pensave sal- 
do al müt di podè lá a cucále, a pescjale une volte, e a son 
di rinùnziis al lave metint de bande un solt uè e un solt do- 
man cu la speranze di rivà a meti dongje chel tant che j sarès 
coventát par pajási chel gust che nol veve mai requie. 

Cun ce vòi ch'al cjalave chei camions e chei automòbii 
ch'a làvin jù di ché bande! Simpri quant ch'al podeve si tirave 
viars il cunfin di Tàrvis, si sentave sun tun colonel o sul céi 
de strade e al compagnave chei camions e chei automòbii cui 
vói fin te volte de strade dongje il cunfin. E dopo, quant ch'a 
sparivin, al sbassave i vòi e al gloteve salive par parà-jù chel 
magon, puar Joseph! 

Une di al vignì a savé che un so cusin, Peter, al veve 
cjatàt un puest di autist cun tune dite ch'e puartave legnam 


62 





in Italie. « Ce tante furtune che tu as!» j diseve Joseph. Peter 
al sintive, al capive, al taseve e si slontanave di lui, che j fa- 
seve dil; e squasi squasi si vergognave de sorte che j veve spa- 
ragnat il destin, dulà che puar Joseph lu veve dismenteát in 
ché forme. 

Fin che une dì, ’tòr setemane Sante, al va a cirî Joseph 
e j dis: «Sint, ustu vignî cun mé a fà Pasche in Italie? >. 

Figuràsi la glorie di Joseph! Nol stave te scusse. Al pa- 
recje il vistît plui biel, la cjamese blancje; po al tire dongje 
chei pòs centesins ch'al jere rivát adore a meti de bande e po 
vie cun Peter, sentàt dongje di lui sul camion cjariat di le- 
gnam. E lì nol jere bon di stà fèr. Nol saveve ce fà par che 
duc’ lu viodessin e ch'a capîssin ch'al lave in Italie. 

Pene passat il cunfin, intant che la finanze 'e controlave 
la cjame parvie de dogane, al lè inviàt a bevi une tazze di 
« vino bianco». J pareve che nuje di miör al fos mai altri lat 
jù pal so sglasalar! Si neta la bocje passant la man par ledròs 
sui lavris e po vie di gnúf sul camion. 

Si fermin a Tàrvis. Un cuc a la svelte es buteghis, un altri 
tajut e jù par Pontebe, par Scluse, dacîs di Venzon. Po a’ vió- 
din Glemone, distirade sot il Cjampon, e a’ rivin a Osóf. 

Un salt. A’ discjàmin lis breis: une stracade di no dî; e 
dopo vé fat une gran’ mangjade e une gran’ bevude a’ làrin 
tal cuzzo. 

Prime di indurmidisi a’ vevin stabilit di 14 a Udin tal in- 
doman, e dopo a Triest, a viodi il mär, cul auto di un ami 
ch'al jere impiegát cul paron di Peter. 

Une durmide di Diu. A’ fasevin un tál sunsür cul ronceà 
ch'a sveärin fin il gjal tun gjalinár abàs-vie, ch'al scomenzà 
a cjantá prin da l'ore. 

A’ jevàrin, si smondeàrin pulit, si mudàrin di fieste, Joseph 
al metè la golarine gnove, e a’ vignirin-jà a fà di gulizion de- 
nant di inviási. 

A Joseph j lusivin i voi. Al mangjá tant di gust che la 
paronzine, viodinlu a gjoldi in ché forme, e savút di Peter 
che jere la prime volte ch’al vignive in Italie, j regalà une 
butilie di tocaj di chel just «par che la fretae cui scussons 
ch'al veve mangját — `e disè — e la lujánie che sarès rivade 
a momenz 1 fossin ladis pal miei jù pal cuel ». 

Peter nol veve imò finît di voltà par todesc lis peraulis 
che veve dit la parone, quant che Joseph, ch'al lave cjalant 
mò un mò ché altre come sturnît, a colp al deventà blanc 
di cere, e j braz j sbrissarin de taule e il cjàf j lè jú su la 
taule. 

Se Peter nol fos stát pront a tignilu al sarés colát partiare. 
« Joseph, Joseph, ce átu? ». 

A’ clamàrin il miedi e chel al rive di corse. Lu fas di- 
stira su la taule, j dislàzze la golarine resint, j viarz-für la 
cjamese e po j poe la sò orele sul cúr. 

Nie di fà. Al jere muart: juste quant ch'al tacave a 
inverási il grant sium de sò vite: chel di viodi l'Italie tant 
biele, il so soreli e il so mår! 

No an podút puartálu in Austrie parvie che il traspuart 
al costave masse e la sò parintát — ché pocje ch'al veve — 
no podeve spindi. | 

Lu àn sapulit tal simitieri di Osóf, ma dut Osóf al jere 
al so funeràl. E cumò, il dì dai muarz, no je volte che la sò 
sapulture no séi cuviarte di rosis dai osovans. 


GJOVANIN FALESCJN 

Deovis a Brazzan 


Se agn indaùr Brazzan al veve un coro di sest, 
lu veve par mérit di Ugo Spessot, pari di Franco: un 
mestri di scuele, ch’al spindeve dut il timp libar ch’al 
veve par insegna musiche e cjanz. 

Pòc timp prime de ultime uere, sot de Sense, il 
pais al jere indafaràt parvie che il dì de Sense al veve 
di vignî il vèscul a vescola. 

Il coro, compagnat dal organo, ogni sere al fa- 
seve provis in glesie. 

Marc Buzzi, nomenát « Masanet », al jere un bráf 
tenór, e te messe ch’a stavin provant al veve une part 
une vore impuartante, massimamentri in tun atac lá 
ch’al veve di strissiná daúr duc’. E propit lì al scomen- 
zave saldo cun tun quart di ritart. 

Prove e torne prove, nol jere cas ch’al rivàs a 
partî tal timp just; e il mestri Ugo a instruîlu cun 
tante paziénzie, simpri dibant. 

Fin che a un pont il mestri Ugo la paziènzie la 
piart e al dà-sù: «Ma Marc, ’orconon, pussibil ch'al 
vebi di mancjàti propi a tì simpri un quart! ». 

E Marc, senze ròmpisi: « No stà a bazzila, Ugo; 
si rifarin dopo ta l’ostarìe cun tun litro! ». 


V. B. 

Al à za sfolmenät quatri edizions di «Par un pél», e de 
quinte no reste plui che qualchi copie in tun pdr di librariis, 
che, s'al vés tirdt par tant sejas ch'al à fat cun chel libri li, 
al sarès un siór di marcjäse cun tante di « Mercedes-Benz » 
invezit di lá vie cun chel casson di machigne ch'al à. Salacór, 
cui sa, al vara pensát di tirá sù alc cumó, cu la quinte edi- 
zion ch'e je lade für come une raretät di grant valór, par vie 
di une sorecuviarte nere dulà che Meni — cun ché man di 
artist ch'al à — lu à ritratát, in blanc e dut intir, che s'impár 
ben chel fi e ché ande che lu compàgnin te vite di ogni dì: 
il få e Pande di un omenut ch'al somèe fat di nuje e chal 
è bon, invezit, come che il ritrat lu pant, di insegnäj il ver- 
buncaro a dut il mont. Ma nol monte in scagn par chest, 
anzit al è simpri pront a umilidsi cul diti che, a lui, dut ce 
ch'al a di di e di insegná, j ven di so barbe Polo. Cun di 
plui, a viódilu, ti ven di pensá ch'al domandi perdon di jéssi 
ce ch'al è, ma, a cognòssilu, tu puedis stà sigür che, cun chei 
vói e cun ché muse ingrispade di sbilf ch'al ten sot di un 
cjapiel frapit, e cun ché man che ti spache denant, ti cjól 
pal boro senze remission. Intant, però, cjapát cul fd ch'al à, 
nol è sui cudrs a di nissun, no baste, ma al è clamát ancje, 
come un competent, a tigni sù un Sindacát de scuele, a difin- 
di i diriz dai contadins, a indrezzá i pulitics, a få lá i pres- 
suz, a consed i predis, a impastaná movimenz d'impinion... 

e Lelo che j disi pir «disfe latariis » tant ch'al dl! Lui al 
è inomendt in dut il Fréi e dal aradio e sui sfueis de Re- 
gjon al ven für dispes il so non, ch'al pir che une vöre di 
scritérs e di critics a’ védin gust di feveli di lui. Baste di 
Pup (ch'al è di lui che si fevele — lu vèvis capit, vere?) che 
duc’ a’ san cui ch'al è. Pup al è come di « Par un pél », ch'al 
à muse in curt di deventà il libri di storie dai furlans. 

Jo no sai s'al è qualchidun ch'al clami ancjemò Pup cul 
so non di batisim ch'al è Riedo, ma i siei amis nò — chest 
lu sai dal sigúr — che pir lu an a man ogni di. Duc’ lu 
clamin Pup e baste, che, par di la veretát, al va miór di dilu 
che no Riedo: un non ch'al è gréf e al imberdèe la lenghe. 
Ur va miór di dilu ancje ai predis, che s'al cisichin dispès tra 
di lér, par vie de filosofie buzarone che si cjate sparnizzade 
in «Par un pêl » e incovade in tai múz di di che lui al bute 
für (ancje ché al fås!) ogni setemane sul sfuei de Curie. Al 
pararès, anzit, stant a chel che si sint a di, che si védin pas- 
sade peraule l'un cul altri di compagná l'Ufizi cun tune pa- 
gine in dì di « Par un pél», e la prionte di un so mát di di. 
E un — e nol è l'ultin dai predis dal Friál — al è ancje dit 
che chel libri là al vdl tant che il Vanzeli. E cussì, dato che 
il Vanzeli ognidun lu messede cemüt ch'al fil, si podarà vé 
in curt ancje chel «secundum Puppum ». Lui, Pup, nol è 
colpe, si sa, ma chest al varès di sarvij di regule, pai « Par 
un pél » ch'al è ancjemò di fé, a no fási stracapi, massime dai 
predis. Di no fási stracapi, che par få i vanzelisc’ j úl stå lon- 
tans di sindacáz e di pressuz, al è un piez che Lelo j al pre 
dicje. Ma Lelo... A proposit, Lelo al è l'unic dai amis che lu 
clame Pupat. A clamálu Pup j pararès sighr di fá il bilìt cun 
lui, e Lelo, il bilit, no lu fds cun nissun; se propit al è di fáti 

a-cjär, ti sgardufe i cjavei o ti patafe la cadope di lassáti il 
segno. Al è il so mát di cjariná e tu ds di vétal agrát. E Pup, 
ch'al ten bot a dut, al sa ben di ce savór ch'a san i compli- 
menz di Lelo: « Oh, Pupatl Sestu ca? », e jù une patafade 
ch'e va al cúr. Di musticási nol è il cds, che lui, Pup, nol 
è il tipo di fálu cun nissun e mancul cun Lelo, nancje quan- 
che lu cojone par vie ch'al talianèe (j sbrisse ancje a Pup, 
qualchi volte) tes discussions d'impen, indulà che la culture 
‘e ven strazzade, o quanche si presente a qualchidun, par ta- 
lian: « Puppo », cun tre « P», a plene bocje, come che lu 
dis lui, che j plas di involuzzási dentri di chel sun di bas 
dal «u» cul «o» dal so cognon. No si scjalde par cagneris 
di ché fate, ma al è bon di fáti un pár di v6i dulinziós e di 
gambiá muse, che tu j viodis fin lis orelis a sbassási come 
a un «cocker » quanch'al fil fi dúl se tu j dis che nol è pun- 
tudl ai apuntamenz o che nol è in linie cu la « contestazion 
globál dal sisteme », che j ten a lá dilunc cui timps di ué. 
Sul fat de puntualitát, puntuál nol è mai e al mancje squast 
simpri, che lui nol dinèe un apuntament a di nissun — cun 
dut il cefà ch'al à! — e, sa 'nd' à cent a ché stesse ore, al 
va atór pai cjamps, e po dopo cun tune scuse ch'al à simpri 
pronte, al contente duc’. Sul fat de contestazion, lui al dis che 
le à inventade lui ancjemò di quanche j à «contestát » a 
Meni — une vore di agn prime che ca si cognossès Marcuse 
— che il Milan al sépi tratá il balon miór da l'Inter e che, 
sal è rivát a « contestáj » alc a Meni, che nissun lu ferme 
quanch'al è inviát tal fevelá, al pò ben pratindi di jéssi ancje 
lui tal cds di «contesta il sisteme ». E lu pratint, che, se si 
vès di lá daür di lui, si va.és di fò almancul un pär di rivo- 
luzions in dì. Il biel al è che squasi simpri al è reson e a' 

son in tanc' a dáje, ma nissun dispontit a fale, la rivoluzion, 
cun lui. E alore 'e je colpe di chei altris, nò só, se il « siste- 
me» no si lasse « contesté ». Dal rest j ál capit, che lui al 
dis: « Rivoluzion sì, ma senze bombis e fusìi ». Ma nol è tant 
fazzil di capilu. 

Ch'al sédi grant istès no si discór, ma, come duc’ i granc’ 
umign, ancje lui al a lis sós pizzulis maniis: nol béf vin dopo 
dai macarons e nol mangje polente cjalde e pès, pe paure dal 
stizzon, ma j va di vite un past di crauz cui «wurstels » pi- 
strigndz di senape; nol compre se no robe di gran marcje 
e là ch'al ven a cjatási, miór se tal Forest; e cussì j è capitàt, 
par esempli, di comprá in Austrie cjcolate svizzare, in Olan- 
de svearinis todescjs, e scarpez cjargnei in Sclavanie; ma i cur- 
tissus, i manarins e i piconuz pai siei nevóz, chei nó, dome 
là ch'a son, in Gjarmanie: al va là di pueste par véju cun tant 
di «Solingen » scrit sul azzár, ancje se i todescs ju fàsin få 
tes fàriis di Mania, come che si sint a di. Il presit, lui, no lu 
cjale. ] baste la marcje. E al è bon di mend a cjase robe a 
caretadis s'al intive la marcje che j somèe a lui. Se lu vessis 
viodát in Olande (cho vin stat insieme chest istât passat), 
di no crodi! Spesseá a rivá a Amsterdam par lá in tun grant 
magazen, che j al vevin indicát, a compri svearinis. A 'n' 
prova tantis ch'a 'nd' erin — e lis fasè suni dutis insieme 
che i olandés sigár no vevin mai sintút un conciart di cam- 
panéi cussi, ni viodát un a ridi tant di gust come lui — fin 
ch'al cjatà chés todescjs (che par svearinis e je dome la Gjar- 
mänie, al dis lui). Sis compagnis a 'n' voleve compra, ma po 
si contenti di dós, par no displasémi a mì ch'o lu vevi cjalát 
di brut, dato ch'al veve ché di tignilis cjartadis dilunc-sù d 
viaz, ancje in chel di torná indaár. Al è za un intric — o 

pensavi jo — a passé tre doganis cul tic-tac di dôs, figurdsi 
cun chel di sis! Par chei quatri, lá a riscjo di jéssi cjapáz par 
terorisc anarchics!... A mi no mi lave frègul, che jo o soi 
pari di famèe e no vedran come lui. 

A proposit, al è rivát sot i cinquante e al è ancjemò fan- 
tat. Se tu j domandis cemát mai ch'al à lassade passá Tore 
di maridási, al riduzze di sot coz e ti rispuint che so nono 
a ‘n° veve cinquantevot quanche j 'e à petade, come a di che 
timp a 'nd' à ancjemò denant di sè. Salacór al à qualchi in- 
tenzion pal avigni. Al è un piez che jo 'o lu ten di voli, par 
vie che nol sbalie domenie di lá in Austrie di quanch'al à 
savát che là “e je scjarsetát di fantaz par quatricentotantemil 
polzetis di screä. Cui sa che no vès di tocjänus di trussá cun 
lui la tazze e dij: « Prosit, herr Pup! ». 

Intindinsi ben, chest al è un scrupul che mi è vignüt a 
mi, che lui nol à mai palesadis lis intenzions ch'al a. "O ài 
za dit che, ni lui ni ce ch'al pense, nol è tant fazzil di ca- 
piju. E vino, alore, par chel, di inclaudálu in crós? Nancje 
dilu, che in chest mont, come a di in Frill, a 'nd' è di ogni 
sorte e a stan duc’, plui o mancul a lare! E di Pups, po, 
a nd è dome un: dome lui ch'al è ståt bon di scrivi « Par 
un pél » e ch'al è bon di garantinus ancjemò milante edizions 
di chel « vanzeli » lì che, in fonz in fonz, nus covente a duc’. 
Alore, j Gl propit di che, se nol fos un Pup cussi, si scugna- 
rès inventálu; ma, dato ch'al è, nus conven di tignilu cont 
e amen! 


ALVIERO NEGRO 

Conseia 


Vitorie de Garzine si sbrocà cussì cun me, une dì 
ch’o mi jeri fermade difùr dal so ort; e intant jé si 
parave indaúr il laz dal fazzolet di cjaf che di pre- 
potenze j pindulave simpri parsore di une orele. 

« Quant che gno fi Celest al 4 domandade la Caru- 
line, jé j à dit di nó, che no oleve vélu parcè ch'al 
veve pocje prupagande. Si capis, gno fi al fevele pòc, 
ma nol è mal zòvin. Dopo, jé, si è pintide, une vore 
pintide. Indulà si cjatial un frutat come Celest, ch'al 
sta indulà che si lu met e al sa fà il bec ’es moscjs? 
Ma jo ài dit: "Cjale mo, fi, lasse che la fantate `e 
zorni tant ch’e úl. Tú no tu ás di cjólile nancje s'e 
sa fà balduchins!”. E lui mi a ubidide e al á scomen- 
zàt a là par cjase de Ardèmie. Jo ’o ài olùt ch'al di- 
strigas lis robis a la svelte, e lui al à fat prepara la 
cjamare come ch’o olevi jo. Quant che la pituravin 
j ai dit: ”Cjale mo, Celest, no sta dá ai múrs il colór 
vert, parceche, so sês maläz, il miedi us dà dople 

dose di midisinis, e us fâs murî!...” ». 


MARIE FORTE 

VIARTE DI ZITAT 


Zigos di cisilis 

tun blec di cil, 
canelons ros 

sul barcon: 

o di tante nostalgie 
di práz 

sparnizzäz di rosis, 
di arbui floriz, 

di ajar. 


J. M. 











M A J 


Ploe e fumate. I contadins no podaran nancje se- 
meni la blave, e il guviár al stanziarà subite un milion 
di dividi fra duc’ chei ch'e an vit dan de niulate. 

Une cumission e fasarà une inchieste e e sielza- 
rà i Comuns ch'a son stáz plui colpiz, elencan'ju in 
ordin di dan. Podopo i "coltivatori diretti” di chei Co- 
muns d podaran presenti domande par vé il contribát. 

La domande ’e vara di séi compagnade de docu- 
mentazion ch'e covente: certificát catastál, situazion 
di famée, "benestare" dal Inspetorät agrari, declara- 
zion dal Sindic cke garantissi che ché famèe 'e vif, 
ancje sal par impussibil, nome di agricolture, e perì- 
zie legal dal dan patit. 

Podopo il guviár al mandará 1 béz une setemane 
prime des elezions, parceche chest més si votará par 
rinová lis aministrazions comunáls. 

Cussì ogni país al podarà finalmentri savé dut dal 
Vietnam, de Cecoslovàchie, de Chine, dal Biafra, dal 
razzismo merican, dal divorzio. Invezzit, se un al vo- 
lara savé alc dal so país, al scugnarà domandálu al uar- 
dean tune orele. 

Il risultàt des elezions comundls al sarà une sorpre- 
se par duc’, für che pal plevan. 


RP. 

Onde SZ E P gn d= Së SF: gyu<s-ZZr Eyes 


Lë «-ZZIE 


ch 


Sant Josef operari - Fieste dal lavér 
Sant Atanas 

Invenzion de Sante Cros 

QUARTE DOPO PASCHE 


Sant Pelegrin 

Sante Gjudite 

Sant Stanislau 

Sante Giovane d'Arc 

Sant Grivòr 

Sant Antonin 

QUINTE DOPO PASCHE 


Sant Pancrazi 

Sant Gjervás 

Sant Bonifazi 

LA SENSE 

Sant Ubalt 

Sant Pasqual Baylon 
DOMENIE DOPO LA SENSE 


Sant Ivon 

Sant Bernardin di Siene 

Sant Vitorio 

Sante Rite di Cássic 

Sant Desideri 

Sante Susane 

PENTECOSTE (PASCHE DI ROSIS) 


Sant Filip Neri 

Sant Bede 

Sant Agustin 

Sant Massimin 

Sant Fernant Re di Castilie 

Sanz Canzio, Canzian e Canzianile 

JL vecjo famei 


l 


La Mariute `e jere une frutate ch'e tocjave apene 
i disevot agn. Fie di siore Nine. Biel sanc su la muse; 
nissun ingredei inteletualistic sot il cerneli e la plui 
biele bocje di dinc’ di dut il borc, che ce lis perlis!... 

Si jere scjaldade par Arturo Scugjelin e lui par 
je: come pe sflameade tun ajaron! A’ parevin bon in- 
sieme e, di soreplui, lui al veve l'innòmine di séi ancje 
siór. 

Al stave tune biele cjase a San Scjefin, par là-sü 
de bande di Strambons, propit abas de palazzine di 
siör Meni: une cjase che jere stade disegnade di un 
architet in grant. Ma po, sotavento, i debiz a’ vignivin- 
sù des fondis come une umiditàt che no si rive a 
pará-fúr, e 1 clostris di pajá, come plantis che si rim- 
pinin, a' brincavin i piargui, lis curnis e i curnisons 
di D'Aronco, di par di, che aromai duc’ a’ jerin vignùz 
a savèlu. Ma lui al rivave fin a Vile sun tun biel cja- 
val roan ch'al clamave-für la int sui balcons. 

E nol sarès stat nuje ce di pe sostanzie ch’e lave 
a patras: alèche Arturo al beveve! Nol jere un cjo- 
cheton di chei che s'imparevin, par nuje. Lui al be- 
veve fin che lis robis j comparivin ùgnulis, e po vonde. 
Ma si sa che, fra l'ògnul e il dopli, il vin al met pocje 

distanze, e la richete dai bòins sintimenz ’e sta póc a 
distindisi. Cussì, par dutis chés vós, in cjase di Marie 
nissun nol jere content di chel morosez. 


Pari, mari, fradis e súrs la sconseavin di tirá a 
lunc cun ché solfe. Ma provait, vualtris, a tirá-fúr 
une plante inlidrisade tal cret!... Si romp, ma no zèt. 
Al jere púr siór Beput e siór Chechin che j stavin 
daúr? Ch’e vés sielt un di chei doi, almáncul! Dibant. 
Provait a meti un omp a pidon dongje di un omp a 
cjaval, e dopo mi disarés cui ch’al fas plui colp!... 

Insume al jere il riscjo che la Mariute ’e fos lade 
a finîle dongje une brente di vin e une masérie di 
debiz. Ce oléso: chel biel cjaval fra lis gjambis dal 
fantat, dome cul talpiná a balarin-vie su la plazzute 
dal borc al scantinave duc’ i resonamenz pontàz cuin- 
tri il so paron. 

Ancje Cian Puzan, il famei di cjase, al cjapave 
part a ché cuintriofensive ch’e cirive di slontanà Ar- 
turo Scugjelin di ché biele rose incaloride ch’e jere 
la Mariute. Al varès olùt discjólile ancje lui, ma ce 
valevial dut il so fevelà di omp sempliz senze indeis 
meraculosis dongje di ce ch'al jere za stat tentàt? E 
ce argoment podevial cjatà par vinzi un cjaval ch'al 
stave de bande dal so paron e par vinzi un paron 
ch’al rivave a cjaval come un monument? Ma la sò 
intenzion di zovà ’e jere sclete e sincere e il cùr, 
quant che si met, al sofle simpri qualchi bon consei. 

Duncje, Cian Pulzan, vecjo famei, al scomenzà 
cul ciri-für un biel ramaz a forcjàs: tant lunc il len 
e tant i doi forcjàs. Po al traficà cu la só britule e cun 
tapons di butilie dut un dopomisdi tune stanzeate 
dongje la cjanive. 

Dopo cenat e fatis quatri cjacaris atór dal fogo- 
lar, la Mariute ’e lè-sù a durmî te sò cjamarute dute 
a festons colòr di rose. E ce ti viòdie? Sul sgabel il 
len di Cian al someave un omenut cjoc pojat, a gjam- 
bis a larc, tor il mir, senze nissune vergonze di ce 
ch al mostrave; e, sot, un slambri di carte scrite cun 
tante e tante fadie: 

… un omp senze cjáf 


e il «rest» di suro 
no somejal Arturo? 


Vadì la semplizitàt di Cian Pulzan, vecjo famei 
plen di criteri, 'e zovà plui di dut. 


2 


Cian al jere tratät, si pò di, come un di famee. 
E lu mertave. Che lui al veve viodùt a cressi i fis 
dal paron e al veve simpri lavorat senze mai nissune 
malìzie di sflacjon. E al saveve dà conseis plens di 
bon sens contadin. 

Dome siore Madalene, a voltis, j faseve sopuartà 
i siei gnars. Ma lui al capive lis feminis. Se lis capive!... 

« Robe cunvulsive — al diseve — che la lune ’e mes- 
sede cemút ch’e úl ancje stant lontane ». 

Ma une volte siore Madalene ’e veve esagjerát sul 
dij propit a lui di meti la pezzete là che il cjan al 
ten la code! Lui si jere un póc sustàt e al jere lat a 
sentàsi tal so puest senze viarzi plui bocje. 

E une dì siore Madalene `e messedave une pi- 
gnate dongje il fogolàr e une faliscje j jere saltade 
te sachete dal grumal. 

Si sa che la faliscje `e fòs bore e che la bore `e 
rosée la robe ch'e à intòr, po 'e fas un póc di fum 
e po la flame; e 'e devente periculose, massime tal 
ajar. 

Siore Madalene si inacuarzé, dopo un moment, 
che la sachete si brusave. 'E disleà svelte il grumal 
e lu butà difür tune pódine di aghe. 

Pal spac, la só muse 'e jere deventade rosse come 
un pevaron e si jere voltade cun stizze cuintri Cian 
sentàt li dongje. «E vò, Cian, no véviso viodüt che 
la mé sachete si brusave? ». 

« Sigür che la vevi viodude >. 

«E alore, can e là, parcé no mi véso visade? ». 

« Cjare jé, jo no met la pezzete se no soi cla- 
mär >. 


M. F. 


79 





A 


re ue 


M'impensi di ché cjamare cidine 
lassü te cjase viere dai mei vons, 
dulà ch'o mi sveavi la matine 

te cove dal stramaz a quadrelons. 


'E jere de zisile svearine 

la prime note a scjolmi dai bleons; 
po gjai su pe riviere, une slivine; 
po glons di cjampanii, a milions. 


A di chés vós a vóngulis, jo, alore, 
no jeri plui te cóncje de cocjete 
ma in cil, 'o jeri, sun tun nül, in pas. 


E ué culi, in chest àndit de malore 
dulà ch'o soi par sorte malandrete, 
sivii, feraze e bocjs di vreas! 








| cavalirs dal Gjapon 


Siòr Quarin, contadin in grant, al à fiduzie che 
la galete 'e torni a cjapà pit e a lá-sú di presit parvie 
di une gnove semenze di cavalîrs dal Gjapon, puar- 
tade ca di nò dal sorestant Mizzau dopo di un viaz 
ch’al a fat lajù di pueste par cjatale. 

Babio, par altri, Mizzau: ancje i cavalîrs lu àn 
judát a mantignîsi saldo in siéle de pulitiche regjonál, 
e, magari, j daran une man par fini tal cjalderon di 
Rome! Cui sa? 

« Vualtris no véis une indée dai cavalirs ch'a son 
nassüz di une semenze di ché fate! — al dis siór Qua- 
rin. — Gruès, pardìe, come muriei di musez e luncs 
come salamps! A’ tùdin la fuèe, chel sì; ma Mizzau 
al 4 profetát che, ca di un par di agn, il Friùl al tor- 
nara a morarà dutis lis campagnis par cuviarzi il 
dibisugn. Viodarés mo: galetis par ca, come ús di 
ocje; e i bigaz a chei che no j cródin! ». 

Un, che nol è masse persuadút, al cir di contra- 
dîlu e siór Quarin alore si infoghe ancjemò di plui: 
e Oréstu savé plui di un Mizzau, tà?, di un dotór 


81 





ch’al a fat dut un studi sui cavalirs e propit su chéi 
dal Gjapon? ». 

«E vò — j fas chel altri — cemút podéiso garanti 
ch'a son propit dal Gjapon? ». 

«Lu garantis Mizzau!», j conferme siòr Quarin. 

« Mizzau! Mizzau va ben, ma vò — al insist chel 
che nol è masse persuadút — vô, ju véiso cjaláz ben? >. 

c Cjalàz?! Veglaz dì e gnot, par viddiju a passisi 
e sglonfasi... Ma ce oréstu dî cun chest, che si pò vé 
conferme ch’a son dal Gjapon dome cul cjalàju? ». 

«Eh si! — al ridazze chel altri come a daj dal 
batali a siór Quarin. — Se no an i vói a mándule no 
son frégul dal Gjapon, Mizzau e no Mizzau, biat 
vô! ». 


A. N. 





jugn 

Soreli e feminis 
tun cjamp 

di forment 

che l'àjar 

al culurts 
ridint. 

Al plovarà ancjemò. Il forment al cjaparè il rüsın, 
la de no podarà fluri, il foragjo al lara in tabac, ma 
aromai lis elezions & son fatis e il guviár nol stanziarà 
plui nujaltri pai coltivatori”. 

La Regjon, invezzit, ‘a darà i siei normdi contri- 
biz pes sagris di Gargagná, pe bande di Surisins, pai 
zúcs di balis di Basili Democrazie, pes Filodramatichis 
di Vigj Muini, pai Circui culturäi, pes Sozietáz spor- 
tivis, pai Festivai, pes Cooperativis, pai Carnavái di 
frutins, pai Balarins dai Rivdi. 

Il conseir Di Pramparacco al domandarà la perau- 
le par declarà che une volte i predis a’ organizzavin 
lis sagris par cjapà un franc, e lu cjapavin; e cun chet 
bez a’ rivavin a judd l'asilo, la scuele di dutrine e lis 
iniziativis di país. E cemüt ise che cumò lis sagris a’ 
son dutis passivis? E e an bisugne di contribáz? 

L'assessór incaricát al rispuindarà che lui al à une 
documentazion "inoppugnabile", là ch'al risulte che di 
quant che si 4 creade la Regjon nancje une sagre no 
je plus ative, e che cuintri dai documenz lis cjácaris 
no contin. 

Il conseir Di Pramparacco, ch'al è usdt a no vé 
mai tuart dal dut, al domandarà di podé lá indenant 


e al informarà il Consei che a lui j risulte che il Cir- 

cul dai "Quattro Gatti” al a piardát un component 
parvie che un Gjat al è emigrát, e al proponarà di con- 
cedi sì il solit contribüt al Circul, ma no plui di miez 
milion, a reson de mudade consistenze numeriche dal 
Cìrcul. 

L'assessór al rispuindarà che nol à elemenz par ri- 
spuindi: ch'al nomenarà une Cumission di inchieste, e 
che sal risultara che i Gjaz a’ son tre, il contribát al 
vignarà proporzionalmentri ridot. 

Di Pramparacco, pe prime volte te só vite puliti- 
che, si declararà sodisfat. 

Si siararan lis scuelis une setemane prime de zor- 
nade ch'al veve fissade il guviár vecjo. Cussì nissun 
podara di che il gnáf Ministro de Publiche Instruzion 
nol à fat nuje pe scuele. 


R. P. 

SS. TRINITAT 


Sant Ràsim 

Sante Live 

Sant Quarin 

CORPUS DOMINI 

Beit Bertrant Patriarcje di Aquilée 
Sant Rupret 

SECONDE DOPO PENTECOSTIS 


Sant Prin 

Sante Diane 

Sant Barnabe 

Sant Nòfrio 

Sant Antoni di Pàdue 

Sant Basili 

TIARZE DOPO PENTECOSTIS 


Sant Aurelian 

Santis Ciriache e Móscje 

Sant Furtunat 

Sanz Gjervás e Protás 

Sant Silvieri 

Sant Luîs di Gonzaghe 
QUARTE DOPO PENTECOSTIS 


Sant Lanfranc 

Sant Zuan Batiste 

Sant Pròspar 

Sant Vergilio 

Sant Ladislau Re de Ongjarie 
Sant Ireneu 

SANZ PIERI E PAULI 


Sante Emiliane 

L' IGIENE DOMESTICA 


La casa è il nido della famiglia, è il focolare dove si suole 
passare tutta la vita. Già nei tempi aborigeni prima della storia 
l'uomo sentì un bisogno di estrema necessità: l'abitazione. Non 
poteva egli rimanere nell'aria aperta ma sentì subito quella 
necessità impellente di autodifesa contro l'intemperie del clima 
più o meno rigido, della temperatura più o meno soffocante. 
Dalle caverne, si passò alle baracche su palafitte sopra i corsi 
d'acqua e sopra i laghi, poi lentamente si passò finalmente alle 
abitazioni edili. Tutti noi più o meno sentiamo una forza, 
un'attrattiva verso questo focolare che ci spinge all'amore verso 
di esso, unico postulato per passare i giorni di nostra breve 
vita su questa terra in compagnia dei nostri cari congiunti, de: 
nostri amati parenti. La casa dunque è quell'edificio in cui 
si abita: dunque è di primaria importanza saper tener questo 
edificio domestico nel modo conveniente entro l'ambito del- 
l'igiene e dell'ordine. E' di grande virtù se anche l'abitazione 
non offre chi sa che cosa di particolare: saper tenere sempre 
ogni cosa al suo debito posto e tener sempre netto l'ambiente. 
L'ordine e la pulizia devono essere sempre due espedienti in- 
sostituibili per la salute pubblica. E' inutile e sciocco preten- 
dere dalla natura cose inconcepibili senza prima osservare que- 
sti imperativi preliminari che sono il cardine dell'igiene e 
della sanità degli individui. 

Quando una famiglia si cambia di casa cioè deve fare San 
Martino e viene un'altra in un dato appartamento il padrone 
di casa deve indiscutibilmente disinfettare i singoli locali per 
precauzioni profilattiche e indi imbiancare e pitturare i pre- 

detti locali: questo è un obbligo assoluto del padrone. L'inqui- 
lino ingredituro deve procurare di strofinare bene il pavimento 
con delle droghe antisettiche e abrasive onde sia come uno 
specchio e pulire i vetri delle finestre, indi finalmente potrà 
entrare con le suppellettili pulite e ben assestate entro i rispet- 


tivi colli; all'ingresso dell'occupazione nuova dovrà con solle- 
citudine e con alacrità mettere ogni cosa al debito posto come 
crederà egli opportuno e d'ora innanzi cercherà di tener pu- 
lito l'ambiente. E' cosa detestabile tener vivande nelle camere 
da dormire, possibilmente si può mettere le stesse nella cre- 
denza che sarà posta nella cucina. Si deve con accurata solle- 
citudine che la cucina economica o il focolare siano sempre 
puliti e anche il tubo che dà accesso al fumaiolo sta pulito e 
almeno una volta all'anno sia maneggiato dallo spazzacamino; 
lo scolatoio sia sempre dopo l'uso bene scialaquato anche pos- 
sibilmente con previa lavatura fatta con mezzi antisettici ed 
abrasivi onde evitare qualsiasi fetore o tanfo inconveniente do- 
vuto alla cuocitura dei cibi; la lastra della cucina economica 
deve essere strofinata e le mensole lustrate con del sidol abra- 
sivo. Anche il famoso cavedale usato ancora nelle famiglie con- 
tadinesche deve essere tenuto pulito. Il pavimento deve essere 
spazzato e va all'attenzione della cuoca di non insudiciare lo 
stesso con delle macchie che difficilmente se le tolgono. Il ta- 
volo o mensa sarà coperto da una tovaglia decente: in mezzo 
avrà un pittiere o un vaso di fiori conformi alla stagione. Si 
raccomanda molto l'arieggiamento della cucina dopo il pran- 
zo: l'aria non nuoce mai, è molto benefica, è l'afa che fa am- 
malare l'individuo essendo ricca di azoto e di anidride carbo- 

nica. Ecco questo è lo specchietto paradigmatico delle norme 
da attenersi per la cucina. 

Le camere dovranno essere sempre pulite ed arieggiate. 
I letti saranno forniti di biancheria pulita coperti da una co- 
perta uso tovaglia, i comodini avranno sulla mensa qualche 
tavagliolo o qualche gingillo, il lavamano sempre a posto, 1 
vasi da notte entro i comodini saranno puliti e strofinati gior- 
nalmente con del cloro e con altro ingrediente atto a lavare e 
a disinfettare bene il recipiente. I gabinetti i quali di maggior 
preferenza sono interni devono essere giornalmente lavati an- 
che con degli abrasivi chimici atti a render innocuo ogni ba- 
cillo venereo e ogni microbo splancnico. 


L'UOMO IGIENICO 








Dukeiz 


Guido Franchi al jere un mangjadör e un bevidör 
dai rärs. 

Un an si metè tal cjäf di tirà-sù un purcit; ma 
nol veve ni cjöt e ni altris cumuditäz par tignilu, e 

% = ^ s e è 
cussì al cumbinà cun Vigj Mian, un so lavorent. 


Lis cundizions a’ fòrin chestis: Guido al varès 
compraz doi purciz e dut ce ch'al coventave par man- 
tigniju; Vigj al varès vut la incombenze di tigniju tal 
so cjót, di daur di mangiá e regolaju. In plui, co ‘e 
sarés rivade l’ore di purcità, Vigj al varés dade une 
man e Guido al varès compraz i budici, il pevar, il 
sal, lis brucjs di garòful, il spali e la uve passe, e 
paját il purcitàr. Tal ultin, dut ce ch’al sarés vignút 
fùr, tant paromp. 


Guido al compra i doi purciz che, dopo sis més, 
a’ jerin deventàz un spetacul. A’ metevin dongje di di 
in dì, chilo daúr chilo. 

Une dì a buinore Guido si svèe, che la campanele 
di cjase 'e sunave a sbreghe-balon. Al jeve, al va sul 

balcon e al viót Vigj abàs cun doi vói di spirtàt che 
j dis sflanchinant: «Siôr paron... siór paron...». 
«Ce suzzédial? ». 
«Siór paron, ce disgrazie! ». 
«Ce disgràzie, po, Vigj?!». 
e Siôr paron, vie pe gnot il so purcit al è muart! ». 


V. B. 

Deraulid 


I nestris vons a’ fevelavin póc, ma lis lór pocjs peraulis 
a’ vevin un valór straordenari. Chel ch'a disevin lôr al vi- 
gnive fat, e no coventavin contraz, o verbdi o ce sáo jo par 
che chel ch'al jere ståt stabilit al fos fat. In di di sé, invez- 
zit, si fevele tant, e lis peraulis a’ son come nuje. 


Si fàsin discussions che no finissin altri tal cors di con- 
gres o cunvìgnis. Si stabilissin programs, si dezzìdin negozis 
e si met dut a verbál. E podopo i verbái, cui programs sta- 
biliz, cui negozis di fd, a’ finissin dapit di un scansel e là 
a’ stan. 


Par chest, jo, ogni volte ch'o voi in vie Manin, d'indulà 
che mi rìvin di tant in tant lis cartulinis di Vigj, par tratà 
i argomenz ch'a interessin la vite de Sozietát, no feveli e no 
alzi la man par aprová plui o mancul. 

Une volte sole, in chesc' agn, 'o ài alzát il braz par apro- 
vá une propueste, dulà ch'a vevin fevelát in cinquante di lór, 
di ricuardá degnamentri Pieri Zorut tal centenari de muart. 

In ché dì ché propueste la aprovàrin in duc’, cun calór. 
Nome chei quatri di "Risultive" si stratignirin dal fálu, par- 
vie che si sa che, par lér, mestri Pieri nol è chel mestri, chel 
campion che si dis; ma ancje senze di lór la propueste 'e pas- 
sà e tl Segretari al cjapà note di dut sul verbal de sedude. 

Cumò il centenari de muart di Zorut al è passát, e si 

puèdin tiré lis somis di ce ch'al è stat fat par celebrálu, se- 
cont ch'al jere stät discutát, aprovát e verbalizát. 


A Lonzan a’ son stáz Pup, Viero e chei dal teatro di 
Buje a torná a daj la peraule a siör Pieri. A Gurizze e a 
Monfalcon al è stét Dino Virgili a feveld di lui, tant che 
Dino al sa fé, cul ajût de Tunine Parussine e di Lelo; e 
parimentri a Cormons. 


In sostänzie: chei ch'a vevin lassât stà di alzi il braz 
in segno di aprovazion des propuestis di "ricuardä degnamen- 
tri’ Zorut tal so prin centenari de muart, a’ son chei ch'e 
an fat alc. Chei altris... 





Zeyon 


e Zefon ». Duc’ lu clamavin cussì quant che lui 
nol sintive. Lis feminis j zontavin alc pardongje e 
lu clamavin «Zef gosár»; e j montavin la udite 
quant che si sentave sot l’àrie cun tune bachete in 
man a regola lis gjalinis par che une a la volte a° 
lassin a fà Púf: «Tú cumò! Tú tu spietis! Tú, va 
mangje, che no tu sês pronte! ». E jù vuiscjadis par 
un par d'oris. 

La domenie si viesteve parben, e, par platà la 
gose, al tuartiave il cuel cun tun fazolet ros puntinat 
di blanc, di semea un dindiat di curtîl. La tripe j pen- 
colave come un caratel sul ór di un mir e la cengle 
dai bragons, ch’e semeave un sot-panze di mul, ’e veve 
il so lavor a tignî-sù ché dove. Tal cjaminà nol veve 
sudizion; prin di partî di cjase al impiave il toscan 
par dasi impuartanze. 

In glesie al faseve di sbordon tal Miserere, ch’al 
saveve nome chel. Une volte al zujave di balis, ma 
dopo lis veve bandonadis par dási 'e pulitiche. Quant 
ch’al jentrave tun discors cu la s6 vosone, duc’ bielza 
a’ savevin indula ch’a stavin il tuart ¢ la reson. Tes 
sembleis de latarie al proponeve simpri lui il president; 
ma se la semblée la fasevin d'inviár nol podeve là 
parvie ch’al veve la sborseàrie. 

Al veve nudrît une rie di canais. Ju puartave duc’ 
in tal cjamp; ju meteve te vore dopo milante racoman- 
dazions. Nol gjavave mai il gjlè, parvie ch’al veve sim- 
pri dentri il tacuin. Intant che i fîs si lambicavin tal 
cjamp, lui a cjase al parecjave la taule e al faseve lis 
parz pal gusta. J diseve ae femine: «Ten lizérs chei 
fruz cumò ch'al è cjalt; no sta daur muset che si jem- 
plin di riscjalt! ». E al zontave: « Viót mo, femine, 
dopo une ciarte etàt bisugne tignîsi cont». E lui in- 
tant al mangjave il companadi di duc’. 

Al tignive cont de cantine come de sò salùt. L’aghe 
j faseve pore. Si svantave di bevi dôs voltis in di: a 
past e fùr di past. Ma soredut al oleve ben aes gjali- 
nis. Lis contave dispès, e quant ch'a 'n' mancjave qual- 
chidune sinvelegnave e al tontonave cuintri la bilite, 
il màrdar e la bolp. Une dì si jere metùt tal cjaf di 
copa la bolp che masse dispés j lave tal gjalinar. Ma i 
coparis a’ rivarin a cunvinzilu di nò, disinj: « Zef, no 
si pò copále ché bolp. Tu vas a riscjo di là in preson. 
Cir di capinus. A’ son ciartis bolps in chest mont che 
no si pò copális! ». 

Al capì e al lassà stà, e al- scomenzà invezzi a 
viarzi plui dispès il tacuin la domenie. 

Quant ch’al rivave a cumbina pulît un afar, une 
messe a Sant Antoni nissun j `e gjavave. 

Par puar so pari al preave simpri; j faseve dî une 
messe ad an, ma no si dezzideve mai a fay fa la lapide; 

Eco culì un goròful: une tèe. 
Nol nase bon, ma al dure e no si sfuee. 


(Meni) 








al diseve: «Par une peraule sole, no j ’e fas la làpi- 
de ». La int ’e conte che l’ultin desideri dal puar von 
al jere stat chel di bevi un quartut di neri prin di 
parti. Zefon al jere lat di corse a comprajal, ma pa- 
strade j al bevè miez e dopo al jemplà il quartin di 
aghe. Il vieli, nasade ché zonte, j disè alore la famose 
peraule che j jere costade la lapide. 

Cumò Zefon al à la sò biele etát, ma i vizis a’ 
son restàz resinz. I nevòz j gnaulin: « Nono, danus 
bèz par cjoli il gjelato... par cjoli lis caramelis... ». E 
lui, serio serio: «No ai bèz». Opùr: «No ài chi il 
tacuin ». E duc' a ridi pardongje, parvie che la bande 
zampe dal gjlè ’e je sglonfe come une tete di femine. 

Ma Zefinut, il nevòt plui furbo, une di, vaint, lu 
spaventà: j lè dongje e j disè: «Se no tu mi das bêz, 
quant che tu mueris no ven datir a puartati lis samar- 
tinis! ». A chestis peraulis magjchis il tacuin di Zefon 
si viarzè come une armoniche! 


TARCISIO VENUTI 

TRAPLANZ 


Sui sfueis, di un an in ca, 

si lei dispès di qualchi puar biát 

che j ven mudät il cûr, ch'al à malat, 
cun chel di un altri, san, ma za di la. 


Meràcui, striamenz de chirurgje 
che a crodi ch’a sein vérs si De fadie! 


O chei dotórs Barnarz, ch'a son tant brás, 
si metaráno quant a mudá cjás? 


M. 

La perarie 


M'impensi di chés gnoz di chel instát 
ch’o ti rivavi senze fà sunsür 

par lá tal to a piruzzis, in tal scúr, 
secont che tu mi vevis invidát. 


'O ti rivavi sú dispetorát 

par chel martór che mi sclopave il cúr: 
ti sivilavi, tu vignivis für 

€ po ti vevi strente, a cjolti il flat. 


Podopo tanche laris s'inviavin 
de bande de peràrie caniline 
chan veve, tu disevis, mil e plui. 


Ma ator atòr i gris nus incjocavin... 
ma la jarbute ’e jere fine fine... 
E ché peràrie, le âl viodude cui? 





LU. J 


Un cjalt, un cjalt che nissun si visarà ch'a 'n' sei 
ståt un compagn: squasi come chel ch'al è ståt chest 
més di marz. 

Lis primis tampiestadis a’ dismovaran il mont dai 
contadins. 

L'on. Sarossine al profitarà par proponi une rifor- 
me agrarie radical: meti a capo dai contadins sinda- 
calisc’ ch'a védin fat il mistir e che sintindin; e ancj- 
mò fissäur un stipendio ch'al sei ledt indissolubilmen- 
tri al presi dal lat, dai vidiei, dal forment e de ùe. 
Sa crèssin il lat e il forment, ch'al cressi ancje il sti- 
pendio dai sindacalisc’, come ch'al suzzét par dutis 
chés altris categorits. 

Il ministro in persone al rispuindarà che il pro- 
bleme de competenze al è za superdt parceche il par- 
tit, ancje se nol pò mandá-vie chei ch'a son za låz-sù, 
al à dezzidát ch'al sarà rigorós e inflessibil cui gnás. 
I gnás deputáz dai contadins a’ saran obleáz a susti- 
gni un esam là ch'a scugnaran dimostrá di savé di- 
stingui lis tetis e 1 cuárs di une vacje, un dindi e un 
vidiel, la biètule e il tabac, la blave e il saròs, il lat 
bon e il lat dal consorzio. 

Parvie dal stipendio, invezzit, il ministro al scu- 
gnarà ameti onestamentri ch'al sarà impussibil vincu- 

lálu al presi dal lat o de de o dal vidiel parceche se 
1 deputáz dai « coltivatori » a’ vignissin pajáz sul me- 
tro de pae dai contadins a’ mandaressin su l'òstrighe 
la fede te democrazie, te justizie, te libertát e a’ vota- 
ressin pe « aventure », e il partit nol pò permétisi, in 
chest moment, di piardi nancje un vòt. 

«I cinics — al disarà il ministro — chía conti- 
nuin a votá e a crodi, senze pae, a son i contadins ». 

E cun chest alt ricognossiment ministeriál ai con- 
tadins salvatórs de pis, de libertát, de democrazie e 
dai valórs umans e cristians plui alz de nestre civiltát 
— e dut dibant — si stararà l'ativitat dal Parlament, 
che si sparnizzarà, cu la panze paràjar, sun duc’ i mars 


da l'Italie. 


KP. 


102 


Dosen SS zr Du<-ZZ 


-zz Dëss SE ZE tUucqc-zzr 





ri 


Fieste dal Sanc di Jesú 
Madone de Visitazion 
Sant Eliodòr di Altin 
Sant Uldari 

Sante Filumene 


SESTE DOPO PENTECOSTIS € 


Sanz Ciril e Metodi 

Sante Lisabete Regine dal Portogal 
Sante Veroniche 

Santis Rufine e Seconde 

Sant Piu 1 Pape 

Sanz Armàcure e Furtunft 
SETIME DOPO PENTECOSTIS 


Sant Buineventure e 
Sant Rico Imperatór 

Madone dal Carmini 

Sant Alessio 

Sant Camil de Lellis 

Sant Vizenz de Pauli 

OTAVE DOPO PENTECOSTIS 


Sant Denél 

Sante Marie Madalene > 
Sant Apolinár 

Sante Cristine 

Sant Jacun Apuéstul 

Sante Ane 

NONE DOPO PENTECOSTIS 


Sant Nazari 

Sante Marte ® 
Sant Rufin 

Sant Ignazi di Loyola 

FALISCJS 


Su l'aghe clare 

de matine 

faliscjs lusintis 

si nìzzin sparnizzadis 
cimiant: 

las ch'e incèe 

come un sium 

masse biel 

par séi vér. 





J. M. 





Assessors di une volte 


Une volte, tun paîs contadin e cujet come Buje, 
al jere come infondási tune vite gjubiál va ben, ma 
simpri ferme. 

Ancje la vite in Cumune ’e lave indenant a planc 
come un’aghe penze che no lasse viodi masse sul fonz. 
Ven a staj, doi o tre a messedavin cun man sigure 
lis robis, e chei altris a’ fasevin decoro e a’ jemplavin 
lis cjadreis. Par decoro si intindeve no savé masse ni 
lei ni scrivi, ma vé a cjase come un trono, tun cjan- 
ton dal curtil: un biel mussulin di ledan. 

Si capis che qualchi furbo al jentrave distés ancje 
senze di chel: bastave ch'al savès dî simpri di sì o 
di nó come chei altris, e cussi, tal moment just, l'aghe 
‘e rivave ancje al so mulin. 

Par esempli, se une filande no jere di fa parce- 
ch’e puartave indeis bastardis, lui al diseve di no, e 
cussi, tal moment just, ancje une strade ch'e varés 
riuináz i siei cjamps no vignive fate. 

Une man lave ché altre... E nol impuartave che 
un puest lu vès cjapat un che nol saveve nancje fa 
l’ O cul cûl de tazze. Il si e il nò si pò diju cu la bo- 

cje, e la bocje le an duc’. Cussì une voltone... Cumò 
invezzit a son duc’ a l'altezze dal lór puest. 

E cussì Tite lu vevin fat assessor "e publiche instru- 
zion. J vevin puartade la innòmine ch'al jere daúr a 
trata di un vigjel cun tun sensár, su la puarte de stale. 

«Ce robe ise cheste? » al domanda. 

« Nuje d'impuartant — dissàl il scursór. — Invez- 
zi di lá a sentàsi dome in Cumune, lo vais a sentäsi 
ancje in scuele, une volte ad an, in timp dai esams ». 
(E jere ché la usanze in chei benedez agn senze fastilis). 

Cussi, vistút cu la mude di fieste, Tite si presenta 
in scuele il més di Luj, ch’a jerin il mestri Buz e la 
mestre Fulvie ch’a fasevin i esams ai plui granc’, chei 
di tiarze; e s'insentà come un vèr paron. 

«Dimmi chi è Silvio Pellico », al domanda il me- 
stri a un frut; e chel al restà cu la bocje viarte e cui 
voi cha cirivin sul sofit. 

e Allora dimmi cos'ha fatto Garibaldi», e conti- 
nuà la mestre Fulvie; e il frut nol inzontà ni ceu ni 
beu. 

Tite, ch'al raspave il bago de pipe, al fermà il ra- 
scjn e al cjalà il frut ruspi ruspi. « Alore, di cheste 
fate, th no tu sas nuje di ce ch’e an fat chei doi pi- 
pinoz! — dissal. — Sastu ce che tu sés tú? Tu sés un 
mus! ». 


M. F. 

LETARE SUL POPUL 


Une volte mi soi cjatát su la plazze plene di statuis di 
une grande zitit foreste: a’ jerin statuis di uerirs e sorestanz 
di ogni fate. Mi soi fermát a cjalális e a lei i nons: une e 
jere di un cont, un'altre di un gjenerál, une tiarze di un 
vescul, e po tantis e tantis di altre int cu lis stemis. I nons 
sui basamenz no mi disevin nuje, e nancje lis stemis: ma mi 
consolavi cul pinsir che nancje i miei amis, ch'a son une vore 
studidz, no varessin savtit di cui ch'a jerin e ce ch'a vevin 
fat duc’ cher siórs eternáz in te piere. I libris di storie d son 
tant plens di nons che si scuen contentisi di savé juste un 
qualchi alc. Paraltri, si à di calcolá ancje che une vorone di 
siórs no an fat altri in vite lér far di ordená ai puars di 
mantigniju e di fdur i monumenz. 

Ma anin indenant. Il gjenerál, che a un ziart moment 
‘o jeri daár a considera, al vara vude fate qualchi uere, ma 
pal ben di cui? E il cont? Ce varajal fat il cont? Ancje 
cjalant il vescul, 'o sintivi sì rispiet pe religjon, ma no mi 
vignive-sù nissune idee di lavórs. Plui o stavi li e plui e 
cjapave fuarze l'idèe che chés a' jerin statuis di int che no 
veve mai fat nuje. E mi sintivi a nassi un alc di frediz den- 
trivie, stant che chei sorestanz a' vevin ancje il nds di piere, 
la cjaladure di piere, lis scarpis di piere e fin la manteline, 
fate come di svoletà tal àjar, no svoletave nuje, ch'e jere ancje 
ché di piere. Une colombute 'e rivà a salvámi. "E jere vignude 
a pojási propit sore il ciäf dal gjenerál, e jo o sint ancjemo 
vué il gust di chel contrast tra il cjavut di ché besteute cun 
becut e vogliz, e il cjáf dal gjenerál, ch'al trauardave par 

traviars il mont, un fregul strac ma però vitoriós sun dutis 
lis batais, trionfadér sun duc’ i nimis, gloreós tal miez di 
bandieris, trombis, lanzis, standarz e confenons. 

Par che la glorie no passi, a' fàsin i monumenz. Ma a 
mì, propit dute ché schirie di statuis mi à fat pensá par la- 
tin: “Sicut transit gloria mundi”. E po, olmade la colombute 
sul cjáf dal gjenerál, stant che il pinsir al oleve sprolungjäsi 
par furlan, mi soi domandát: "Se la glorie umane 'e finis 
in tanc pipins di piere ch'a stan in pose par simpri, come 
se un fotografo nol finìs ma: di fotografáju, ce ése la glorie?”. 

Dome jo 'o stavi lì cu la storie e la glorie di ché plazze; 
di dute la int ch'a passavin, nancje un che si fermas un 
moment a cjaláju ches siórs di piere, a consideriju... E alore 
mi an fat dal, e ‘o ài fin pensát che no fossin faz propit 
di piere rude, stant che il soreli al lave a mont e la lús e 
indulzive dute la zitàt. Cetant impuartante ch'e je la sere e 
la sé lis co si pense e vitel Chei omps, cun chés posis 
eternis e chés mantelinis che no svoletavin, cui sa cetant ch'a 
varan fat intant ch'a jerin vis, invezzit di sti senze fd un 
colp come ch'o vevi pensát jo. A’ varan salacór lavorát, in- 
venidt alc, fat dal ben, e no si saran dal sigár mertiz une 
tal, di jéssi mettiz ali, in chei stáz, su la plazze. Il piés al 
è che dome a lér e a chei come lér ur tocje di deventi mo- 
numenz: chei altris, chei che no fàsin grandis oparis e che 
no invèntin nuje di gnäf, ju lassin in pás parfin co a’ son 
vis. E lór, monumenz! Lér a tasé ali — e scugni tasé! — 
ancje in chés zornadis tremendis de ricurinze, quan'che il so- 
restant. contornát des autoritáz al capite li a féur il discors 
ufiziál, Alore ve’, ce peraulis! A’ son peraulis ch'a svòlin, 
parce che in ogni cds chei discors ali a’ son "aláz". I discors 

aláz a’ van ben par duc’, e ur ài fàsin a dutis lis statuis: 
a ché dal monarchic e a ché dal republican, a ché dal predi 
e dal mangjepredis, dal protetér dal popul e dal esatér, dal 
uerir e dal pacjfic. Parcè che lôr, co ur an fate la statue, 
a’ son deventdz i Sanz dal guvidr in cariche e a’ puedin duri 
par cui sa cetanc’ guviárs. Lér a’ son destiniz a restá, sa- 
lacór par secui, lis divinitdz tutelárs dai sorestanz, a veglá 
sui sacros valórs che eternos e an di restà in tun avigni 
sflandorés che lis zovinis gjenerazions s'al covente a’ savaran 
difindi cu lis armis tal pugn par garanti la sigurezze e la 
pas dat fis e dai nevóz, di dutis lis gjenerazions ch'a vigna- 
ran. Parcé che lis bandieris des zitäz martaris svintulant tal 
soreli e il cjant des nestris ofizzinis e i formenz indoriz dai 
nestris cjamps simpri a’ ségnin l'esempli gloreós dai grane 
Eroics e dat granc Apuestui de Patrie: di chet ch'a son don- 
gie di né, simpri cun né, cun tune fogule clare e simpri vive, 
a inluminá la strade di fd, la strade di simpri. 

Ai sorestanz no ur va mai ben un Diu sél — chel de 
religjon —, che nol à lassáz duc’ i comandamenz ch'a covèn- 
tin pal popul. Inalore, co al mür qualchi lustrissin adat, bi- 
sugne doprilu come un diu integratif, o almancul come un 
apuestul, un menadér, un salvador: insumis, une figure, un 
simbul, che bisugne vé tante reverenzie e no olsá, no infidasi 
mai a fevelá di lui senze sudizion. Parcè che se un al fevele 
cuintri dal Diu de religion, no j sozzét nuje, stant che e 
religjon si pò crodi o no crodi: ma a fevelá cuintri dai dius 
ufizión, puar cui che j tocje: al è condanät par dute la vite. 
l predis das dius e dai apuestui integratifs a’ san che l'ordin 
stabilit al podarà dura fin ch'e durará la lôr pratiche litur- 
giche, fin che duc’ a’ scugnaran crodi. 

Cussì al è par dut il mont, ce plui ce mancul. Là che 
lis zeremòniis e la retoriche esaltative a’ son plus bondants, 
il popul al crét, al scombat e al ubidis; la che invezzit a’ son 
scjarsis, il popul al à la negative par scombati; e là che 
no ‘nd’ è gran, il popul nol fil nancje ubidi. In chest ultin cds, 
— che fin vué al pò sé: calcolát nome sul plan teoric — si ri- 
varès a une forme ultime de democrazie, là che nissun nol 
sarès fat ne par comandi ne par ubidi. A qualchidun j tocja- 
rès dal sigtir di fa il sorestant cuintrivoe, e alore a’ saressin 
i sorestanz a sacrificisi invezzit dal popul. 

Ma il popul, alore, ce ajal di fa? ] tocjarà di impará a 
voté no dome par un partit, ma ancje par une persone, par 
qualchi lez, par qualchi sielte; j tocjarà di voté ogni moment 
e al scugnarà tignisi informát sui faz de pulitiche, de mini- 
strazion, sui progres de tecniche e vie indenant. Se no, s'al 
reste un popul di basodi, cemát puedial pratindi di cjatá qual- 
chi omp onest ch'al si sacrifichi a fd il sorestant par cui che nol 
è in cundizion di capi nuje, nol è nissune ricognossinze par 
dut chel ch'al ven fat par lui e magari, se lu sóflin par sot, 
al è bon di vigni cuintri come un nemál? 

E cumò al è di di che la vite no je fate dome di puli- 
tiche: la pulitiche, anzit, 'e ven par ultin: 'e ven dopo de 
creanze, dal bon gust, de serietàt, dal stil, dal sens di misu 
re, dal bon sintiment, insumis de ziviltát dal spirt. 

La retoriche 'e je fate dome pai salvadis e pai basoái: a 
chei si ur scjalde il sanc e si ju impassione datir di grandez- 
zis: inalore, co al è ben sabordt, Tite Cuirgnul, contadin di 
Passons, al si sint parmìs une munture di legjonari di Rome 
e nol si interesse ne dal pais ne dal capotut che bisugne com- 
pré al so pizzul, ma dome di tabajoná ta Postarie par contd 

i siet faz di uere e lis peraulis che j à ditis il colonel in ché 
tal di e in chel tal lúc: dute la só vite spirituál `e je in ché 
tabajonade, simpri ché e simpri ché, par dute la vite. Agnul 
Cassut, invezzit, al à fate la tiarze Medie, nol calcole nuje 
ne il so país e ne il Friál, ma nancje 1 legjonaris di Rome: 
lui al è un omp progressif e al vi6t dutis lis quistions in tune 
prospetive gjenerál. Par di la veretit, al è gust a sintilu a fe- 
velá par talian di faz naziondi e internaziondi: l'ultime volte 
al à mostrát di vé capit lis intenzions di Mao Tse Tsung e 
di condividi l'idèe di une soluzion globil dal probleme dai 
profugos palestinés. In leterature, po, al cognos 1 mons dai 
autòrs di avanguardie. 

In realtàt, dome chei come Tite Cuirgnul e Agnul Cassut 
a rivin a deventi granc' a fuarze di sglonfási e di dispreseä 
fintremai la cognossinze des cjossis pizzulis. Chei che invez- 
zit o ben o mål e an praticát cu lis cjossis dal mont, tantis 
voltis si sintirin pizzui, une vore pizzui denant des quistions 
di frontá. E a chei ur an fate la statue, ju an metüz là, su 
la plazze, cu lis scarpis di piere, la manteline che no svole 
e il braz alzát o une cjaladure gloreösel Mertávino une tal? 
No saressial miór fá dute une grande plazze pes statuis di 
Tite di Passons, te pose di quan’ ch'al dis ta Postarie, cui 
vói discocoláz e il dét pontát cuintri dal sofit: "Bravissimo 
Quargnolo, di te si può fidarsi per vincere la guerra!”; e di 
Agnul, cun dutis dés lis mans alzadis e i déz slargjáz, ch'al 
pontifiche di grande pulitiche cun mentalitàt aviarte su lis 
globalitáz. E il predi di Gargagnà, dute solenitàt, impicotit 
biel ch'al predicje, cu lis palmis des mans ch'a rizévin la 
lás da l'ispirazion. E l'avocat Mirinde, su la conclusion di un 
grant discors, quan’ che dopo une polse cjariade di un spietà 

dramatic, al sclope cun tune invocazion patreotiche. E l'ono- 
revul Modonut, scjaldät cuintri dai aversaris, ch'e àn dome 
che ché di dislontaná il popul de strade juste dal progres so- 
zidl... E cetanc’ ch'a saressin ancjemò di meti dongje! E ce 
plazze ch'a vignarès, d'interes turistic pinanche Vignesie, Ro- 
me o Florenze. Di dutis lis bandis dal mont a’ vignaressin 
a viodi chestis personalitáz de grandezze, a cunsiderális une 
par une, a studiá lis espressions, lis posis, i temperamenz. 

Invezzit, ta cheste plazze foreste, a chestis statuis di so- 
restanz nissun j abade. 'O rivi a lei il non di un tél ch'al è 
un "mathematicae cultor egregius” e 'o pensi che chel al è 
di vé fat alc di bon in te sé vite. Po al ven gnot e, cun dut 
che la zitát 'e je inluminade, lis statuis si viddin e no si viò- 
din: al par ch'a fàsin di dut par discjolisi, par sfantàsi. A 
chestore in Friál invezzit la vite 'e scomenze: in ogni ostarie 
e comparìs puntuál la personalitàt de sere, e il popul al è ii 
a scoltà. 


L. C. 

Unviar a Colorét 





(Foto Peressi) 





Mignestria 


Mario Padoan, di Polaz, tal "44 al jere cu la 
«Todt» a fa busis sul Carso. 


Il mangjà, pòc e trist, lu puartavin sul puest i 
todescs. 


«Un misdì — mi contave — nus àn puartàt un 
brudiot di mignestre che nancje un cjan no la varès 
parade-jù. Mi soi slontanát un póc e, passant dongje 
une buse, ’o ai svuedat la gavete. 


Un muc ch'al jere di uàrdie e che mi veve vio- 
dat, mi côr daprúf sberlant cho crodevi ch’al vès di 
sbranami. Jo no capivi ce ch’al diseve e ’o tasevi; e 
chel s'imbesteave simpri di plui. 


Par furtune al jere póc distant il plevan, ch'al 
mastiave avonde ben il todesc. Al ven dongje; mi do- 
mande dal cas e j al spieghi, zontan’j che la gavete no 
la vevi svuedade apueste ma che mi jere sbrissade. 


Il plevan si volte viars il todesc e j conte cemit 
ch'al jere suzzedüt il fat; ma chel al nizzave il cjäf 
e al diseve: « Nain nain!» dut rabiòs, e nol lassave 
di urla. E il plevan a og di bonálu. 

Lu bona finalmentri, a fuarze di vitis, e jo ’o sco- 
menzavi a tira flat pensant ch’o la vevi passade slisse. 

Ma quant ch’o m'inviai par lá-vie, il todesc mi 
fermà. Mi clamà dongje cu la man, mi cjapà par un 
braz e mi disè: « Kommen! ». 


J lavi daúr trimant come une fuée di pól. 

Rivaz dulà ch'a jerin lis marmitis, al cjól-sü un 
cop, m'implene la gavete di ché porcarie di mignestre 
e si plante denant di me cu lis gjambis a larc e cul 
« Mauser » in man. 


No si è mot di lì fintrimai che no ai parade-jù 
la ultime sedonade ». 


V. B. 

Lal Cudi 


Quant ch’o torni tal gno país cui miei frutuz s'o ai un 
slambri di timp no fás di máncul di menáju di chés bandis 
dal Cuîr. Pò stàj che a lór, usáz a vivi in altris lúcs, il 
puest ur déi di sintî nome il gust di viodi alc di diviars, 
ma a mì mi pir che ancje lôr a’ védin di quistà ché sere- 
nitàt ch’o provavi jo quant ch’o mi cjatavi di frut vie par là. 

Il Cuîr, quant che no vignivin lis brentanis o il sut, 
al sameave fat apueste pai fruz. Il lavio cun duc’ chei clas 
e cun ché aghe nete che coreve, e lis rivis cun chei boscs 
plens di sucriz, ju invidavin in ogni stagjon; paraltri i grè- 
banos e l’ingredei des ramascjs no permetevin ch’e vignis 
in trupe la mularie. 

Jo 'o lavi cun doi o tre amis. Dutis lis ocasions a’ jerin 
buinis. Di Viarte, la braure di puartà un mazzet di violis 
`e mame o 'e mestre nus faseve cori a cirîlis tai rivái dai 
Quarnaz in ricès. 'O savevin ben nó là ch’a jerin lis plazzis 
justis! E quant che lis frascjs a’ scomenzavin a meni, si lave 
tal bosc a mangjá i césui, che nus parevin bogn tant che 
i cesarons. Nol jere tant fazzil brincáju in miez a chel intric 
di ramaz e di fueis: plui di qualchi volte si cjapave une 
stecheade o une urtiade. 


D'astát, massime 'tór Sant Armácure, par parási dal 
scjafojaz dal dopomisdi, no mancjavin di lá a nadà te sfòn- 
dare di Montagnól. 'O gjoldevin di maz: sclipignàsi un 

cu l'altri apene jentráz ta l'aghe par fà vigni i sgrisui, viodi 
cui ch'al rivave prin lajü dapît a ret dal àrbul grant, prova 
cui ch'al resisteve di plui cuintri la corentie o cul cjàf sot 
aghe. 

Ma la plui grande prove ’e jere chè di petà salz. Si 
veve di montà su la rénzide e butási jü «a zisile», cui 
braz a larc: al jere plui braf chel ch’al faseve la sclipignade 
plui grande. Di chés patafadis te panze ch'o m'es visi an- 
cjmó! 'O vevin provat qualchi volte a butási «a pès» tan- 
che i nadadórs che si viodevin sui libris; ma d'in ché volte 
che gno cusin Rolando al tornà ad ór cul sanc che j spis- 
sulave dal cjáf (robis di restä alil), nissun s'infidà altri. 

Ancje a mì il Cuár mi lassà un biel ricuart. Al fo une 
dì ch’o jerin làz a tentà di cjapà pès a man tant ch’o fa- 
sevin dutis lis voltis che vignive la sute. L'odór di freschin 
nus faseve pensá nome 'es trutis e ai gjavedons. 'O jerin 
juste lì de sfóndare dal Gjat ch’o cirivin di socá un pessut 
di ché bande de aghe basse, quant ch'o sintii come une sgri- 
fade te gjambe drete. No bazzilai sul moment. Cun chè 
di còrij daúr a chel spirtàt di pessut, nancje no mi sarès 
inacuart che mi veve pontát un fiár se no vés viodút un 
fil ros ch'al partive de gjambe. Saltàt far di corse, 'o viodéi 
un biel lavri. Par fale curte: fazzolet leat a strent, e vie 
a cjase. Podopo mé sùr mi mena lì dal miedi a Merét in 
dute premure: cinc ponz! 

Cun dut a chel no fermai di lá tal Cuîr. Cemüt si po 
devial resisti di sbisiotà ta l'aghe, se non altri par fà rojuz 
un póc plui in sù dal puint, là che jere pocje aghe? Al 
jere biel viodi vigniü di sburide l'aghe strissinant i clas- 

suz, e po viòdile a gambià strade a colp quant che si cjata- 
ve denant une roste praparade cun clàs e cun zopis! S'o mi 
divertis ancje in dì di uè a fà compagn quant ch’o voi in 
qualchi altri làvio cui miei fruz, figurási in ché volte! 

E se mé mari no voleve lassàmi 14 plui dopo ché sco- 
made ch’o vevi cjapade, la persuadevi disint ch’o lavi nome 
a D lis ocjs. 'E jere une sodisfazion ancje ché, veh! Cjatä 
une slägjare slisse, strete, taronde, al voleve di séi squasit 
sigúrs di Di D cuissà cetanc’ salz prin che rivas di ché 
altre bande da l’aghe. Qualchi volte però ’e lave in curtiel, 
e alore... jù ancjmò, fintremai ch'al semeave di vè piardüt 
il braz! 


D'unviár no fidavin l'ore ch'e fos pocje aghe e che 
si glazzas par là a sglizziá. Il suéi di für al jere un póc 
masse lontan par nò, mularìe dal borc disot; e po al jere 
un cas ch'al deventas dut une lastre. Invezzit il Cuár al 
Jere avonde dongje di cjase; e po ali si podeve... pojà il ta- 
fanari tant che si voleve senze fási ridi di tanc’ di lór e 
senze fasi conojá dai Contarz, ch'a jerin i plui bàbios! 

Cumò tal Cuár e còr simpri aghe, ma par tant che 
cori no rive a fà tornà monz i clas, che chei de Comune e’ 
an volút scjarid i rifundums dai país di ventisù. Cussì i fruz 
no van plui a zujà là vie. Vadi che no san nancje ce ch'a 
son lis sfòndaris! I pòi, i agaz, i ròi des dós rivis a’ slúngjn 
i lôr ramaz fin squasit a tocjäsi, fin squasit a taponá il làvio. 
Al semée ch'a vuèlin meti une tende sul passat. 


` 
LUZIO DI CJANDIT 

« Papà, viót ce bocone di piere su chel camion. Trop 
misuraràje? ». 

«Voli e crós "e misurarà doi metros par doi e miez ». 

« Dulä là puärtino? ». 

«A masenä >. 

«Par fá ce? ». 

« Granilie ». 

«E par fà ce de granilie? », 

«Par messedále cul ziment e par fà bocons di blocs po 
sù po jù tant che chel lì che tu viodis». 


$ 


Sef, di Tér di Zuin, quant che a Tôr di Zuìn a' coman- 
davin i mucs prin de uere dal '15, al jere un talianon dai rárs, 
fanatic, « patit» tan'che si disarès uê. 

Ogni volte ch'al passave la stàngje e al lave in biciclete 
a Palme pai siei afárs, al disglonfave lis gomis de biciclete par 
pompáur dentri, dopo, l'àjar talian. 

Finide la uere e passát sot da l'ltalie, al olè lá a fi il 
militàr. 

Lu mandàrin in basse Italie, des bandis di Napoli. 

E lajà lu clamavin De austriacante s! 


V. B. 

Hvost 

Sagris d’avost, di un timp che plui nol è: 
la Mema e mieze angùrie, e ’o jeri un Re! 


M. 





AV OST 


Ferus. I prins a parti a’ saran i statái ch'e an pol- 
sit un an intir par podé scanisi a ferragosto. 

Sagris in duc’ i país dal Friál: setemanis di sa- 
gris, di pescjs, di lotariis, di canzions, di concors, di 
mostris, di discors. 

Berzanti, Metus, Mizzau no podaran polsá un 
marilamp. A’ scugnaran li a fevelá, a screá, a inau- 
gurá, a tajä nastros pardut là ch'a no rivin a lá An- 
dreotti e Tessitori. 

Chei che no laran a sagre e nancje in fèriis a 
saran i militàrs. L'esercit al corarà atér pal Friál an- 
cje il més d'avost: colonis di camions, brinore, misdì 
e sere; manovris su lis cuelinis, su lis montagnis, sui 
flums; invasions periculosis dai «ros» d vignaran 
fermadis dai « azzurri » scjavazzant i cjamps di pata- 
tis, di blave, di foragjo; i ufizidi e i solddz a’ saran a 
l'altezze dal cómpit; i miez a’ saran poderós, il spirt 
e il morál a’ saran altissins. E né, furlans, quant capi- 
rino la furtune di jéssi chi tune bote di fiér?! 

Ma se lis manovris a’ fasaran pred par todesc i 
furlans, dute l'Europe 'e fevelarà cun amirazion dal 
Friál parvie dal festival internazionál dal folclór di 
Tarcint. 

Si sa che a Praghe, in Spagne, in Portogal, in 
Ongjarie, in Franze, in Austrie, in Americhe a’ cro- 

din aromai che duc’ i talians a’ séin ospitdi come i 
furlans di Tarcint e sèrios e pusitifs come il cavalir 
Gritti. Mancomdli... 

Par nestri cont 'o sin persuadáz che ambassadórs 
tant che Gritti e il so grop "Chino Ermacora”, fins, 
scrupolòs, plens di dignitit, senze ambizions ma cus- 
sienz dal lör valőr, ué il Friól no "nd è, e forsi nancje 
l'Italie. 

Chest an, se nissun si movarà a diur grazie come 
cha mèrtin, al larà il Strolic in persone a diural come 
cu va a non di duc’ i furlans, passant parsore di duc’ 
| maleduciz ch'a tàsin e che magari a’ mastiin clauz 
di rabie! 

In chest més al sarà cjalt e biel timp. La ploe 'e 
vignarà nome sul plui biel de sagre. 

Sante Susanc 

Sant Marian 

Sant Filip Benizi 

Sant Ludui Re de Franze 

Sante Rose di Lime 

A “Mugle.. 


Cheste matine te scjaipule, tal ort di für, i uceluz 
a cjantin, e cun lör a’ cjantin ancje chei ch'a svòlin 
libars. 

Dut atór sot "ne piargule o scolti chest incjant 
ch'al met l'omp plui dongje di Diu, lontan dai sunsárs 
bruz dal mont. 

« Nol è chest il puest plui biel — mi dis Tunin; — 
ch'al vadi, siór, plui adalt, in chel tocut di ronc in- 
somp dal ort ». 

EE je vere: di chel cjanton 'o viót un grant spe- 
tacul no nome di vert, ma ancje di monz e di már 
sot vie. 

Dut chest al móf i sintimenz, parceche 1 pinsirs 
a’ còrin dulà ch'al comande il cúr, vizzinant distàn- 
zus di timps e di lacs, amis, parinc’ sparnizzáz pal 
mont. 

e Vignit dongje, amis e int dal gno sanc — o 
dis — par bevi cun tun pròsit augurál un got di vin 
dal gno ort! In cheste Mugle ch'e fo dai patriarcjs e 
di San Marc no mancje ché ribuele che un timp ‘e fo 
tant preseade su lis taulis dai vèscui di Aquilee ». 

E come in tun concert di cjampanis legris mi 
viót daspò, culì denant, tante int: duc’ a cjantämı la 

lor conte vizzin de Tör di Fidri di Seorgnan, il cjscjel 
di Marquart, la gleste dal patriarcje Caetan, intant che 
i glons dai Sanz Ermácure e Fortunát a’ végnin jù 
vongolant dal zuc di une culine par benedi il borc 
di sot. 

Lis fantasimis di Culau Bortolon, Cristóful Tiè- 
pul, Tunine Negrisin, Pieri Brandulin e altris, cul lér 
muglisan antic, mi puartin te realtát di un timp di 
quant che, cun pre Jacupin, culì si cjacarave ladin, 
parceche Pantic cunfin ètnic dal Friál al jere il Risan; 
ma mi disin ancje che «dopo de lours nissun al a 
fevelat plui cussì ». 

Tun rit furlan poetic pre Bepo Marchet, riduz- 
zant, al revoche faz storics di chenti e dal Fridl: e à 
vègnin für Cònrat Bojan, i Ràndecs, Toni Caetan, i 
conz di Gurizze, Rico de Vildenstein, 1 Seorgnans, e 
tanc’ podestáz de Patrie. 

Si messèdin, a chest pont, vós di Cividát, des mui- 
niis di Piltrude, cun chés di cjant e di prejere di Mi- 
cjel, Baldin, Batiste Zacarie, Jacum Peraca, cjalunis 
muglisans, e parajar si spant «una biela armonia ». 

Denant un grant puarteál, cjarinát di cheste cjan- 
tose sante, un cavalir templar al cjale de bande de 
Mont Cjaval te tiare di San Quarin « l'episcopus de 
Siscie », dula ch'o ài vit stát tant timp. 

Mé agne viele 'e discór di Gridiscje dacis di Se- 
dean, gastaldie dai conz di Gurizze, dula che, inda 

rintát e ligriós, ’o sint il riduzzá di fruz ch'a còrin 
zujant jenfri aratifs e rèmis, par borcs, su la plazze, 
e 'tór dal cjastilir antic e de glesie. 

e Nome il nom ‘o puarti — mi dis mé cusine Ro- 
milde, di "tor Padue là ch'a fórin i Longobarz — de 
femine di Gisulf di Cividät ». 

Ma al è rivát "Zuan di Just par gusti cun me, e 
la mé femine 'e clame: « Checo ven ju ». 

Jo, d'un bot, mi svei di tanc siums. 

Cun tun gusti di gnozzis ‘o vin fevelät di tantis 
robis, ma chei tajuz di vin bon bevtiz cussi di gust nus 
an fat viodi maraveose, tra culinis e mår, murais di 
toratis, atór di cjampanii e di cjasis dal borc antic di 
Mugle, la suaze dai ricuarz di ir: int e timps passáz, 
di quant che il Friál al jere culì plui dongje cul so 
gastalt patriarciál. 

"Ne polsade, e daspò vie cun Di Just in Nistrie, 
par gjoldi ché cueste di incjant e di poesie denant un 
biel e grant mår. 

Come la náf di San Marc, a Umág si sin fermáz; 
e culì 'o vin cjatát int de Furlanie che nus à ufiart 
di cür formadi e salam furlans. 

Di sere, tornant a cjase, pensant a lér,’o sin stáz 
tant contenz di véur puartät par un póc, cun nö, il 
calór de « Patrie dal Friál ». 


FRANCO FRANCO 

J'igurarione 


'O jerin jo e Pup a bevi cun tun ami di un país 
di lenti-jú dal Cjampon. Si fevelave dal plui e dal 
máncul dome pal impegn di mandá jú il tocai e di 
stizzà Pup a conta qualchidune des sós — che a 'nd' a 
simpri pronte une par tiráti-sú di morál —, quanche 
nus ven dongje un dal país dal nestri ami e j dis: 
« Astu savút di Gjldo? ». 

e Gjldo? Chel ch'al a une voe di lavorà tant che 
magari? ». 

«Chel — j dis e si volte de bande di Pup e j 
spieghe: — Al è un che nol a mai lavorat di vite sò 
e al é rivat ai cinquante es spalis dal pari e dai fra- 
dis... >. 

e Ajal dezidüt di cirî lavòr propit cumó? » j do- 
mande il nestri ami. 

«Nò, nò! Gjldo mètisi a ciri lavor! Schérzistu? 
— j fas chel altri: — Ma j son capitáz, invezit, un sgla- 
vin di béz che, almancul par un piez, al po marcja- 
se senze dipindi di nissun ». 

«E cemüt mai? ». 

«Si è dat il cas che un otomobil lu vébi cjapát 
sot e squasi ch’al murive. Al 4 dome fracassaz i braz, 

ma al è restát dispossent. La lez j a dade dute la 
reson a lui e cussi la Sigurazion `e à scugnút pajálu ». 

«Trop j àno dat? », al domande Pup. 

«Sis cent mil. Ma pai braz nol è plui nuje di 
fa... >. 

E Pup, pront: «Poben, par un che nol a mai 
vude ché di lavorà no j covèntin braz ». 


A. N. 

Jalivi 


A Grau, 29 di jugn, dì di San Pieri, jo, la femine e 
Lelo distiràz tal savalon. Soreli ch'al incuchis, e sèt e sudòr 
di no paràsi. Nus ven dongje Vico di Roncjs; s'incove jù tal 
savalon e al dis, tal so fevelà: «’O ai cjatàt cumò Pieri Pedal 
ch'al è vignùt di Arnoldstein ancja lui a cuéisi aculi >. 

«J astu fat i auguris che vué al è San Pieri? » j dis jo, 
asedant. 

«Orpo, nò! — si displás Vico; ma subit al zonte: — 
Tant, al jera in braghessìns di spiagja ¢ senza tacuìn: no mi 
varès pajat nuja! >. 


* 


Bastian, vieli di otante e passe agn, al colà tal cjamp 
ch'al jere a ledrà blave. Quanche lu cjapàrin-sù al someave 
plui di là che di ca, ma puartát tal jet j tornàrin duc’ i sin- 
timenz e al manda a clamá il plevan, ch'al veve capît di 
jéssi tal ultin, par podé lassà chest mont come che Diu co- 
mande. Il plevan j puartà il Signòr e il ueli sant. 

Il vieli si confessà e comunicà cun dute la devozion di 
chest mont e dopo il plevan al tacà a ènzilu, ma cun tun 
frégul di culumie di masse, che sì e nd che j lassave il segno. 
E Bastian, cun chel póc di flòt che j restave, alore: « Ch'al 

onzi, siór plevan! Ch’al mi onzi ben, che il viaz al è lunc! > 


dissàl. 


Ai timps delle inique sanzioni — come che si diseve in 
ché volte — il Fassio, par fà viodi al mont che l'Italie `e 
varès fat di bessole, al veve dezidút che la int `e dés a la 
Patrie o póc o trop di chel ch'e veve in cjase di aur, di arint 
o di metal zentil. Cui al jere content di dà, e al dave une 
vóre e di cür, cui nò, ma al dave alc listès pe padre mostre 
di vé fastidis. 

I incaricàz a’ passavin pes cjasis prime cun cjartis e lapis, 
par sielzi e notá, e dopo cun camions e cjárs, par cjapá-sú e 
cjama e puartà là ch'a savevin lor. 

Là di Miute, che veve une des plui bielis cusinis di ram 
dal pais, a’ jerin capitàz a cjapà-sù dome doi cjaldirs lavoràz 
in fin e di presit: « Nus bàstin dome chei chi», j disèrin. 

Ma Miute, ch'e viodeve chei sioruz tanche il fum tai vôi, 
e se vés podút ju varès tudäz, ur disè cun dute la stizze che 
veve: «Eh nò, pal bambìn!i{O vés di puartá vie dut, se no 
vualtris o tornais! ». EC ES 

si A 
zt A. N. 


- ma 


r 

Mier nurcit 


Renato Pierès e la Lise — une gnezze di Renato 
Pierès, deventade, ch'e veve l'omp vie pes Franzis — 
a’ vevin cjolt un purcit a miezis e j abadavin "ne zor- 
nade paromp. 

« Viostu Lise — j diseve ‘e Lise Renato — di chi 


a siet vot més al sarà sul quintál e 'o podarin clam} 
Baldo ». 


«A fà ce? ». 

«A lavorálu ». 

«No, Doro di Buériis 5. 

«E parcè ustu lá a Buériis a clamà il purcitàr 
quant che si à Baldo a Biliris? >, 

«A mì mi plas Doro; al è miòr ». 

« Poben, Doro ». 

Renato al saveve che ’e Lise, cul caràtar ch'e veve, 
tocjave dàes vintis dutis; o barufá, ma cul riscjo il 
plui des voltis parimentri di piardi, parvie che j vi- 
gnive il cunvuls. 

« Poben, Doro». 

Il purcit al vignive-sù ben. 

Une dì, sot San Pieri, la Lise `e jeve e ’e va tant 

che une sclopetade li di Renato e j dis: «Doman 
si cope il purcit». 


siet 


che 


Renato al reste di clap. « Ce astu dite? ». 
«Doman si cope il purcit! ». 

«Schèrzistu o distu sul serio? ». 

«No scherzi: doman al ven Doro e si còpilu». 
«Ma Lise... ma rasone... ma pense! A’ covèntin 
més prin ch’al rivi a dà alc! ». 

«Al ven Doro! ». 

Alore Renato si scjalde: «Eh nò, mate da l’ostie, 
il purcit no si cópilu! Là al sta, fin Nadal... ». 
«E jo alore ’o copi il gno miez! ». 

«Il to miez? Ma ce astu ledan alì dentri? ». 

‘E Lise j è vignût-sù il cunvuls, e Doro, tal in- 


doman, al a sassinàt un purcit. 

Setembar 

(Gasis 


Chés cjasis dai mei vici, su pe riviere, 
cui siei pujüi, devant, di cjastenár; 
cui siei balcons in bore, soresere - 

cui siei curtli sot vie dal cjariesár; 


cui baladórs di piere là ch'al jere 
té pòdine resint il limonár, 
c là che si fermave in primevere 
la zisilute, dopo fat il már; 


o uê là sono ladis, inzoadis 
de vit che no finive, e inculuridis 
des strezzis des panolis fúr dal cjast? 


Masériis; o a bandon, senze ramadis; 
opúr d'ogni lór cjosse disfurnidis, 
che a viódilis, a mì, mi ven imbast. 





SE TE M BAR 


Al scloparà un grant scàndul. Il guviár, cheste 
volte, al fasarà di dut par lá a fonz des responsabili- 
táz, ma l'Ufizi dai scàndui, ven a staj l'Ufizi là ch'a 
végnin protocoláz par ordin ch'a suzzédin, si oponarà 
disint che no si pò cjapá la volte a duc’ chei vecjos, 
se no al sarès un scandul ancje chel. Ognun, duncje, 
‘e sô volte; e po nol sarà tant ce spietá: dis, quindis 
agn al massimo. Cumò a' son daár a esaminá i docu- 
menz dal scandul dal I.N.C.I.G. I specialise’ e” an za 
lez 29 quintái di documenz e aromai d son squasi 
a bon: a’ mancjaran sì e nò 15 quintái ancjemò, è su- 
bit dopo si podarà scomenzà il proces. Chel, invezzi, 
si presentara difizilut parvie ch'al par che i difensòrs 
a védin za la prove ch'al è stát cometát un vizi di 
forme, un vizi procedural; forsi tocjarà scomenzä da 
cjaf. E lì, si capis, a’ laran-vie altris dis, quindis agn. 
Ma la justizie no à di avilisi: magari dopo trent'agn, 
magari "alla memoria”, ma chei dal I.N.C.I.G. à vi- 
gnaran condanáz. 

Intant, tun jenfri di timp, a condanaran, par di- 
retissime, chel frut di Aquilèe pescjat in flagrant a 
robi un ucelut par lá a tindi. Eco parceche tai granc 
scàndui no robin mai uceluz, simpri miliarz! 

La Filologjche e tignarà il so Congres tune im- 
puartante zitadine dal Friül: e nassarà une pestadizze 

parceche la discussion 'e cjaparà une plèe pulitiche 
sfegatade. gen 

I ünics a no volé få pulitiche d saran i grane 
sorestanz, parvie che la pulitiche e” an di fdle lér ch'a 
son dal mistir; invezzi al sarà un afar mostro a tigni 
la int. Dopo agn che le in cuzziade, tormentade, me- 
nade atôr, la int ‘e intint di vé imparát il mistir 
ancje jé. 

Sui roncs e su lis culinis si scomenzarà a vendemá 
e duc a’ spietaran cun mil mans il vin gnáf, ma par 
vélu tocjarà racomandási, e vé amis in campagne. Chei 
che no an amis e che no saran racomandéz a’ scu- 
gnaran bevi vin di consorzio, come simpri. 

A mi il balin dai foncs mi vigni tal setembar dal 
42. In chel timp gno pari mi veve mandás a Vilac a 
impará il todesc e mi veve metüt a pension la di un 
vecjo mestri di scuele ch'al veve une passionate pai 
boscs e par dut chel ch'al crès in tai boscs. E al fo 
cussi ch'o cjapai il gust di lá a sgarfä fra il muscli e 
la brene secje o dongje chés agutis taponadis di lavaz, 
dula che senze inacuarziti tu ti cjatis cu la gjambe fin 
al zenoli in tun pantan neri che ti jentre tes scarpis 
e ii rive fin al poleär; al fo cuss} che mi tacd la pas- 
sion pai fones. 

Astu mai provát a lá a foncs? Al è un continuo 
messedament di sensazions ce violentis ce calmis, mo- 
ráls e fisichis, al è un artebolic intric inventát di qual- 
chi diaul. Prove a pensá un moment! 

Par podé sperà di cjaté alc, bisugne jevá une vore 
adore, prin dal gjal, e par tant che tx jevis a buinore, 
al è simpri qualchidun ch'al è partit prin di te. 

Dopo, bisugne pensá di puartási cun sè une me. 
rindute, di tiráfár dai scansei dute une serie di anti- 
gais, ben platadis e destinadis de femine 'e mularie, di 
ciri i scarpons che, nancje a fälu apueste, no son mai 

tal stès puest là che tu ju vevis methz la volte prin. 

Simpri par podé sperà di cjatá alc di plui, ocór 
pensá a motorizást, e cussì, jù benzine, jù ueli, jù go- 
mis, balestris... 

Ben, se Dio úl, tu sés finalmentri partit! Tu rivis! 

Al semèe ch'e vebi di vigni la ploe, ma tà tu ti 
fidis dal to istint e tu tachis la salide. Infati il timp 
al ten sù fin che tu rivis te zone micologiche”, cul 
clr sglonf di ansie, di fadie ma ancje di speranze, anzi 
di certezze. A chest pont, strafont di sudér, tu ti ina 
cuarzis che no je dute t6 ché aghe che tu ds parmis, 
ma al è un messedot, une combinazion di sudór e di 
ploe: tu alzis il cjáf, smaraveát, e tu viodis che ché 
niulute, picinine e cujetute, `e je deventade colér di 
un ctl di cjalderie. Si capis: tant atent a cjald partiare, 
no tu ás fat cas che chel scár di cil nol jere dome 
parvie dai pins e dai pez, dai faus e dai laris che tu 
vevis di ogni bande. 

Coragjo! Tu ti fermis par fi une spente e par cja- 
pi un póc di flat. Tu tiris fir 1 spagnolez, ma chel 
biát pachet al è dut un zufocjo. Ancje se tu rivis adore 
a rimedeá a fuarze di blecs un spagnolet, nol è nie ce 
fa: la capele dai furminanz si distache colp par colp 
e tu restis cun chel tentatif di cjche te bocje, incocalit, 
cu la speranze che di lì a un péc tu varás la rivincite 
cun tun biel cagol di foncs. 

Intant il slavuac di ploe al è passat. Tu tachis a 
tirá sù il nds, come un cjan ch'al cir il jèur e tu pontis 

viars il to ort, il to zardin tant suspirát, che nissun co- 
gnos, platát, segret, dulà che nissun al è mai stat, do- 
me tu, che nol è segnát nancje tes cjartis dai militárs. 

Subit no tu lis viodis; ma, man a man che tu vås 
indenant, tu cjatis feradis dapardut: no feradis di jèurs 
o di cjavrüi, ma bielis feradis di cristians, plotons di 
lór, che ti an fat un repulisti gjenerál e che ti an las- 
sat nome qualchi fonc, miez mangját dai cais o des 
sgnechis, di få gómit dome a cjalälu. 

E culi tu còlis! No tu sås se ti ven voe di vai in 
chei pòs momenz di pis — sarès a di quant che no 
tu ses ocupát a sujáti o a dati sberlis par para vie i 
moscjz. Par consolati tu pensis alore che tu sés istès 
fortundt parceche missune lipare ti à becat; parceche 
chel sgnec dongje il voli, cjapát cun tun secjon di pez, 
al podeve jéssi piés; parceche, dopo dut, tu sés stat 
für par qualchi orute a gjoldi la nature, lontan dal 
devoi, a respiré al bon ajar di mont... 

Planc planc tu tornis a cjase, magari cun qualchi 
pinsir di vendete cuintri il Pusco che ti veve zurát che 
la lune "embolismatiche" si cjatave in tune congjun- 
zion favorèvule pal svilup dai “carpòforos”. Ma il colp 
final tu lu cjapis a misdi, bevint un tajut, quant che 
tu vegnis a savé che proprit il Pusco, prin di te, a bui- 
nore, al veve fat il pázin in chel puest, là che ti veve 


dit di lá. 
MARIO FALESC]N 

LETARE SUL MESTRI 


Se la scrivanie di pre Bepo no vès vude une breute di 
sprolungje, salacór nó no varessin vué dutis lis oparis che Lui 
nus à lassadis. Indula varessial vit di scrivilis? Si cjatavilu là 
biel sentát, e la scrivanie 'e jere come un plastic topografic 
cun cuelinis di cjartis e monz di libris, di orlois e di scjatulis 
di len. Là al jere dut il Friál: no dome parvie des cjartis e 
dai libris, ma ancje dai orlois e des scjatulis. Parcè che il 
Friál al è fat un póc ancje de ricognossinze di chei che, par 
vé imparát alc dal Mestri e séisi magari indotoráz, e an olüt 
mostrá il lór agrát justeapont cun qualchi orloi o qualchi 
scjatule lavorade pai spagnolez, che a viarzile si sint une 
musicute. L'idèe de scjatule le an vude in tanc': cu la musi- 
cute o senze, cul orloi o senze, ma dutis cui scanzeluz plens 
di spagnolez. E pre Bepo al fumave. Al si meteve là tra lis 
quatri e lis cinc dopodimisdi e al fumave, al lejeve, al scriveve, 
fin es dós di gnot o ancje plus tart. 

Su la sé scrivanie, al jere di dut: storie, art, siènziis, reli- 
gion, puisie... E savint cetant grandis ch'a jerin la só sienzie 
e la s6 competenze, al vignive di pensá che lui al jere un omp 
strassát pal Friül. Invezzit, lui al tirave un botonut di oton, 
la breute di sprolungje 'e vignive-fár e al scriveve dome di 
Fräi Al scriveve cun tune stilografiche: une grafie turchine, 
minude ma clare, fate di rispiet pai argomenz ch'a vignivin 
tratáz, pe lenghe ch'e vignive doprade e par chei ch'a varessin 
let. Une scriture plene di misure, ma sigure, plastiche, ch'e 
mostrave lis quistions di ogni bande e ch'e puartave lús par 
dut. No ‘nd’ è vignáz altris in Friül a scrivi ben tanche lui. 

Là, su la breute, ancje al disegnave lis gleseutis furlanis cul 
ingjustri di Chine, sujant ogni moment il penin Perry par 
che il segn al risultas perfet. Cun tune serietát e une pazienzie 
infinidis: ma ancje cun tune passion vere, ligrióse. 

Il Friál al à dôs qualitáz di int: chei che lu esältin e 
chei che lu dispresein. | à tocját a pre Bepo di jéssi la se- 
menze di une tiarze qualität, ch'e je ché ch'e covente e che, 
se mancjas di butá, nol mertarès plui di esisti: la plante fur- 
lane no varès plui creativitàt e, sul plan de culture, la nestre 
identitát umane ‘e podarès figurá dome come un subvalór, 
al ven a jéssi une cundizion d'inferioritát. Anzit, a' son ancje- 
mò tanc ch'a stimin che la furlanitàt e séi bielza stabilide 
come subvalér, e inalore e' an miór di confondisi te sdrume 
di int che no pant un so jéssi pitost di risultà segnáz d'infe- 
rioritàt. 

Ma cui ésal a tigni i furlans come une biade int? I ta- 
lianoz nó, cun dut che qualchidun al si visi ancjemö dal 
e Dime can ma no furlan s, ch'al è un mát di di nassát secui 
indaúr e ch'al à riferiment une vore gjeneric su la int de 
« tiare-ferme », scomenzant di Mestre; i talians nancje, stant 
che la usanze di meti sun qualchi spetacul la figure de mas- 
sarie furlane ‘e je deventade aroma: dome un stamp fruját e 
doprát cun ignoranze total, tant al è ver che la fantate, invez- 
zit di file fevelá un talian grivi e indadiát come lis nestris, 
la intonin simpri sul veneziani; i bassarái mancul ancjemò, 
parce che no an ideis o, se lis an, lis slùngin o lis slargjn o 
lis àlzin o lis sbissin secontri che ur conven; dai popui ch'a 
son di là dai cunfins, nol è il cas di discori. I furlans si tratin 
di biáz di bessói, in partenze, e se po qualchidun ur dà la 
prionte a’ son simpri colpe lór: un ch'al plate il so jéssi datir 

di une mascare, nol è un omp di caratar e al ven tratát come 
un pipinot. 

Si trate dal sigúr di un mál atavic, ch'al a la madresse 
in tun passát lontan di ueris e di miserie. La nestre int e 
an simpri vade pôre di jéssi e di fi: di jéssi, parvie che ai 
vons ur convignive di platási par salvási des tristèriis dai 
parons foresc; e di fd, parvie che un ch'al fis al si met in 
viste e alore nol pò plui platási. 


Al reste il fat che i maláz, par vivi, e an di mari. E quant 
si puèdial viodi che un al è uarit? Quan'ch'al Al séi e ch'al 


fas il vif, e no quan'ch'al fis il muart. 


Di chel che un al fås di origjnäl, si viót cetant ch'al val 
il so jéssi. Ma il jéssi dai vons nol à mai podüt madressi su 
lis fondis di une realtät soziál, fate di istituzions e di une 
dialetiche interne de comunitit, ch'e domande, par un prin- 
zipi di interes primari, la presinze di fuarzis culturáls, la lór 
valorizzazion e il perfezionament progressif des lérs ativitàz. 
E cussì, intant che in chés altris regjons da l'Italie e dal mont 
lis diviarsis comunitàz a' podevin ce plui ce mancul davualzi 
un jéssi creatif, il Fridl nol podeve nuje: senze di une sé 
economie e di une sé sozietát, al jere come une ruede di cjár 
senze dal cjár o, piés, metude sun tun cjär di nimis o di foresc'. 
Il so destin al jere, quan'che dut al lave ben, chel di zirá a vueit, 
senze nissune funziom. Lis cjantis dal popul, nassudis dal sinti 
istintif, a’ restavin, cun dute la lór malincunie, une espression 
ferme che no deventave une sostanzie gjenerative di svilups 
leteraris; e chei pòs ch'a dopravin il penal, mancjant une tra- 
dizion di scriture e une popolazion di letórs, a’ vevin dome 
une reson par scrivi: il caprizzi di un moment, siarvit sul 

moment cun tune culture linguistiche dal dut arbitrarie fate-sù 
tun moment juste par chel caprizzi. Une leterature sdavas- 
sone, di doprá par cjase come i muloz, une vore daspès dome 
par qualchi ridade in companie: l'esempli di finezze de Per- 
cude al è, tai secui passáz, un cds unic in tune regule disre- 


gulade. 


Ma une biele dì il mont al è gambidt: dopo secui di sudi- 
zion, al è rivát ancje pai furlans un timp di libertát. La situa- 
zion si presente dute diferente di ché dal passát, cun tune 
problematiche gnove e difizzile. 


Sul imprin, al pararès che aromai la vite dal Furlan no 
séi plui pussibile: parce che une volte une culture native e 
varès podüt davualzisi in tune realtát regjondl se no vés vude 
cuintri la presinze di istituzions surogativis forestis; ma vuedi, 
tun mont slargját e progredit, un svilup soziál de culture sun 
tun implant regjonál al sarès limitatif e cuintri di ogni inte- 
res. Al è gambidt soredut un rapuart: lis istituzions regjonáls 
no son plui lis fondis pal svilup cultural dal omp, ma al è 
l'omp che — in te ziviltát di masse dal nestri timp — al pò dá 
es istituzions į valórs preziós des individualitàz creativis. Si 
trate duncje di une diferenzie capitál ch'e ribalte une situazion: 
prime al jere l'omp ch'al faseve lis istituzions e chés, sul fast, 
a’ jerin comunicativis di umanität sul plan sozidl; vuè lis isti- 
tuzions l'omp lis cjate bielzà prontis e complenis di esperièn- 
ziis storichis, no plui comunicativis di umanitát ma di meca- 
niche. No son fatis plui pal omp ma pe sdrume; e te sdrume 
un nol cognos chel altri e no esist comunicative. 


La realtát umane di vué 'e je dramatiche: di une bande 
la sdrume ch'e pratint une vitalität mecaniche insedade te vite 

Meni: Gil Gil (Chenia) 1946. 








dal omp; e di ché altre bande l'omp cul so spirt creatif nasstit 
libar e deventát presonir di une funzionalitàt soziál che no 
pò séi libare e creative ma 'e scuèn séi pre e subordenade. 
Ma al va dit che ancje cheste funzionalitàt 'e je un risultát 
dal progres culturál e che no sin plui disfurtunáz dai nestris 


paris ch'a lavoravin sedis oris in dì impì di siet o vot come nó. 


Une grande disfurtune 'e je ché dal conformist ch'al re- 
gole la vite dal spirt su la dinamiche de sozietát: par lui, lis 
tecnichis inventadis e perfezionadis pes dibisugnis materedls de 
sozietát a’ son un spieli di cjalá ancje pes ativitáz dal spirt. 
E né 'o viodin vué, manifestadis a larc, l'industrializzazion de 
culture, la imposizion des modis, il marcjdt dai valérs fals. 
La scuviarte dai valérs vérs, sul plan des creazions artistichis 
e leteràriis, 'e spiete cumò al omp bessól, senze nissun jutori 
de sozietàt puartade a stabili in partenze qualunche valér datir 
di interes extraculturás. Lamp ver te sozietát di vué al mûr 
se nol rive a dopleá la só vite: il timp lu a bielzà, stant che 
il progres j permet di lavorá pocjs oris pe só esistenze fisiche; 
j covente une volontát morál par che il so spirt al vivi e al 
crei. 

Une volontát mordl 'e je in dute la vite e in dute l'opare 
dal nestri pre Bepo. 


Un metal indorát nol val squasi nuje in confront dal aur 
ver, e une vite vere 'e val plui dal aur di dut il mont. Indorá 
i furlans cun esaltazions retorichis al è cuintri de mordl, par- 
vie che si fas un calcul sun tune lôr cundizion di minoritàt 
che st va a mantigni; e cuintri de morál al è il dispreseá la lór 
qualitát umane che, se no son sepuliz tes indoraduris, 'e pò 
simpri rivi a testemoneä la reson di une vite. 

La tiarze strade furlane, che pre Bepo al è stát il prin 
a segnd, no je tal miez di chestis dés, ma 'e va in direzion 
contrarie. Lis esaltazions a' puèdin siarvi dome a indusi i puars 
bidz a tignisi in bon di chel ch'a son, invezzit di studiá il 
lór stát in rapuart cu lis cundizions gjeneráls; di ché altre 
bande, il dineási la furlanitát al compuarte un zedi par vi- 
lezze di spirt, un scjadiment dal jéssi origindl tal jéssi imi- 
tatif, une piardite di dignitàt umane. 

Quale, alore, la tiarze strade? Ché di contrasti la retori- 
che fate par jemplá cul so vueit un altri vueit; ché di stu- 
diási e di studiá il mont là che si vif par rivi a jemplá di so- 
stanzie culiurál duc 1 vueiz dal nestri jéssi; ché di parti di 
nó midiesims, cun responsabilitàt di omps vers, par rivi dal 
particular al universal; ché di no presumási di jéssi cui sa ce, 
ma ciri lis nestris pecjs prime des nestris vertüz; ché di lavorá 
cun ché serietát e ché pazienzie ch'al domande il vér amér. 

Sperin che la lezion dal Mestri ‘e zovi; sperin che la se- 
menze ‘e buti. Intant o podin visási di Lui par un fat une 
vore significatif: cu la só sienzie, il so savé ecletic, la só brau- 
re di scritór, al varès podút rivi là ch'al oleve für dal Friál. 
Ma vie dal Friäl, lassant di bande il siarvizi militàr e une 
punizion fassiste, lui al è lit dome par cognossi i valórs ori- 
gindi di ches altris e magari par confrontáju cun chei de ne- 
stre patrie. La só cjase ‘e je simpri restade cull par une reson 
di amor. 

E te sé cjase Pultin di Carnaval al clamave dongje i amis 
par une fiestute. Vico di Cec al oleve fá simpri lui la polente 
invezzit di lassále få es feminis che no jerin bravis tan che 
lui, vielt fornasir di Gjarmánie; Carli Mutinel al fevelave des 
ultimis scuviartis langobardis, chei de « Risultive » a’ contavin 

lis lórs nainis, Melie e jentrave simpri cun golosez e butiliis. 
E fotografiis — cetantis! —, statuis di len, gleseutis, lenghe, 
storie, art, Cividát, Glemone, paisuz, figuris di int, e une ligrie 
biele come une zornade clare. 

Al veve une taule dute plene dal savé di dut il Frifil e 
di dut il mont; ma, cun tune breute di sprolungje, ché taule 
e deventave vive di avigni, dai siei vôi zelesc', de só personalitàt 
furlane. Si visin di quan'ch'al rideve di gust come un frut. Al 
è ldt vie in tune stagjon di claretát, ai vot di Mai, ma nus a 
lassade par simpri la sé vite. 

Une vecje storie todescje. Un pari cjochele al mande il 
so frut a jemplà un bocál di bire. 

«E i béz? », j domande il frut. 

«Stòpit! Duc a’ son béins di fasi dá la bire pajant! Il 
biel al sta tal fasi dä la bire senze pajà >. 

Il canai, pòc persuadút, al va. Dopo un pòc al torne, 
pojant su la taule il bocál vueit. 

«E la bire? — al urle so pari. — Ce ajo di bevi cumò? ». 

c Duc’ a’ son bòins di bevi la bire quant che je! — j 
rispuint candidamentri il canai. — Il biel al sta tal bévile 
quant che no je! ». 


* 


L'esam al va mil, ma il student, muse rote, al fas fente 
di nuje. 

Il professor, invezzit di inrabidsi, al tache a mincjonälu. 
A un dit moment, viodint a passé un inservient, lu clame 
e j dis: « Ch'al puarti, par plasé, un braz di fen». 

E il student, pront: «E a mi, invezzit, che mi puarti une 
tazze di tè». 


Fé V. 

La gambiál 


La Dosche ’e jere scrufujade dongje il spolert, sul 
scagnut; Rico al pipave imbande, sul cjadreon, e al 
cjantuzzave sot vós tal fogolár scúr. 

«E imo al cjante! — `e diseve la Dosche; — e 
doman 'e scjät la gambiäl... ». 

«Ce atu dit? » j domande Rico. 

« Mi soi dit ce sintiment che tu 4s, che tu cjantis. 
Prée, vehl... ». 

«E sò ore ’o prei, si», dissàl lui. 

«E no ise ore, cheste, par te? ». 

«Par ce cont? ». 

« Satu o no satu che doman ’e scjat la gambiàl? ». 

« Sì ch’o sai ». 

«E no j pénsistu? ». 

«'O j ài ancje pensât». 

«E inalore? ». 

Rico al gjavà la pipe di bocje e j domanda ‘e 
Dosche: « Pustu pajale? ». 

«Ma cun quai, bambinat! » dissè jè. 

« Viostu mo, femine. Doman ’e scjàt la gambiàl 
e no tu püs pajale ». 

«... no podìn pajale! ». 

e ... no podin pajále. Jo ’o j ài fat un pinsîr ancjmó 

prin di te, uê a buinore. "Oscul, che doman `e scjat 
la gambiál — ’o ài pensât — e ca un solt no si alu, 
e nissun ti ’ndi impreste. E se un solt no si alu e nis- 
sun ti 'ndi impreste, la gambiál no si pajle”!». 

La Dosche lu cjalave imbambinide e ’e taseve. 


«Cussì — al lè indenant Rico — al è inutil il 
tornà a pensàj sore e tudási. 'E scjàt; no son bèz; 
no si 'm' cjate. Si lasse ch'e scjadi. Se ben ben tu 
passis dute la gnot tun sgrufúi e cul cjaf tal pugn a 
pensáj, no tu rigjavis un craizar; e instes se tu passis 
dute la gnot a preà no tu quistis un solt, che il Si- 
gnòr sépi Diu sa 'nd'à vonde des sòs! E alore cjante 
ancje tù veh, femine; e scjao! ». 


M. 

JL cjavez 


La muiniute 'e veve stentát a cjapà sium in ché sere: si 
sintive strache e gnarvose di une zornade cussì plene di lavòr 
e di emozions. Prime la prove gjenerál de comedie, po il sa- 
lòt al vèscul e 'es Autoritáz, cu la Madre mai contente, po- 
dopo la messe grande e la prucission, e, tal ultin, la rapresen- 
tazion denant di tante int, ancje foreste. 

Lis racomandazions a’ vevin zovát pòc a chei demonis 
di fruz: a’ jerin distraz, a’ riduzzavin sot coz, si sburtavin 
e si pocavin come s’a fossin stàz in plazze, si fermavin a cirî 
là ch'a jerin i lôr gjenitòrs, lis lôr cognossinzis. 

Il Vèscul e lis Autoritàz a’ vevin batudis lis mans, ma 
jè, biade muinie, 'e sudave frèt e 'e sarès lade sot tiare di 
vergogne. 

A cene lis consúrs a’ vevin cirút di consolále, ma jé no 
podeve gloti la mignestre: ’e jere cussì avilide che la supe- 
riore 'e crodè ben di mandále a polsà prin dal timp. 

Ogni sere, te sò cjamarute, si indurmidive sintint a 
cjantà il rusignül tes cisis di saüt flurit lajú tal riulat plen 
di sterps; ma in ché gnot il zornà di chè besteute no j jere 
jentrát ta l'anime; invezzit la disturbave, e in chel vuèit ch'e 
sintive dentri-vie, ché vosute "e rimbombave come dent une 
galarie, fasinle scjassà da cjaf a pis. 

Si jere remenade no sai cetant timp tal jet, po il sium 
j jere vignút squasi a colp. Ma al jere cussì lizér che a ogni 
cric 'e tornave a sveási. 

Quant che po `e sinti a fermási, propit li sot il so bal. 
con, un motòr, no a vit plui padin. Si jere metude in scolte, 
senze viarzi i voi; e j à parüt di sinti a cisicá. Jerino forsi 
tornàz i laris? Nol jere passát un an che a lòr, biadis muiniis, 
ur vevin puartadis vie dutis lis gjalinis. Un sgrisulon la fis 
tremà dute. Si met in senton sul jet, insegnansi. 

La cjamarute nude e crude come une preson "e lave inlu- 
minansi planchin planchin di une lüs làmie ch'e jentrave dal 
balconut di daür ch'al dave sul ort de «cjase». 'E jere la 
lune che si jere jevade parsore de culine, vignint a stampà 
su la tendine il disen de fereade: tantis crosutis e tanc' cer- 
cluz lizerins, come metüz-jü di une ponte di lapis. 

'E stave lì in senton, plene di pore, tignint il flat, quant 
ch'e sint come a sgarbetà e a cisicá. Cheste volte la muinie, 
fasinsi un altri segno di cròs, 'e cjape-sù dut il coragjo e in 
ponte di pis e va a cjalä sul barcon de strade, là ch'a jerin 
i scúrs metúz in cop. 

Te stradele dal simitieri, ancjemò ta l'ombrene parvie che 
il lusòr de lune nol jere rivàt imò fin ali, ti viòt un camion- 
zin, e, dongje, un omp impins de bande daúr. Jerial un lari 
o un viandant? Ma no... ma nò...! Ce suzzédial? 

Va e no va che 'e muinie no j scjampi un urlo, e lis gjam- 
bis no volevin tignile-sù e si PS come vencs. S'insumià- 
vie opúr vèvie il diliri? 

Discolze come che jere `e coré a clamà la superiore: 
« Madre madre... >, 'e berlá, e cussi disint 'e bateve su la 
puarte cu la man che j tremave: « Madre madre, e’ an robat 
un muart! Hanno rubato un morto! 'O ai viodút a cjaria la 
casse! Ho visto a caricare la bara, e poidopo sono fuggiti!... > 

Dutis lis muiniis a’ jevàrin e si ingrumárin a viodi ce 

ch'al suzzedeve. Tal miez di lôr, dutis vistudis a neri, jé, 
in cjamese di gnot, sentade sul sofà, tal tinel, 'e semeave une 
colombe spauride. 

e Nó che no mi soi insumiade — ’e diseve — o ai vio 
dòt cui miei vôi.. un muart... une casse di muart... le an 
cjariade sul camionzin e a’ son partiz di buride. Che mi crodi, 
madre, che no mi soi insumiade... ». 

Quant ch'al è rivat il miedi in te cjamare, cu la supe- 
riore, la muiniute “e sinti il sanc a daj-sù tal cjäf. 'E sarès 
lade sot tiare pluitost di fasi viodi cussì. Nissun la veve mai 
viodude in chei staz. "E siarà i voi e, tirade la scufe blancje 
fin su la ponte dal nås e la plete fin sot de barbe, 'e restà 
alì ferme come muarte. 

La superiore si jere metude da pît dal jet e il miedi si 
jere sentàt imbande, cidin. 

«Chi al è il dotór... il miedi. Ch’e viarzi, mo, i vói e 
ch'e conti ce che à viodüt... », j disè la superiore. 

Senze viarzi i voi la muiniute, cun tun fil di vós, 'e 
contà la storie di ché gnot tremende. 

Il miedi la scoltá pazient e quant che ché puarete 'e fini, 
senze nancje palpà) il pols si alzà e al jessè. 

«Sidr dotòr, ce disial? Lis consúrs e” an pore che séi 
svanide... >. 

« Madre, ch’e stéi cujete. Fra qualchi di j darai la rispue- 
ste. Paraltri 'o pués dij che la muinie no je svanide >. 

Il spavent de muinie al veve metút tes mans dal miedi 
un cjavez che lis Autoritàz a’ cirivin di un piez: il cjavez 
di une cjadene di laris ch'a robavin tai simitieris. 


P. M. 

JL cicin 


Rico al rivave a cjase e la Dosche ’e jesseve par 
là a rosari. 

«Jo 'o rivi e tú tu partissis, e `e je ore di cene», 
dissàl Rico. 

La Dosche j rispuindè: «Se tu fossis tornat a 
cjase prin, invezzit di stà a bati il fant ta Postarie, tu 
varessis podùt cjatà pront e cenà; cussì invezzi tu 
spietis e tu cenarás quant ch'o torni ». 

«E i frutaz dulà sónin? ». 

« Atòr ancje chei, ch'a train daúr lòr pari. Cussì 
a’ spietaran ancje lór, che jo no salti il rosari ». 

'E jere fieste. Al sunave il campanel di rosari. La 
Dosche ’e jessè e Rico si sentà imbande de puarte, 
difúr, su la bancje. « Al úl dî ch'o spietarai veh, alore >. 
dissàl. E al cjariave la pipe. 

La Dosche s'inviè, ma dopo qualchi pas simpen- 
sà che forsi `e faseve mal a trata chel puar omp in 
ché forme. Si volta e j disè: «La polente `e je cjalde 
e il cicin al è cjalt ancje chel, te pagjele. Se t'ùs man- 
gja, mangje. Ancje la taule ’e je pronte ». 

«Oh, mo! », dissàl Rico; e al jentrà. 

Finît rosari, la Dosche s'intardave sul puarton dal 

curtil a baba cu la Nene, ch'a vevin simpri alc ce 
disi e che dopo miez’ore di fevelá fis fis si lassavin 
cu la impromesse: « Ti contarai... >. 


A’ jéssin-für Sgrot, Pisto e Gogo, tre dai cinc fis 
de Dosche, e a’ domàndin ce ch'al è di mangji. 

« Vàit, ch’o ven», diss? jé. 

Lòr a’ van e un póc dopo jé `e jentre. 

Rico al pipave sentát su la cjadreute dongje il 
spolert, cul cjapiel sul cjaf come simpri. (« Senze bra- 
gons, magari, ma mai senze cjapiel sul cjaf...», e 
diseve la Dosche). 


La Dosche 'e distapone la polente sul taulir tal 
miez de taule, che j veve metüt parsore un tavauz, 
e e va tal armár a cjoli la pagjele di tiare dal cicin. 
La cjól e 'e sint che no pese. 'E alze la covertórie e 
nol é nie dentri. 

«Po Rico — j dis a Rico — e il cicin? ». 

«Jo ’o ài mangját », j dis lui. 

« E lis purizions dai frutaz? ». 

« Ce sáo jo des purizions dai frutaz! ». 

«Ma cemút — j dis jè — no atu cjolt chi dentri, 
tù, il to? ». 

«E dulà pol». 

«E chel altri? ». 

«Ce altri? Jo 'o ai mangját chel ali! ». 

«Ma no satu che chi al jere par duc’? ». 
E lui: «’Orpo, femine, ’o disevi jo, veh, ce tant 
cicin che tu mi vevis metüt-vie par usgnot!...». 


Sgrot, Pisto, Gogo e la Dosche, in ché sere, e’ An 
scugnút contentási di uns doi bars di polente e di une 
scae di formadi. 


M. 

Utubar 

SIARADE 


Profum 

di trape; 
sturnéi 

sui cops; 
fogolárs 
sglonfs 

di furlanìe. 








u EAU: B AR 


Il prin di utubar si viarzaran lis scuelis. Dut re- 
golár: "messaggi", circolárs, elencos di vacanzis; a 
mancjaran cagneris: libris, professórs, aulas. 


Ancje il guviár e il parlament si metaran a vore 
senze dúl. Prime, si capis, a’ spietaran che lis cumis- 
sions d preséntin i risultáz des rizercjs, des statistichis, 
dai censimenz. 


Intant l'Italie intèrie e reclamarà riformis in ogni 
setór: te aministrazion, te scuele, te agricolture, te sa- 
nitàt, te previdenze, tes tassis, te difese; anzit nò: te 
difese nuje: guai ch'a dezzidessin di difindinus di plui 
di cussì, nus metarèssin-sù servitáz militàrs ancje tal 
bagno. Sperìn invezzi che la difese *e resti come ch'e 
je. Di! ueli che nus làssin vivi in pis almancul in timp 


di pás! 


Il guviár, denant des montagnis di domandis gno- 
vis e vecjs, ingrumadis di tanc’ agn indaür, al dezzi- 
darà a l'unanimitát di destini la legislature in cors 
a stabili un rigor6s òrdin di prioritát des riformis di 
fronti. E par no piardi timp al nomenarà subit lis cu- 
missions ch'a varan di studiá il problema de urgjenze, 
e di riferî al parlament "entro e non oltre” sis més. 

Il Friäl, tal soreli di utubar, al sarà un zardin; 
i láris, 1 fajárs, noglárs, i pói: d'àur; i boscs cjalz di 
colórs; lis cretis lusintis e sgriadis di néf; i cjamps 
fofs di tiare arade: un mont antic e simpri gnáf che 
nissune cumission no podarà ruvind. 


R. P. 








'O 'm' vevin Un, e nus è ståt cjolèt. 
Cumò che no lu vin 'o ’ndi vin siet! 

Sant Remi 

Fieste dai Agnui Custodis 

Sante Taresie dal Bambin Jesù 
Sant Franzesc di Assisi - Fieste civil 
VIGJESIME DOPO PENTECOSTIS 


Sant Brunon 

Madone dal Rosari 

Sante Brigjde 

Sant Abram Patriàrcie 

Sant Denél 

Matermitét de Madone 

VIGJESIMEPRIME DOPO PENTECOSTIS 


Sant Eduart Re d’Inghiltere 

Sant Calist 

Sante Taresie di Avile 

Sante Edvigje 

Sante Margarite Marie Alacoque 

Sant Luche Apuéstul e Vanzelist 
VIGJESIMESECONDE DOPO PENTECOSTIS 


Sante Irene 

Sante Ursule 

Sant Donát 

Sant Severin 

Sant Rafael Arcàgnul 

Sant Crispin 

VIGJESIMETIARZE DOPO PENTECOSTIS 


Sant Elesban de Abissinic 
Sanz Simon e Tadeo 

Sante Ermelinde 

Beade Benvignude di Cividit 
Sant Quintin 

Messe a dtraotia 


Utubars dal '19, dal "20, dal "21. Un frèt! Uè i zovins a’ 
disin, co si ur discòr dai frèz di chei agn, ch'o ju sintivin 
parvie... dai capoz che no vevin; ma a' fàlin. Siben che, a di 
il vèr, in chei agn a Biliris a' jerin a vé il capot juste Gjralt 
e Meni Ferigo, Condo, Gusto di Nart, barbe Norio, barbe Gri- 
spi, barbe Varisto e qualchi altri, ven a staj i bolpaz, i peconz 
dal pais, chest nol cjól che di frèt an fos plui di uè. Nol 
lampave, in chei agn, in utubar, ni nol tonave, ni nol brusa- 
tave come ch'al lampe, ch'al tone e ch'al brusate cumò. Al 
neveave, se mai. Siguramentri al glazzave, adulà che cumò si 
e no une lacjute di néf tòr Nadal, e la glazze a San Blas. 

Duncje, frèt; e tocjave là a messe ogni di 'es cinc e mieze 
a buinore, für che di fieste che si lave a ché grande des dis. 

Jo o durmivi cun gno fradi Panze tun jeton di sfucaz, 
tune stànzie là ch'al ploveve des frisis dal sofit di breis il pa- 
tus ch'a jevavin-sù lis surîs tes lér scanis sul cjast. Tal là sot 
si cricave di frét, senze plùzzare, che la plùzzare 'e jere pe 
none e pes agnis, e a nó, parie, nus davin apene une sopres- 
sade sot-vie, sui linzúi di cjanàipe. Ma dopo, ingropansi tant 
che uarbitis, duc’ sot, e a fuarze di sossedási l'un l'aitri, si 
scjaldavisi in forme che tal doman a buinore, quant che ri- 
vave la none a sveánus, al jere veramentri un martueri chel di 
lassá la cove par jéssi-für in chel crüt e cun tante sium imè 
intór. 


E vignive la none a sveánus: « Sò, fruz, ch'al da il bot... >. 

Po a rivavin lis agnis a dinus, plui parentòriis de none: «Sù 
svelz, ch'al dà il bot, sflacjonaz! ». E invezzi il bot nol dave 
imò nò, tant al è vêr ch'al sunave co ’o jerin za abas a lavási. 

Si lavavin tal camarin, che nol viodeve nissun, te aghe 
frede: i vòi e nujaltri; e po vie, tun scúr limbo, tun zito che 
nancje i gjai no cjantavin, tun frét ch’al jentrave pardut a 
imbramiti. 

E po in glesie a imbramisi di plui, a reson che là dentri 
tocjave stà férs. No 'erin stüis in glesie in chei agn come ué, 
che si sta miór in glesie che no tal fogolár. A buinore, d’un- 
viar, tocjave rompi la glazze te pile de aghe sante par rivà 
adore a insegnási; e la volte ch'al capitave di là a siarvî messe, 
cui zenói núz sui scjalins dal altar ch’a jerin di màrmul, senze 
un sbréndul sot-vie, si murive! 

Par furtune il turno di là a siarvî messe al capitave da 
rar, che di zagos a 'nd' ere diviars, se no jo, uê, no sarès chi 
a contàle. La volte che no jerin di turno no jerin obleáz a lå 
in coro; cussì si imbusavin dapît, jú pe glesie, tal scúr, vie di 
duc’, là che no jerin cjandelis, che di cjandelis a 'nd’ ere juste 
uns doi pars sul altar, un tocut sui balùstris e une devant dal 
muini, di Meni 'Aroni, in tun banc lassù insomp. 

Meni 'Aroni! Un spetàcul! Pizzul, ma tont; sessant'agn; 
tre spelocs sun tun cjàf une angùrie; losc; sdrupiat; vedran. 
Al faseve il muini di agnorums e al viveve de incàriche. No 
par chel che j butave: al viveve de incàriche parvie che, cun 
ché, lu viodevin la int, si visavin ch'al jere in chest mont 
ancje lui, che se no, là ch'al stave, tal bore Abas, no si sarès 
visát di lui nancje Diu! E soredut parvie che si visavin di lui 
lis « paronis », ch'al veve un débul straordenari par lôr. 

Quant ch'al jere sù in coro a viesti o a disviesti pre Scjè- 

fin; o a rispuindij a funzion, di rimpet; o a là atér cu lis 
borsis — ché rosse e ché nere — spacanlis in forme che lis 
palanchis ch'a vevin dentri nol jere rar ch’a saltàssin-fàr par 
parsore, al jere la contentezze e la glorie in figure. E al veve 
une vós ch’a tremavin i veris e 'e trindulave la clocje quant 
ch'al cjantave. 

In chés messis di utubar al stave tal prin banc jù pe glesie, 
imbande des feminis, cu la cjandele impiade sul banc. « Par 
podé lei », al diseve, ma invezzi par podé séi viodút des paro- 
nis, che lei nol saveve, ancje s'al lave atór saldo cun qualchi 
libri di devozion te sachete e se in glesie a "n' veve simpri un 
in man. 

Al tignive-sù il rosari, tacanlu subit che pre Scjèfin al 
finive di alzá, senze piardi un secont di minút. Al sbotave cun 
tun «Deus in adiutorium meum intende » ch'al revocave pe 
glesie tant che un ton su pes monz, e che me — ch'o durmivi 
ingrumát su la breute dal banc par inzenoglási, dapit — mi 
sveave di colp. 

A] diseve lis avemariis cun vós francje e sigure, ma, come 
numar, a voli, che coronis no 'n' veve e nol oleve doprilis. 
Par un come lui, al diseve, ch'al veve tignúz-sú un milion di 
rosaris, no covèntin coronis! E intant al falave. E al sunave 
la campanele — la volte che ur tocjave a chei altris di scomen- 
zà il «Gloria», par che apont lu tacassin dopo la serie des 
avemariis — come a cás, parimentri falant. E Di’ uardi a dij 
alc! Une di che la puare Franzescje lu veve invidát a stà 
atent: «E alore va indenant tò!» j veve dit fuart, ch'al veve 
sintüt ancje il predi. E in ché di nol veve plui viarte bocje, 
cun dut che ancje il predi j vés dit dal altár, voltansi e lassant 
a miez lis sós robis de messe: « Sù mo sù, no stin a séi fruz! ». 

Il rosari al finive, e subite il plevan al tacave a lei il prin- 
zipi dal vanzeli di Zuan. Dut calculàt! Ma, prin, Meni al diseve 
la prejere dal < Beato Giuseppe », fasint fente di lèile sul libri 
ch'al tignive alt devant, cun dôs mans, là che invezzi i siei 
vòi mál in sest a’ smicjavin lis puemis. 

«A voi o beato Giuseppe — al diseve — stretti dalla tri- 
bulazione ricorriamo e fiduciosi invochiamo il vostro patronci- 
nio (1) e dopo quelio della vostra santissima sposa... >, e vie vie, 
simpri franc. Viars la fin de prejere al tornave-sù il « patron- 
cinio », cul rest. « Stendete ognora — al diseve — sopra cia- 
scuno di noi il vostro patroncinio, acciocchè il vostro esempio 
e mèrce (!) il vostro soccorso possiamo virtuosamente vivere, 
piamente morire e conseguire l'eterna beatitudine in cielo e 
così sia». Al siarave alt il libri che nol veve mai let, al dave 
une gran” soflade 'e cjandele tant ch'al vès vòt di studà un pi- 
gnarül, e po vie in sacristie cloteant, a disviesti pre Scjefin. 


Jo e Panze 'o jessevin di glesie, e 'o spietavin la none 
ch’e jesseve de puarte pizzule. 


A’ passavin pastrade lis filanderis e chei ch'a lavin a puar- 
tà il lat. Al sclarive. Il soreli si praparave a jèssi daúr Cuje. 
Al tirave un garbin, di Cjampeon, di tajá lis orelis. 'O riva- 
vin a cjase. 

In cjase, tal fogolár cjalt, 'o cjatavin "ne scudiele di lat 
e une lastre di polente rustide. 

La none nus domandave: « No séso contenz, mo, cumò, 
di vé stàt a messe come brîs fruz? ». 

« Sì, ma al orès che la messe no fos cussì adore, che no 
si duár vonde e al è frét ». 


«Il frèt — nus diseve — baste olé no sintîlu, e nol è; 

e pal durmi us ài za dit tropis oris ch'a bástin; e vualtris, cun 
chés ch'o durmîs, 'o 'n' vés vonde e ancje masse ». 

Mé none, in riuart al cetant ch'al mertave durmît, 'e veve 
un so metro ch'al jere chest chi: 


Un'ore al duár il lari, 
dós il marinár, 

tre il viandant, 

quatri il marcjedant, 
cinc il student, 

sis ogni agjent, 

siet ogni corpo, 


vot ogni Pa 


Par rivà adore a savé ce ch'al vignive daür di chel «p» 
'o vevin fat vitis. «Baste cho savèdis ch'a ‘nd’ è vonde di 
siet par "ogni corpo" e nujaltri — nus rispuindeve — che ce 
ch'al ven dopo si lu dis nome parceche al va ben di di ». 

Nus à pandüt la agne Lalie ce ch'al vignive dopo, ch'e 
jere la plui sclete e francje di bocje: « Us dis jo ce ch'al ven: 
"Siet ogni corpo, vot ogni ... porco"! ». 

«Ce sintiment che tu 4s tà!» j veve dite la none! 


M. 

Lis as di Min 


No ‘ndi jere tanc’, te zone, ch’a tignivin 4s, ma, 
di chei pos, Min al jere il plui babio. 

Di bòz a `n’ veve un grum e di mil a ’n’ faseve 
a segloz e, cun ché, béz che nissun nol saveve tros. 
Ma ur stave daür a lis as, lui, ch'al úl daj di vóre e fà 
fature par vé un costrut di lér, e dome so fi Gusto j 
dave une man, ch'al veve — par dî la veretàt — chel 
tant di snait ch’al covente intór dai bóz. 

Ché di Min ’e jere propit mil di qualitàt e garan- 
tide, par vie ch’al jere bon di puartà lis 4s fintremai 
tai boscs di acàzziis, o tai praz di grignò, o sui cuéi 
cuviarz di cjastenárs, par podé gjavále savor par savor 
e mantignî il client ch'al pratindeve di jéssi conten- 
tàt. E purgade, simpri, la vendeve in vasuz cun tante 
di etichete par garanti i savórs. Cussi, Min, si veve 
fat un bon non par duc’ i paîs de zone e al veve une 
vore di zir. 

Par chest al stave simpri a l'erte di no piardi mai 
chés as che, quanch’a vevin ché di fò un'altre famée, 
a’ bandonavin il bòz par làj daùr a une gnove regjne. 
J varès dulît come a piardi un afàr. Min al jere da 
l'indèe che ogni gnove famée des as ch'al tirave sù lui 
'e veve di jéssi fate in qualchi bòz dai siei e no a cja- 

daldiaul lontan di lì. Al jere di just che j partignis a 
lui di gjoldi l'aument dal capital. 

Ma une dì squasi che j tocjà di piàrdilu. Infati 
al capità che, in ché dì, dopo gustàt, un biel scjap di 
as al svolà-für di un bòz, intant che Min al jere a 
polsa. S’al vés dome scrupulat di ce che si immaniave 
in ta chel bòz, Min, in ché dì. nol sarès lòt a polsá dal 
sigúr. Dal rest, induviná lis intenzions des ás, nol à 
di séi tant fazzil, nancje a vélis tant a pratiche come 
che lis veve Min. 

Di fate che so fi Gusto, ch’al torzeonave lénti, al 
lampa il scjap in svol e, cul cjaf adalt, j lè daùr fin- 
tremai che lu viodè a imbusasi tal zòndar di un moràr 
de braide. Alore, svelt, al lè a clamà so pari: « Anin 
ju, pai, che si è dividút un bòz ». 

Min al petà un salt jù dal jet e jù di corse pes 
scjalis cui scarpez tai pîs e lis braghessis in man. 

«Indulà sono ladis a pojási? » al domandà a Gu- 
sto che j trotave daúr. 

«In tun moràr de braide ». 

« Svelt! Cjape-sù une sésule e un falzet!» j or- 
denà, intant che lui al coreve a sai un bòz di chei 
vueiz. 

E in tun amen a’ förin eaten dal moràr: il pari. 
cul bòz parecjat a colp cun tun celet di mil di riclam; 
e il fi, cun tune sésule ch’al zinghinave sun tun falzet 
senze mani. 

« Bat! Bat, Gusto, ch’e an di distacási di li. E 

an di vigni a falis chi lis gnozzis, se nó lis brusi li 
ch'a son! Va’ sot il morár e ven a planc a planc par 
Ca... >. 

E Gusto, zic-zic, zac-zac, sù e ju, dal morár al bóz, 
par che lis âs j vignissin daür. Ma lis ás, par tant che 
il frutat j 'e dès di cúr, no vignivin für dal zòndar. 
Min al lave in bestie. Se nol fos stàt cunvint di ruvinà 
dut e di tiràses dutis intòr di sè, che lu varessin in- 
canit di becadis, lis varès tiradis für cu lis mans o sfra- 
cajadis di rabie. 

« Bat! Bat, Gusto! ». 

Il frutat j `e dave ce ch'al podeve, ma nuje di fa: 
lis ás no intindevin di movisi dal zóndar. Ma nancje 
Min nol intindeve di rindisi e al tignive sot il bóz co- 
me une uate. Cjaviestris lor, ma cjaviestri ancje lui! 

«Bat, tú! Bat! — j zigà a so fi — e dis daúr di 
me: la cere ai sanz! la cere ai sanz!, ch’al sara ben 
un moscjo di sant interessát, e lis fasara distacá di chel 
zòndar malandret. Bat, Gusto. Bat! ». 

E cussì, pari e fi, par un piez, a cjolsi la volte 
l'un cun Valtri, come tes latàniis: «La cere ai sanz! 
la cere ai sanz!» e, zic-zic, zac-zac, la solfe de sésule 
sul falzet a compagnaju tal daj e radàj dal morár 
al bóz. 

Si, al pareve che chel minuet ali alc al ves di 
zova. Difati, une af cumó e une di bot, a’ svolárin dal 
zondar fin al boz. Ma no ur someave masse di fer- 
masi. A’ cerzavin la mil e dopo a’ tornavin a svolà 

vie. E Min a pena. E al pena tant che si dezzidè a 
compromètisi par vé sodisfazion di lôr. A cost di piar- 
di dut il so, ch’e jere oramai doventade une disfide 
tra lui e il scjap ribel, al gambia regjstro: « Dis: la 
mîl al non di Diu, alore! — j berlà a Gusto. — La 
mîl al non di Diu, che si movaran ancje i sanz par 
vé la cerel... ». 

E Gusto a dáje cul zic-zic, zac-zac e la gnove gja- 
culatórie: « La mil al non di Diu! La míl al non di 
Diul... ». 

Cheste sì ch’e zova pardabon. Lis ás si dezzidèrin 
a svolà tal bòz come clamadis de vòs di un paron. E 
Min a berghelá ce ch’al podeve di paure ch'a gambias- 
sin indèe: «La mil al non di Diu!... ». 

A Gusto, che si veve scanát la só part, quanch'al 
viodè che il plui al jere fat, j vigni un scrúpul: « Bon, 
bon, pai! Va ben la cere ai sanz e la mil al non di 
Diu, ma a nó ce nus restial? ». 

« Eh, eh! — al riduzzà di furbacjot il pari. — Las- 
se ch'a vadin dentri tu, fi...! ». 

E dentri a’ lèrin, dutis, e Min al quista une gnove 
famée di as di meti a pro: a pro dome par sé, come 
ch al slengonà qualchidun. 

Par dî la veretàt, duc’ si vignì a savé che, di chel 
boz. Min al gjavà cere e mil a pesenai, ma nissun — 
e chest magari al displäs — ce tante di ché cere `e fo 
dade ai sanz e ce tante di ché mîl al non di Diu. 


A. N. 


170 





TRovembatr 





Vecais 


«Gusto, chel frut al tornarà a cjase, de Svuìzzare là ch’al 
è a vore, pe Sense, cul automobil; cussì o pensi ch'al sarès ben 
tirâj-sù un garás dapît dal curtil >. 

« Ti prei, femine, no stà a métiti tal cjáf un pinsîr di ché 
sorte >. 

«Ma al rivarà cul automobi! resint e nol savará dulà mè- 
tilu a sotet! ». 

e Lassin stà lis robis come ch’a sen... >. 

E il frut, la vilie de Sense, al cápite a cjase. 

«Oh benedet il gno frut! Cemüt statu? Cun ce sestu vi- 
gnüt? >. 

e Cul treno». 

« Viostu mo, tú! E cumó dulà lu metíno a sotet? ». 


* 


Un mestri di Pordenon si cjatave in automobil jù pa l'Ita- 
lie, e lu ferme la « stradál ». 

Il pulizai, dopo di véj controlát il libret di circulazion, la 
patente e lis lás, al cjale la targhe dal automobil e j domande 
smaravedt: « PN, ce zitàt tse PN? ». 

« Pordenon ». 

«E indulà si cjàtial Pordenon? ». 

«In provincie di Udin ». 

NUOVE) MB "A"R 


Un moment di polse. I furlans si fermaran, in 
chestis zornadis, a ricuardá e a saludá i lór muarz 
a cjase o pal mont: gjenerazions di viei frujáz a la 
vorá e a scombati; e i vis e 1 muarz si tornaran a 
cjatá e a fevelá, e lis fameis dai vons a’ tornaran a 
dási-dongje tune clime e tune dimension ch'e trava- 
ne il timp e ch'e va di là de vite di ogni dì. 

Chest an ancje 1 muarz in uere @ vignaran ri- 
cuarddz di ctr, cui vérs e tradizionái sintimenz 
umans, che anzit l'on. Pacifico al proponarà un "ag- 
giornamento” de terminologie patreotiche: nuje plui 
"caduti", ma copáz in uere; nuje plui "sacri confini”, 
parceche "sacro" al è nome chel ch'al è passát pes mans 
di Diu, e 1 cunfins no son passáz pes Sós mans: se 
ju ves plantiz Lui nissun ju varès plui moz; invezzi 
si à viodát che i "sacri confini” a’ son tiracjs che si 
spòstin ogn’altre di; nuje plui normis transitóriis, o 
ecezions, o interpretazione sui comandamenz: “no 
copá” al deventarà un comandament intir e clár co- 
me "no blestemá”, come "no robi”... 

Ma Pon. Pacjfico nol podarà fini il so discors 
parcech'al vignarà sivilát e obleát a tasé dai impresaris 
dal patreotisim. Al rivarà juste a proponi la convoca- 
zion di un "concilio" civil par scová-vie dute la reto- 

riche. Ma cuissà quant che la cùrie patreotiche e sarà 
obleade a permètilu. 

I "coltivatori diretti” a’ fasaran la fieste dal rin- 
graziament e d' cjantaran, come ch'e an simpri fat, 
un "Te Deum". Ma cumo la fieste e sarà organizzade 
e cjapade in man dai sindacalisc’ de ” Coltivatori” ch'a 
laran a predicjä in ogni país e a’ fasaran passé il so- 
reli, la ploe, la buine ricolte come conquistis dal sin- 
dacát, e la tampieste come un cjastic di Diu par col- 
pe di chei che no an pajat la tèssare. 


Timp biel; cjastinis pocjs e cjaris. 


R. P. 

FIESTE DAI SANZ 
VIGJESIMEQUARTE DOPO PENTECOSTIS 


Sante Ide 

Sant Carli Boromeo - Fieste nazionál 

Sant Zacarie 

Sant Lenart 

Sant Ernest 

Sant Sinforian 

VIGIESIMEQUINTE DOPO PENTECOSTIS 


Sant Tiberi 

Sant Martin 

Sant Renato 

Sant Diego 

Sant Josafat 

Sant Albert il Grant 

VIGJESIMESESTE DOPO PENTECOSTIS 


Sant Grivór dai meràcui 

Sant Fredian 

Sante Lisabete Regine de Ongiarie 
Sant Colomban 

Madone de Salús 


Sante Silie 

VIGJESIMESETIME DOPO PENTECOSTIS 
Sante Flore 

Sante Catarine 

Sant Corado 


Sant Valerian di Aquilée 
Sant Papinian 

Sant Saturnin 

PRIME DI AVENT 

Moriuti 


Sentàz su la machigne come tune poltrone, doi coparis a’ 
visitàrin dutis lis frascjs e dutis lis ostarìis di Tresèsin, dal 
Rojál, di Seorgnan e di Nimis. 

Lant a cjase si fermàrin denant dal simitieri. A’ jentràrin 
cul cjapiel in man. Un dai doi si pojà 'tór di une lápide, e 
jè lagrimis sore lagrimis e deprafundis! 

Chel altri j lè dongje e j disè: « Copari, la tó puare fe- 
mine no je chi, ma lajù... ». 

« Poben, o chì o là, baste che no séi a cjase! ». 


ak 


La Costituzion taliane e stabilis la paritàt dai "sessi". 
E alore, cemát la metino cun chés scritis che si làin in 
tai cessos: « Uomini L. 50, donne L. 100 »? 


SZ 


Tal museo paleocristian di Aquilèe si pae par jentrà. 

Ma i aquilejés cristians, no sono i nestri vons? 

Inalore al è come se su la puarte di puar gno nono al 
fos scrit: « Jentrade pai nevóz: 100 francs ». 


he VS 

Cussì mi à contàt gno fî miedi. 

Tai paludans, une campagne lontan dal paîs, une 
volte dute un pustot di fossái plens di aghe, di ven- 
cjars e di palùz, ma cumò mitude a bon dal lavòr e 
des machinis, 'e vif une fameone di agricoltórs come 
cu va, duc’ impastaz di tiare e di soreli, contenz de 
lór cjase scrufuiade sot la scarpade dal flum, e di chel 
tant che lis anadis ur dà. Capo-famée al è Toni il ros, 
cussì lu innoménin parcè ch’al è propit ros di pél, e 
j plas plui il vin ros che no il blanc, e massime in 
timp di votazions al pent plui pes ideis dai ros che 
no dai blancs. Ma par me al reste e al restarà ros par 
chel sanc che une matine mi 4 regalat. 

Al jere il més di novembar. Al cricave dì e jo 
"o corevi cu l'auto a otante su la strade plene di cjara- 
doriis tacadizzis di pantan ch’e va dilunc il flum, par 
cjatà la cjase dal ros. 'O jeri stat un’altre volte, ma no 
mi visavi ben indulà ch’e jere e no jeri bon di cjata 
il troi che di rive jù al menave tal so curtil. Tal ospe- 
dal si veve bisugne di sanc parvie ch’o vevin finît dut 
il depuesit e in ché gnot al jere jentràt un zovin micz 
fracassát cu la moto e al jere li par li par svenási: o 

savevi che Toni il ros al jere un «donatore di sangue 
universale » e 'o dovevi cjatálu subit e in ogni mit. 

Tal barluma frét da l’albe finalmentri ’o viót i 
cops de sò cjase e une lûs flape `e saltave für de fe- 
reade des barconetis de stale: 'o fermi la machine e 
a pit 'o voi ju pal troi sbrissinós. 

« Bon gjorno Toni ». 

«Oh! siór dotór îsal lui? Bon gjorno. Cemút ca 
cussì di buinore? Val a cjazze di masurins? Lu prei, 
ch’al spieti un lamp ch’o finissi di rabaltà cheste ca- 
riole sul ledanár e po ch'al vegni cun me in cjase a 
bevi une tazzute di merlot fresc di bote che lu pararà 
da Pumiditát de palit». 

« No, grazie. 'O ai bisugne di sanc par un puar 
frutat». E prime cho finissi il discors: «Soi ca, siór 
dotòr! ». E vie sot dal spìssul de fontane a lavasi i braz 
e i stivai. 

'O sin jentràz in cusine, e un clar di celest al 
vignive da un gran barcon che za al jevave il soreli. 
Toni al dispìcje de parét un quadri, ricuart de mis- 
sion che i missionaris j vevin regalàt, e mi mostre che 
par daür, infiläz te curnîs, a’ jerin tre tesserinis da 
l'A.V.LS. « Chest an — al mi dis — si son daz in note 
ancje i miei doi fis plui granc’, e se j ocòr e sal a lis 
bozzis ju buti jù dal jet: e’ an il stes sanc, bon come 
il gno: razze furlane, sior dotör! ». 

No podevi fevelà, ’o jeri ingropat, mi vignive di 





vaî. Domanda il sanc a cheste int al jere come faj 
un regal. Un a la volte e an dat il lór sanc ali, su 
la taule de cusine, plui sbotonàz che vistùz, cussì, a 
la buine, che jo mi sintivi tant pizzul di fazze di lôr. 


La femine di Toni, un pòc spetenade e malinsest, 
che veve tacát a une tete il so ultin nassüt — il sètim 
— 'e vignive jù da di sore e ’e voleve fami un cafè, 
ma jo, ringraziáz duc’, plen di presse ’o ai cjapat il 
troi par mètimi in machine cun chés bozzetis prezio- 
sis di sanc de famèe di Toni, ros di pél sì, ma infla- 
mît di tante caritàt. 


P. S. D. M. 

RIMEDI DA PRENDERE CONTRO LA TANATOFOBIA 


Stralciando un vecchio giornale cattolico goriziano si ri- 
produce asserendo il rimedio da prendere quando si ha la 
paura di morire. Tutti chi più chi meno hanno paura di fare 
questo trapasso: certo è naturale ma non è cristiano, perchè 
un cristiano dovrebbe rallegrarsi poichè raggiungerà finalmente 
al posto della patria eterna, onde si ricongiungerà con i propri 
cari che lo procedettero col segno della fede, vedrà svelati tanti 
misteri che ora gli sono occulti, vedrà la maestosa presenza di 
Dio e l'umanità adorabile del Salvatore. 

Naturalmente vi è della gente che si rallegra quando an- 
dando a letto pensa che è sempre più vicina alla morte. Dico 
che ha perfettamente ragione. Però è innegabile che moltissi- 
ma gente non vuole affatto pensare il momento e in tutti i 
modi cerca di annientare quel terribile pensiero. Per coloro 
ci si presenta un rimedio efficacissimo, una medicina molto 
salutare da prendersi senza paura e senza alcuna esitazione. 

Consta di quanto segue: 


1 — Gran dose di timor di Dio; = non commettere alcun 
peccato. 

2 — Amore alla preghiera quotidiana; = si deve pregare. 

3 — Domeniche e feste santificate; = andare a Messa e al 
Vespro. 

4 — Un po’ di mortificazione ogni giorno, anche in cose 
lecite; = mortificare i sensi (occhi, orecchie, lingua, 
mani). 

5 — Un po’ di lettura spirituale; = Vangelo e lettere apo- 
stoliche. 

6 — Grande carità verso il prossimo esercitando le opere di 
misericordia spirituali e corporali; = Vedi istruzione 


Catechismo. 

7 — Non giudicare mai sinistramente il prossimo anzi com- 
patendo e scusando le sue manchevolezze; = non fare 
agli altri quello che non vorresti che venga fatto a te 
stesso. 

8 — Ricevere spesso e bene i Santi Sacramenti; = una volta 


al mese, il Primo Venerdì in riparazione delle offese 
e delle ingratitudini che vengono fatte al Sacro Cuore 
di Gesù. 

9 — Comunicarsi ogni volta come se ricevessimo il Viatico; 
= fervore, raccoglimento, conversazione intima con 
Gesù benedetto. 

10 — Pensare spesso alla gloriosa risurrezione; = Dogma di 
fede, vedi istruzione Catechismo, Credo; utile e impor- 
tante riflessione. 

A tal guisa, chi con lena e con tutta la buona volontà 
vorrà attuare questo Decalogo, non potrà temere la morte, ma 
invece potrà perfezionarsi e incamminarsi sulla via della san- 
tificazione della sua anima. 


L'ASCETA 

A’ jerin vignùz ju a Tarcint, dal lôr borc rim- 
pinàt su pes monz de Sclavanie furlane, a marcját, 
tant ch’a fasevin un par di voltis ad an: lui devant, 
jé daùr cu la sporte. 


A’ jerin agn ch’a vevin vendude chè cjavre di 
vacjute ch’a vevin, parvie che no restave mai e che 
lat a 'ndi dave une lagrime in di. 


Chés tredis cjartis di dîsmil da lune ch'a vevin 
tiradis, lungjs e stretis, ch'a vevin cors in ché volte, 
lis veve cjapadis lui, e scuindudis che nancje Diu nol 
saveve dulá: capital di uardálu plui de salút e di 
staronzálu un póc a la volte, cul timp a lá, par riva 
adore une di, cul ajút dal Signòr, a compra un'altre 
bèstie, di razze, che no fos vasche come la prime. 


Par intant, cun chel fen ch’a raspavin su pe Mont 
Grande, a’ tignivin a passi par qualchi més ad an 
mò une bèstie mò un’altre di qualchidun dal país, 
di müt che qualchi scudiele di lat, qualchi pigne 
di spongje e qualchi bocon di formadi a’ jessevin; 
in plui qualchi mede a’ rivavin a vèndile, e cun chei 
cha quistavin la tiravin-vie màncul mâl e a’ rivavin 
parfin a staronzà chel tesaur che si à dit. 


182 





In ché di, duncje, a’ jerin vignüz a Tarcint a 
marcját: lui devant, jé daúr cu la sporte. 

No vevin nie ce dîsi pastrade, che za prin di in- 
viasi, a buinore, dut al jere stàt dit: quant che lui 
j veve mutivat a jê ch’al veve cjoltis-sú dôs cjartis di 
«chés» par podé dä la capare se mai, a marcjät, al 
vés podút cumbiná par chel diámbar di vacje. E 
po, jú! 

A’ rivàrin; a’ bevérin un bússul; a’ ziràrin un póc 
par Tarcint, cjalant ca e cjalant lá, e po a’ làrin vie 
sul marcjat. Ma dibant, che vacjs sì a 'nd' ere, ma 
o crepis e viélis, o a presis che Diu nus uardi, che 
squasi al pareve che i béz no valessin plui nuje. 

Viodút che nol restave altri ce fà e che il mar- 
cjat nol veve plui par lór nissun intarès, lui al dis di 
là a cjase. 

«Meni, fasin un salt in glesie », j dis jé. E si in- 
viin par la in glesie. 

Po lui si vise ch'al è senze tabac. Al cir sal à di 
minúz te sachete, e no 'n' cjate, che chei quatri ch’al 
veve ju veve spindüz par chei bùssui ch'a vevin be- 
vùz a buinore e par cjoli dòs binis di pan e doi etos 
di gorgonzole. J domande a jê se ’e à alc; ma di 
quant?! 

Alore al dis: «'O romp cheste», gjavant di un 
tacuin di tele di chei di soldat une cjarte di «ches». 
E al jentre tal tabachin; e jé 'e spiete difúr. 

Ma cetant ch’al sta chel benedet omp par comprà 
chel tabac! Uèlial tratà ancje sun chel? Ma no ìsal 
come il sal, il tabac, ch’al à un presit ch’al è chel 
ch'al è? 

Nol jés-für, e jé 'e spie. E 'e vidt den ch'a son 
quatri o cinc 'tór di lui che j fevèlin, e lui cun «chè» 
cjarte, che la ten cun dòs mans, ch’al dîs alc mò a di 
chel mò a di chel. Po al jès, finalmentri. Scunit. J va 
dongje e j dis: «No m’e ròmpin parvie che no val, 
parvie che no à ” cors”. Ma a’ son maz! ». 

«Ce no ae? », j domande jé. 

« No à cors; ven a staj che aromai `e je un sbrèn- 
dul di cjarte e nujaltri, e che pàrie no si compre plui 
nuje! ». 

«Ma Meni, pal amôr di Diu... ». 

« A’ son maz, gjó! No le ai mico robade, jo, ni ché 
chi ni chés altris! ». 

Al cjaminave inviát tra la int e al fevelave bessól. 
«Ce cors e no cors! Ca si trate de vacje! La palo- 
tin, lór!... ». 

«E là vátu cumó? » j domande la femine quant 
ch'e rive a làj dongje. | 

«Mi An dite cho provi a là in bancje, e "o voi 
in bancje ». 

Al va in bancje. Al jentre, e cheste volte 'e jentre 
ancje jè. Un bancon dulinfúr. Al spiete fin che j ven 

dongje un scrivant di ché altre bande dal banc e j 
domande ce ch'al comande. 

«Mi an dite tal tabachin — j rispuint mostran) 
la cjarte e cjalanlu tai vôi cui vôi spalancaz — che 
ché cjarte chi no val plui... ». 

«E' an dit just — j dis il scrivant; — a’ son plui 
di tre agn che ché cjarte ali no val plui». 

«Ma a mì m’e àn dade pe vacje. 'O ai vendude 
la vacje — al dis cu la vos che scomenze a tremàj — 
parvie ch’e veve póc lat, e mi ’nd’ an dadis tredis co- 
me ché chi... ». 

«Paron — j dis il scrivant — jo 'o pués nome 
dius che ché cjarte ali no à plui cors. 'O vevis di spin- 
dile o di gambiále prin ch’e las für di cors ». 

« Ce discors ch’o fais vualtris! Ise uestre o ise mé? 
Cussì la spint quant ch'o crót! E gambiále, parcè? ». 

« Al è stat scrit sul gjornal ch'al tocjave gambiale 
in tun jenfri di timp... >. 

« E par un che nol lei il gjornàl? ». 

« Mah, paron. La lez `e je lez. Mi displás. No sai 
ce dius altri». 

e Cussì, jo... la mé vacje... >. 

Il scrivant al slargja i braz come il predi sul al- 
tar quant ch’al dis — o al diseve — «Ite, missa est », 
e al lè a viodi di un altri aventór. 

Meni al restá ali un póc a cjalalu ch’al lave vie, 
po al tornà a meti la cjarte tal so tacuin di soldat e 

il cjapiel sul cjaf e al jessè; e la femine, blancje e 
cidine, daürj. 

Quant ch'al é su la strade si ferme come sore pin- 
sir. Po si vise de femine ch'al à dongje e si volte viars 
di jè. « Sparagne mo, femine! », j dis. Po sinvie d'une 
bande che no varès di sei chè, di müt che la femine 
j dis: «E cum, dulà vatu? >. 

«In glesie — j rispuint; — tu vevis pursi dit di 
là in glesie! ». 

« Ma... instès? » j fas jè. 

E lui: « Anzit, cumó al merte làt! ». 

DITO. BR^MUBR A R 


Nadál! Lis plui bielis zornadis di dut l'an: néf, 
ajar, seren. Tes cjasis dai siórs, cjalt e lis. Il bambin 
Gjesú al nassará in ogni glesie, in ogni convent, in 
presepios modernos, mecànics, cumplicáz, plens di ma- 
raveis e di sorpresis: di no olsá nancje a lá dongje 
di un bambin Gjesà cussì atrezát! 

Nó, cristians integráz, 'o sintarin duc’ la poesie di 
chesc' momenz e no mancjarin di fa il nestri dové: 
ai amis siórs, regdi; ai fradis in strússtis pal mont, il 
nestri pinsír di solidarietát. 

Lis grandis autoritàz e i granc’ capos a' fasaran 
fente di fási i augurios un cul altri. Chei ch'a son in 
uere a’ pensaran par un moment di jéssi fradis e ê 
fermaran di copási par vincjequatri oris. 

Il parlament al spessearà a aprová 1 belanz parce- 
che 'e je ore passade di scomenzá lis vacanzis, chal 
è passe doi més che i parlamentárs a’ son sot a vore. 
Podopo fieste par duc’, fár che pai contadins, cha 
scugnaran molzi e lavorá te stale ancje il di di Nadal. 
E nissune maravèe, parceche la int senze bez ‘e à pir 
di passa il timp in qualchi maniere! 

Pai siórs, par duc’ chei ch'e an la furtune di jéssi 
a vore e pai statái, buteghis furnidis di ogni ben di 
Diu, viartis ancje dopo cene, se nó no si rivarés a 
spindi duc’ 1 béz che si à tiráz; e tant popul ch'al cja- 

mine; ch'al va, ch'al còr, che si sburte, ch'al salude; 
e tantis lús che simpiin e si distüdin, di inceási. Se 
il bambin Gjesú al vès savüt di cred tante cunfusion 
cu la fieste dal so complean, di sigtir che nol varès 
spiát a di nissun la date de só nässıte! 

Ben, cumò vonde! Il Strolic al a fat il so dové. 
Al à dit dut ce ch'al saveve e nissun podara dined, 
doman, di séi stát visit. Ma nol valarà nuje. Nissun 
j crodarà. Anzit, al suzzedarà di piés: ancje il Strolic 
al sarà lat indenant a sorte e no si sarà mai visát di 
ce ch'al veve dit. 

E cheste 'e sarà forsi l'uniche maniere par che 
ogni zornade 'e seméi simpri gnove e par no piardi la 
speranze che une dì o l'altre al vedi di suzzedi alc di 
biel, o almancul di diferent: alc che nissun veve pro- 
gramát e previodüt. 

Furlans: un biel e bon 1970. 


R. P. 

Sante Nadalie 

Sant Cromazi di Aquilée 
Sant Franzesc Saverio 
Sante Bàrbare 

Sant Dalmazi 

Sant Nicolò di Bari 
SECONDE DI AVENT 


MADONE DE CONCEZION 
Sant Siro 

Madone di Loreto 

Sant Damas 

Sante Malic 

Sante Lúzie 

TIARZE DI AVENT 


Sante Cristine 

Sante Delaide 

Sant Florean 

Sant Grazian 

Sante Fauste 

Sant Liberat 
QUARTE DI AVENT 


Sant Flavian 

Sante Vitorie 

Sante Adele 

NADAL DI NESTRI SIGNOR 
SANT SCJEFIN 

Sant Zuan Apuéstul e Vanzclist 
SANZ INOZENZ 


Sant Davide 
Sante Nastàsie 
Sant Silviestri 

Desdon al'imfbci? 


Nadal al jere vizin. Di qualchi sere 'e jere scomen- 
zade la « Novele», une funzion che plaseve a dute 
la int, plui di ogni altre. Sul lá a mont dal soreli dutis 
lis cjampanis a’ sunavin dopli: un coro di cjampanis 
grandis e pizzulis, in duc’ i timbros, che si spande- 
ve par plans e par culinis e al jemplave il mont. 

I contadins in ché stagjon no an cuissa ce fa. Lis 
zornadis a’ son curtis, dispès al tire ajar e al è frét, 
tant che in campagne si va nome qualchi ore, su la 
colme dal di, par boscà o tira dongje fuée di meti sot 
lis bèstiis. 

A’ -cenavin adore che di Borghet e po, a trops, 
a’ lavin jù a Fontanerosse a « Novele ». In nissun pais 
no cjantavin il Missus cussì ben, in nissun paîs al jere 
un altar inluminät di cent cjandelis come li: un 
spetàcul ché funzion di gnot! 

Tes cjasis a’ restavin pocjs feminis ch'a fasevin 
prea lis orazions ai plui pizzui, sentàz ator dal fogolar 
prime di métiju a durmî. 

In ché sere, come simpri, i fruz ch'a jerin staz a 
funzion, jessùz di glesie a’ vevin cjapade la strade di 
corse, denant di duc’, sberlant, sburtansi, fasinsi di- 
spiez. A’ fevelavin a fuart, a’ sivilavin, si clamavin, 

plui che par smafare, par sintîsi insieme te gnot scure 
e frede. 

Ma quant ch’a rivin tal «volt des striis», dut tun 
moment a’ tasin. A’ vevin sintùt alc di strani, come 
a zemi. Quasi incantesemáz si férmin tremant di pore. 
Tal cidinór ch'al jere vignút di colp, si sintive a riva 
lis frutatis ch’a jerin subit daúr, e plui lontan il zun- 
cuná des zúculis dai omps ch'a batevin su la strade 
glazzade. No si jerin sbaliáz: li, sot il rival, daprúf 
de cise, qualchidun al zem tal scùr neri come in 
bocje. 

Cui puèdial jéssi? Il trop dai frutaz, cidins e di 
corse, a’ van incuintri a chei ch'a vègnin datr. 

«Lajù dal "volt des striis” ’o vin sintùt a zemi... 
a clamà ajút... ». 

«Ce isal?... Ce isäl...», a’ domàndin i omps rivaz 
par ultins. Lis fantatis, ch'a vignivin a brazzet a plene 
strade, si mòlin e jù, dutis in grop, daùr dai omps, 
passaz denant. 

«E sa fòssin lis striis? >. 

«Lis striis no fevèlin, no clàmin.. Cui à un ful- 
minant?... ». 

Bepo dal Cont al veve viodút, tal fossal, un scúr: 
forsi un cjoc; e cul fulminant impiät j va dongje. 

« Sacrabolt... al è Tite Barbon! ». 

Lu tocje, lu cjape pe man, lu clame, ma chel 
nol rispuint, no si móf. A’ impiin ancjmò fulminanz 

e c an viodude la cjaradórie nere che passave sul 
grum de grave, e li al scomenzave il sanc spandút dal 
biat Tite Barbon... 

Dal cjasal dai Neris e’ an puartát un ferál, une 
scjale cun tun sac di fen. 

« Tocje puartálu a cjase ». 

Cul móvilu, il sanc al à tornát a jèssi-fàr par une 
gjambe dai bregons. 

In quatri a’ cjàpin-sù la scjale e si inviin; denant 
il lusurut al segnave la strade e daúr dute la int che 
cjaminave cidine come daúr il Santissin. 

Qualchidun intant al jere corùt-sù a Borghet a 
visa la famée, e sul puarton siaràt a’ vevin cjatàz i 
nemài tacaz tal cjar, férs, a spietà che qualchidun lu 
viarzès. 

Puar Tite! Al jere partit in ché dì ancjmò a scúr 
cun tune cjàrie di modon di puartà in zitàt. Al veve 
fate mil voltis ché strade, di dì e di gnot, tant che al 
varès podút lá e torná cui vôi siaráz. Ma in ché sere, 
propit li dal < volt des striis », al jere smontät dal cjär 
par molá la sieràe e ancje par dî un « Gloria », za che 
propit in chel a Fontanerosse 'e sunave benedizion. Tal 
scùr nol veve viodút il grum de grave menade vie 
pal di: si jere inzopedát e al jere colát tant lunc ch'al 
jere, e une ruede j jere passade dilunc la gjambe, sbri- 
dinanj la cjàr fin sul uès. 

Il miedi, rivàt tal doman a buinore, j tira dongje 





ché cjár deventade nere e lu fassà cussi. 

J è vignude la cancrene, e il dì di San Stiéfin, Tite 
Barbon al jere su la brèe, dopo di vé urlat di dolòr, 
clamant vîs e muarz. 

Quant che il miedi al visa chei di famée che no 
jere plui speranze, e il plevan j veve dat il ueli sant, 
done Pine, la femine, 'e a mandät-für duc’ de cjamare 
disint: « Lassàimi dibessole cun lui... ». 

'E je stade insieme squasi un'ore, cu la puarte 
siarade par dentri. 

Chel che j a dite nissun lu a savùt e nissun lu 
savara; ce ch’al è passat in chei momenz tai lór cúrs 
lu sa nome il Signór. 

Ma la int, quant ch'e à savùt il cas, duc’ d'acordo 
a’ disevin che no si jere lontan de veretat in dòs ma- 
nieris: o che j veve contát la vitazze che faseve cui 
cugnaz vedrans, parvie dai béz ch’a vevin, e j veve 
domandát perdon, opúr che lu veve imbroját ancjmò 
une volte par ch'al muris in pas... 

Chei che, dopo jessude done Pine, a son jentràz 
par prins te cjamare, e' an viodút puar Tite fèr, cui 
vôi siaraz, cu la muse blancje di cere, dulà che si jerin 
fermadis dôs lagrimis ch'a lusivin come perlis te lûs 
dal feral impiát sul armár... 


P. M. 

Condo Trivilin al rive a cjase sot sere e al cjate pra Tite 
sentàt daúr dal fogolár sul cjadreon. 

c Oelá, Condo », j dis il plevan. 

« Riverît siór copari >. 

Ma Condo no j fas fiestis di plui di cussì al siór copari; 
j dis invezzi qualchi peraule di invelegnát 'e Catine, e só crós, 
ch'e navighe par dá-dongje la cene. 

«'Orpo, copari Condo, o viót cho sês ledrós usgnot — 
j dîs alore il plevan. — Isal alc che nol va? ». 

«Al è, siór copari, che jo 'o ai gust di viódius in cjase 
mé, ma nome quant ch’o soi ancje jo... ». 

La femine di Pieri dal borc abäs, ch'e veve squasi tren- 
t'agn di mancul di Pieri, 'e veve vude une frute; e al ven 
pra Tite a cjatále. 

Al jentre te cjamare e Pieri al cjôl-sù la frute e j 'e mostre 
plen di braure: «Ch'al cjali chi, siór copari, ce sclop. Puè- 
dijo o no puèdijo tignimi in bon, cui miei setant'agn? ». 

E pra Tite: «Ma no an mico duc’ setant'agn, veh, co- 
pari... >. 


3 
Tal fogolár di Menon la puare Nene 'e parecje di gusta 
'e canae: cinc in rie. su la bancje. 

E veve puartät-ca su la taule la cite di crep de migne- 
stre e ur 1 'ndi veve dade une cjazze paromp: fasüi e ravis. 
Cumò e veve gjavät-für de cite un murelut di muset di miez 
eto, lu veve metút sun tun tajarin e cul curtis lu tajave a 
fetutis come il salamp, tigninlu fér cul piron. 


I cinc a’ cjalavin cui vói spalancáz e fis fis e a’ glotevin 
salive. 

JE `e sintive chei vôi e `e diseve: « Viödiso, fruz, jo 'o 
scuen tajà-für di chest murelut cinc fetutis par vualtris e une 
par uestri pari, là che invezzi pra Tite un murel come chest 
s'al mangje tune bocjade bessól dopo messe prime a buino- 
re... >. 

E Bepo, il plui grant di chei cinc: «Par chel al à sim- 
pri voe di fotis pra Tite... ». 


LETARE SUI PULITICS 


« Si fevele, si fevele, ma ancje la pulitiche qualchidun bi- 
sugne ch'al sei a fale ». 

Cussì tes ostarits dal Friál, ultins Parlamenz de Patrie, 
qualchidun che nol à ancjemò bevát avonde al sentenzie cun 
sintiment. E duc’, dopo tanc’ discorsons imborezzáz e invele- 
gnáz, a’ rèstin malapajáz, suturnos. 

Alore, inutil discori? Alore, miór lassá i pulitics ch'a son, 
stant che nissun pò garanti che, a gambiáju, chei gnüs no sa- 
ressin ancjemò piés? Miór interessási di balon e di feminis? 

Ve'mo, chest al è il cantin delicát! Par tant ch'a sédin 
bras, i nestris pulitics no contèntin il popul: ma se i pulitics a’ 
deventassin plui brás ancjemò al sarès piés. Parcè che tal con- 
test dai rapuarz partitocràtics dal nestri timp l'uniche pusizion 
pussibile 'e je ché stabilide des direzions dai partiz, indulà che 
invezzit une pusizion personál 'e podarès dome zová ai aver- 
saris. "E sarès come la pusizion di chel miedi di trincèe che, 
sul plui biel, al oleve la fin de batae par curd i feriz: robis 
di maz! 

Par conseguenze, i pulitics no son autorizzáz a deventá 
plui bras. Vint scugnüt resté chel ch'a son, 'e je nassude la 
contestazion globil, parcè che il popul al à dit: « Co al è im- 
proibit di deventá plui bras, il mont nol pò lá miòr, e cussì 
bisugne viodi cui ch'al è l'autòr des improibizions ». E il po- 
pul al à scrusignát par dut e nol à cjatát nissun. Vessial cjatát 
un Cesar, un Napoleon, un Hitler, chel al sarès finit mål: ma 
no cjatà nissun al fil di il prinzipi di un mdl no dome di 
qualchidun, ma di duc’: dai pulitics come dal popul. 

Viodin cemtit. Co no si cjate la man di nissun a tigni 
la mandrie ch'e sclape i lens, al fl di che a sclapäju 'e je une 
machine; e co i lens no dn gust di séi sclapáz — ancje pal fat 
che dopo a’ son destináz a deventá cinise —, l'uniche 'e je 
ché di sclapá la machine. I lens, stant ch'a son lens, no puèdin 
nancje sperá di rivá a sclapá une machine; ma i omps — al- 
mancul chei che no son lens — a’ puedìn calcoli di rivi a 
fuarze di dij a ruvind la machine che ur è cuintri e che ur 
an metüt non «il Sisteme»: une machine mostre, nassude e 
cressude come une plante in te storie dal mont, cun lidris ch'a 
cjapin tai muarz e tai vis, tal jéssi e tal deventá. 

Ce puèdino fd i pulitics e ce puèdial få il popul? I puli- 
tics no puèdin lassá il puest e mold dut, parcè che se no al 
sozzét come tal Congo co i Belgjcs e an lassát dut impastanát 
e i neris e an tacát a copäsi tra di lôr; e nancje no puèdin ja 
nuje cuintri dal Sisteme, i pulitics, presonirs come ch'a son. 
E il popul? Il popul nol è pulitic, ma istintif; nol sa cemfit 
ch'al si è fat il Sisteme in doi-tremil agn di storie, ma lu sint 
cuintri di sé, disumanant, automatic; nol sa di ce bande cja- 
pilu par rivé a diliberisi; e nol sa ce ch'al podarès nassi se 
lui al rivas a distruzi il Sisteme senze vé prime stabilidis lis 
fondis di un vivi diferent. Al scomenze dome a inacuarzisi di 
un fat: che l'omp come omp al mir, e di lus al reste un pipin 
cu la suste, cjaridt dal Sisteme: un pipin che in realtát nol sielz, 
nol dezzit e dibot nol gjolt e nol patis; ma al è un consuma- 
dér di produzions standard, un spetatér televisif, un pajadòr 
di ratis, un fruitór di providenzis soziáls, un element di con- 
domìni. Une volte i omps a' fasevin i militàrs par disevot més, 
ma cumò duc' a' son militarizziz in siarvizi permanent, ancje 
in te vite privade, fintremai tai siums. 

Chei ch'a son sui trente-quarantagn salacór a’ son i ultins 
che si sèlvin, i ultins a mantigni tal sanc une memorie di uma- 
nitàt plui disleade, cun dut che salacór 'e jere plui cjandide, 
plus pronte a lassäsi ingjand. Ma i fantazzins, i teen-agers, 
jessint nasstiz di póc come omps e no come pipins, ce puèdino 
sinti biel rivant a l'etêt de reson? A’ son come ucei che, sul 
prin svöl, si cjàtin a movi lis alis tun äjar plen di fum ch'al 
scjafoe. Alore a’ protèstin e a devèntin bruz, salvadis; a’ de- 
vèntin cjavelons, sporcs, cun braghessis colór di rose, cjamesis 
di femine e ghitaris; rivoluzionaris senze ideis e senze armis, 
nimis dal ordin e dal lavér. Cjalinju in muse biel ch'e sune 
la orchestre dai Sarpinz o ché des Tigris, dai Cocdi o di altris 
nemdi! Cjalinju biel ch'a cìrin di bali cui braz a pendolon co- 
me i neris plui salvadis co a’ olevin interpretà lis andis dai 
rangotans o des gjrafis tal scûr dai boscs plus lontans e disco- 
gnossüz! Scoltin il savarid dai ritmos, i berghelamenz di bestie! 
Une mode? O la prove che la vite soziál di vué no je adate 
pal omp? 

en, e alore? Alore, a no vé une bachete magiche nol è 
nuje celé. I pulitics no puèdin diliberäsi dal Sisteme e il po- 
pul al à savüt buri-für dome armadis di cjavelons che no viò- 
din Tore di lá su la Television par deventá i privilegjäz dal 
Sisteme. Lér, ch'a vevin proponude la disorganizzazion cuintri 
da l'organizzazion, si cjàtin su lis pedanis dal spetacul a di- 
verti i organizzáz. No ur disial nuje il lör mestri, sar Marcuse? 

Ma si cjètin ancje zóvins rivoluzionaris di altre qualitát: 
chei ch'a fàsin dimostrazions su lis universitàz. E indulà che 
i cjavelons a’ jerin láz a impará la libertát tal mont dai nemäi, 
chesc’ altris, plui misuräz, a’ rèstin sul plan uman: ma a’ crò- 
din di podé contrastà il Sisteme fasìnt jeve sun ce ch'al è di 

plui lontan e contrari; la Russie, par lór, 'e je bielzà integrade 
tal Sisteme, e alore al covente Mao; e dongje di Mao a’ ve- 
gnin Che Guevara e Ocimin. 

Pensin un moment a chesc' tre: Mao, cu la só rivoluzion 
cultural, al à qualchi significazion sul plan ideologie, come 
fonde di ribaltament palingjenetic; Guevara al rispuint prin 
di dut al spirt des impresis straordenaris, ch'al à simpri im- 
passionát 1 zòvins, e la qualität rivoluzionarie 'e je dome justi- 
ficative di un contest gjenerál; e Ocimin, cu la só lungje re- 
sistenze, al rapresente la vitorie entusiasmante di ogni di dal 
pizzul Davit cuintri dal gjgant Gole. Di dut chest, il fatór 
plui interessant al è chel de lontananze dai simbui. Par dós 
resons: parce che l'istint al puarte i zòvins a infidisi dome di 
ce ch'al è plui lontan e contrari, pensant ch'al coventi propit 
cjatá une fuarze ideál e une pusizion spiritual e pulitiche dal 
dut contrariis par sdrumá il Sisteme che nol si lasse riformá; 
e parce che tal Sisteme no viódin nissun varc par une ezion 
umane libare pardabon des machinis di persuasion ch'a con- 
diziònin la vite in tun stà sub-umen. 

Lassant in bande duc' i dams e lis pratesis stupidis, tes 
manifestazions universitariis si è pandude la domande di con- 
td alc, jentrant tal vif de culture come elemenz vis, für das 
modu: tradiziondi di une Scuele inrusinide e antipatiche: la 
pratese dai studenz di dezzidi insieme cui professórs in mate- 
rie di studis — juste o sbaliade ch'e séi — ‘e pant chest si- 
gnificát. 

Sul « Strolic » — che salacór parvie dal furlan al è für 
dal Sisteme —, jo come omp no mi sint di protestá masse ne 
cuintri dai pulitics che no àn la bachete magjche, ne cuintri 
dai studenz onesc’ che no si sintin di sapuartá une vite me- 

caniche. 'O sint che il probleme al è masse grant pai pulitics, 
pai zòvins, par duc’; e 'o ài póre che duc’ 'o varin denant di 
nó agn di un malstá soredut spirtuál. 

Rinunziá pardabon al progres, ch'al domande ordin e or- 
ganizzazion, al è impussibil; cjatá un alc ch'al diliberi l'omp 
dal condizionament sistematic al è difizzil. Salacór si pò få 
ståt dome sun tune autodiliberazion dal omp dibessól judát 
de Scuele. Une grande rivoluzion te Scuele `e je dal sigúr une 
strade di salvazion se si möf su lis sinis claris de moral, de 
veretit e de libertát. Parcè che il mal dal Sisteme al a lidris 
in tune storie milenarie che no je mai stade scrite: ché de mo- 
ralität false des justificazions di azions cuintri de justizie, ché 
dal ingjan pulitic, ché de sclavität, che Ir e jere otignude cu 
lis cjadenis di fiár e vué cun chés dai miez di persuasion psi- 
cologjche. 

Il Fridl al è tal mont, ma al è ancjemò une pizzule patrie: 
une patrie ch'e è citr. 'O podìn sperd ancjemò che almancul 
qualchidun dai nestris pulitics e une vore di zóvins, tal miez 
de balfuèrie mondial, a’ sépin compuartási cun ché dignitàt 
che simpri al pò vé cui che nol à piardát la fuarze dal amó-. 


Lo 

La ultime dal Mat di Cast 


Il pretór di Glemone al veve azetàt l’invît di siór 
Pieri Barbon par une cene di uceluz rustiz e spergo- 
taz su lis boris dal fogolar: une cene di lecási i la- 
vris e di salda pulit la lôr amicizie. E ancje, dopo, 
par une inzonte di bon vin stagjonàt, par finî in glo- 
rie la serade dongje la flame cjalde dal larin. 

Lis cjacaris legris a’ vevin continuat par un piez 
ancje dopo che siore Ghite ’e veve fat distrigà la 
cusine. Il pretör, content come une pasche, al doman- 
dà a siór Pieri s’al jere il müt di podé vé altris ucei 
par ripeti une fieste cussì in cjase sò. 

«Sigür che si pò véju — dissàl siór Pieri. — 'O 
mandi di strade a clamá un bon oselador ». 

E al mande a clama Pieri Cost, ch’al plantave 
simpri i siei tamazzui cui vergons sui cuéi de Ledre. 

Il Mat al riva dal moment, e al lampa il pretór, 
che lu veve za cognossùt — magari cussì nò — in 
altre ocasion. 

« Pieri — j dis il Barbon — chest siòr al è il pre- 
tor di Glemone ». 


«Oh! Tant plasé di cognòssilu! ». 

« Ben, il siór pretór al vorès vé qualchi pincje 
di ucei par sabide cu ven». 

e Plui che vulintir — al rispuint Pieri Cost — ch'al 
stéi sigúr che duc’ i ucei de setemane che ven oi 
ai mandi-sù a lui». 

J dàn une tazze di chel bon, e po lui al salude 
la siorie: « Riverit... Patron... Felize note... >. 

Al ven lunis, po martars, po miàrcus, e cussì fin 
‘e sabide; ma ucei al siór pretor no 'ndi rive nancje 
l'ombre. 

« Cemútr Ce stòrie ise cheste? », al pense il pretòr. 

Te indomènie al tache la cjavalute e al rive fin 
li di siér Pieri Barbon a lementasi. 

Sior Pieri al reste senze flat, parceche a lui il 
Mat no j veve mai mancjat di peraule, e lu mande 
a clama par sclarî la robe. 

Il Mat al rive in presinze dal pretór e al cole dai 
nùi parvie dai ucei che no j jerin rivàz. 

«Mi smaravei, mi smaravei une vorone, siór pre- 
tor. Jo, la setemane passade, no ài cjapàt nancje une 
code di ucel; e a duc’ i cjaps ch’a passavin parsore de 
mé tese ur berghelavi cun dut il flat: "Us prei, vàit 
lassù dal siór pretór di Glemone' ch’al sta a spietàus 
cun dut il cúr!”, Ce vévjo di fà di plui di cussì? ». 


M. F. 

Cumiál 


Amis, bevin un got pal an passat 

se qualchi biel moment nus à puartát, 
e un altri got bevin pal an ch'al ven 
ch'al puarti tal Fridl la lis dal ben. 





E' an lavorát intór di chest Strolic i amis: Giannino An- 
geli (G. A.), Vico Bressan (V. B.), Lelo Cjanton (L. C), Lazio 
di Cjándit, Gjovanin Falescjn, Mario Falescjn, Marie Forte 
(M. F.), Franco Franco, Jolande Mazzon (J. M.), Meni (M.), 
Pieri Menis (P. M.), Alviero Negro (A. N.), Riedo Puppo 
(R. P.), Osiride Secco, Pieri Someda de Marco (P. S. d. M.) 
e Tarcisio Venuti (T. V.). 


I disegnuz a’ son di Pauli Zanussi. 

Finît di stampà là di Doretti, a Udin, 

